
    SCOP 
    Prezentul Normativ Tehnic privind incinerarea deşeurilor se aplică în conformitate cu prevederile H.G. nr. 128/2002 şi stabileşte condiţiile de lucru şi regimul de funcţionare pentru instalaţiile de incinerare şi coincinerare a deşeurilor, controlul instalaţiilor şi monitorizarea emisiilor, precum şi elemente specifice activităţii desfăşurate de autoritatea competentă pentru protecţia mediului (autorizare şi control). 
    Normativul se aplică la instalaţii fixe de incinerare şi coincinerare a deşeurilor care impun supraveghere în funcţionare (deşeuri municipale) şi supraveghere specială în funcţionare (deşeuri periculoase). 
    Prevederile prezentului normativ nu se aplică la instalaţiile de incinerare care tratează: 
   a) deşeuri vegetale din agricultură şi forestiere; 
   b) deşeuri vegetale din industria alimentară, dacă se recuperează căldura generată; 
   c) deşeuri fibroase din producţia de celuloză virgină şi producţia de hârtie din celuloză, dacă sunt coincinerate la locul de producţie şi căldura generată este recuperată, cu excepţia celor care folosesc în tehnologia de albire derivaţi ai clorului; 
   d) deşeuri de lemn, cu excepţia deşeurilor care pot conţine compuşi organici halogenaţi sau metale grele în urma tratării cu conservanţi pentru lemn sau vopsirii, şi care includ în special deşeuri provenite din construcţii sau demolări; 
   e) deşeuri de plută; 
   f) deşeuri radioactive; 
   g) cadavre de animale; aceste deşeuri se referă numai la corpul întreg/cadavrele întregi ale animalelor care trebuiesc întâi prelucrate şi apoi se pot incinera/coincinera; 
   h) deşeuri rezultate din explorarea şi exploatarea petrolului şi a gazelor în instalaţii marine, incinerate la bordul instalaţiei; 
   i) instalaţii experimentale folosite pentru cercetare, proiectare şi testare pentru îmbunătăţirea procesului de incinerare, care tratează sub 50 tone deşeuri pe an. 
    Suplimentar, faţă de măsurile privind controlul poluării atmosferei în cadrul prezentului normativ sunt prevăzute măsuri pentru tratarea şi eliminarea apelor uzate şi a reziduurilor, pentru funcţionarea în siguranţă a instalaţiilor de incinerare şi coincinerare şi pentru retehnologizarea instalaţiilor de incinerare şi coincinerare existente în scopul respectării prevederilor din H.G. nr. 128/2002. 
    Prezentul Normativ tehnic face referire la o serie de standarde, normative tehnice şi ghiduri care sunt în vigoare la momentul elaborării sale. Deoarece aceste documente se pot modifica, utilizatorii trebuie să se asigure că aplică variantele în vigoare, asigurând astfel o calitate ştiinţifică unitară. 
    Standardele menţionate în prezentul Normativ tehnic reprezintă standarde de referinţă pentru cerinţele minimale specifice domeniilor lor de aplicare. 


    DEFINIŢII 
    Semnificaţia termenilor utilizaţi în sensul prezentului normativ este: 
   - Ambalaje - containere transportabile, de diferite dimensiuni, pentru substanţe solide, păstoase şi lichide. 
   - Buncăr - depozit utilizat pentru depozitarea deşeurilor solide, lichide sau păstoase înainte de tratare. 
   - Capacitate nominală - suma capacităţilor cuptoarelor din care se compune instalaţia de incinerare sau de coincinerare, specificată de constructor şi confirmată de operator, ţinându-se seama în special de puterea calorică a fiecărui tip de deşeu, exprimată prin cantitatea de deşeuri incinerate pe oră; 
   - Combustie - tratarea deşeurilor prin oxidare termică în exces de aer. 
   - Depozit - un depozit poate fi un buncăr, container, sac sau o suprafaţă pentru depozitarea deşeurilor solide, lichide sau păstoase înainte de tratare. 
   - Deşeu - orice substanţă sau orice obiect din categoriile stabilite în anexa nr. I B, din Legea nr. 426/2001 pentru aprobarea Ordonanţei de Urgenţă a Guvernului nr. 78/2000 privind regimul deşeurilor. 
   - Deşeuri municipale mixte - deşeuri menajere şi comerciale, industriale şi din instituţii, care, din cauza naturii şi compoziţiei, sunt similare cu deşeurile menajere, dar excluzând fracţiile indicate în anexa nr. 2 la Hotărârea Guvernului nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, sub numărul 20 01 care sunt colectate separat la sursă, şi excluzând alte deşeuri indicate sub numărul 20 02 din aceeaşi anexă; 
   - Deşeuri din comerţ asimilabile cu cele menajere - deşeuri rezultate din activităţi comerciale, magazine, activităţi de servicii publice şi industriale etc., cu condiţia să poată fi depozit împreună sau în acelaşi mod ca deşeurile menajere în funcţie de tipul şi cantitatea lor. 
   - Deşeuri din parcuri şi grădini - deşeuri de origine vegetală provenind de pe suprafeţe folosite la grădinărit, din parcuri publice, cimitire şi spaţii verzi amplasate de-a lungul străzilor. 
   - Deşeuri periculoase - orice deşeu solid sau lichid, aşa cum este definit în anexa nr. I A la Ordonanţa de urgenţă a Guvernului nr. 78/2000, aprobată cu modificări prin Legea nr. 426/2001. 
   - Emisie - degajarea directă sau indirectă din instalaţie de substanţe, vibraţii, căldură sau zgomote din surse individuale ori difuze, în aer, apă sau pe sol. 
   - Excesul de aer - cantitatea de aer pentru combustie suplimentară faţă de cea necesară teoretic pentru realizarea combustiei. 
   - Gaze reziduale - gaze de ardere - amestecuri gazoase cu componenţi solizi, lichizi şi gazoşi formate prin arderea deşeurilor, tratate în instalaţiile de epurare a gazelor. Gazele reziduale pot fi caracterizate adiţional prin definirea provenienţei lor de exemplu, tratare gazelor reziduale de după boiler, gazele reziduale la evacuarea din coşul de dispersie etc. 
   - Gazeificare - conversia deşeului cu compuşi carbonici în bioxid de carbon, monoxid de carbon şi hidrogen folosind un mediu de gazeificare (aer, oxigen, abur). 
   - Incinerator de deşeuri periculoase - instalaţii pentru eliminarea prin tratare termică, în principal a deşeurilor periculoase. 
   - Instalaţie de coincinerare - orice instalaţie fixă sau mobilă, al cărei scop principal este generarea energiei sau a unor produse materiale, care foloseşte deşeuri drept combustibil uzual sau suplimentar sau în care deşeurile sunt tratate termic pentru eliminare. 
   - Instalaţie de incinerare - orice unitate tehnică staţionară sau mobilă şi echipamentul destinat tratamentului termic al deşeurilor, cu sau fără recuperarea căldurii de ardere rezultate. Aceasta include incinerarea prin oxidarea deşeurilor, precum şi piroliza, gazificarea sau alte procese de tratament termic, cum sunt procesele cu plasmă, în măsura în care produsele rezultate în urma tratamentului sunt incinerate ulterior. Această definiţie se referă la amplasament şi la întreaga instalaţie, incluzând toate liniile de incinerare, recepţie a deşeurilor, depozitare, dispozitive de pretratare locală; sistemele de alimentare cu deşeuri-combustibil-aer; boilerul; dispozitivele de tratare a gazelor de ardere şi a apei uzate sau depozitarea reziduurilor; coşul de fum; dispozitivele şi sistemele de control al operaţiunilor de control al incinerării, de înregistrare şi urmărire a condiţiilor de incinerare. 
   - Nămol municipal - nămol rezultat din tratarea apelor uzate municipale şi industriale similare cu cele municipale, chiar şi atunci când este uscat sau tratat în vreun fel. 
   - Operator - orice persoană fizică sau juridică ce exploatează sau controlează instalaţia ori căreia i s-a delegat puterea economică decizională pentru funcţionarea tehnică a instalaţiei. 
   - Piroliză/gazeificare - descompunerea termică a substanţelor organice la temperaturi ridicate, în mare măsură în absenţa oxigenului. 
   - Raportul de aer - raportul între cantitatea de aer de combustie folosită practic şi cea stabilită teoretic. 
   - Reziduu - orice material lichid sau solid, inclusiv cenuşa de vatră şi zgură; cenuşi volante şi praf de cazan; produşi solizi de reacţie de la tratarea gazelor; nămol de la tratarea apelor uzate; catalizatori consumaţi şi cărbune activ epuizat, definit ca deşeu în anexa nr. I A la Ordonanţa de urgenţă a Guvernului nr. 78/2000, aprobată cu modificări prin Legea nr. 426/2001, care este generat prin procesul de incinerare sau coincinerare, tratarea gazului de ardere şi a apei uzate sau din alte procese ale instalaţiei de incinerare ori coincinerare; 
   - Reziduuri din staţia de epurare a apelor - reziduurile din staţia de epurare a apelor includ reziduuri de la desnisipatoare şi separatoare de grăsimi, site şi reziduuri de la curăţarea conductelor şi drenurilor. 
   - Valori limită de emisie - masa exprimată în termenii parametrilor specifici, concentraţia şi/sau nivelul unei emisii, care nu poate fi depăşit în cursul uneia sau mai multor perioade de timp. 
   - Zgură/Cenuşă - termen folosit pentru reziduuri de combustie topite sau sinterizate rezultate din ardere. 


   1. TEHNOLOGIA 
   1.1. Scopul general al incinerării deşeurilor 
    Procesele de tratare termică a deşeurilor reprezintă o opţiune fezabilă după variantele de valorificare (colectare, sortare, reciclare) şi înaintea depozitării controlate. 
    Scopul general al incinerării deşeurilor este: 
   - reducerea la maxim posibil a potenţialului de risc şi poluare; 
   - reducerea cantităţii şi volumului de deşeuri; 
   - conversia substanţelor rămase într-o formă care să permită recuperarea sau depozitarea acestora; 
   - transformarea şi valorificarea energiei produse. 
    În anexa nr. 1 a prezentului normativ, este prezentat sistemul de management integrat al deşeurilor din două puncte de vedere şi anume: 
   - bilanţ de materiale - energie - poluare; 
    ▪ intrări - deşeuri, energie, etc.; 
    ▪ emisii în atmosferă, în apă, materiale inerte reciclabile; 
    ▪ produse finale - materiale secundare, compost, energie refolosibilă; 
   - costuri şi venituri. 
    Oxidarea la temperaturi înalte transformă componenţii organici în oxizi gazoşi specifici, care sunt mai ales bioxidul de carbon şi apa. Componenţii anorganici sunt mineralizaţi şi transformaţi în cenuşă. 
    La incinerarea deşeurilor muncipale, reziduurile rămase după recuperarea materială sunt tratate termic. 
    În sistemul integrat de gestionare a deşeurilor, incinerarea deşeurilor periculoase este luată în considerare alături de depozitarea lor controlată şi tratarea chimică/fizică/biologică a acestora ca metodă de eliminare a deşeurilor combustibile care nu mai sunt proprii pentru recuperarea materială şi care datorită tipurilor, proprietăţilor şi cantităţilor sunt în mod special periculoase pentru sănătatea populaţiei şi factorii de mediu, sunt explozive sau inflamabile, conţin sau pot genera germeni patogeni de boli transmisibile. Acestea sunt predominant tipuri de deşeuri care conţin compuşi organici în cantităţi mari sau care au un mare potenţial de risc. 
   1.2. Tipuri de deşeuri 
   1.2.1. Deşeuri municipale 
    Deşeurile municipale sunt formate, în general, dintr-un amestec de deşeuri menajere, deşeuri din comerţ similare celor menajere, deşeuri din pieţe, parcuri şi grădini, deşeuri stradale, deşeuri din demolări, nămol municipal, materii fecale şi nămol fecal, etc. 
    Caracterizarea deşeurilor municipale se poate face, în principal, prin: 
   - greutatea specifică [kg/m3] 
   - umiditate [%] 
   - puterea calorică [kJ/kg sau kcal/kg] 
   - raportul carbon/azot [C/N] 
    Greutatea specifică a deşeurilor 
    Prin greutatea specifică a deşeurilor se înţelege greutatea unităţii de volum, în starea în care se găsesc acestea depuse. 
    Greutăţile specifice diferite ale deşeurilor se determină în funcţie de formele multiple în care se găsesc deşeurile şi anume: greutatea specifică în recipient, în depozit cu sau fără tasare etc. 
    Greutatea specifică de referinţă, de exemplu în cazul deşeurilor menajere, are în general o tendinţă de scădere, datorită creşterii continue a procentului deşeurilor cu greutate specifică mică (hârtie, cartoane, ambalaje diverse, plastice etc.) şi scăderea procentajului de materiale biodegradabile şi inerte (zgură, cenuşă, pământ, moloz etc.) ca urmare a creşterii nivelului de calitate al vieţii. 
    Deşeurile menajere au greutatea specifică relativ mare, în special datorită procentului ridicat de deşeuri fermentabile (vegetale şi animale), cât şi a umidităţii ridicate a acestora. Aceasta variază între 300-350 kg/m3. 


    Tabelul nr. 1. - Greutatea specifică medie a componentelor
deşeurilor menajere 
    
	┌────┬───────────────────────────────────┬─────────────────────────────────────┐
│Nr. │      Componenţii deşeurilor       │     Greutatea specifică (kg/m3)     │
│crt.│             Menajere              ├────────────────────┬────────────────┤
│    │                                   │       Uscate       │     Umede      │
├────┼───────────────────────────────────┼────────────────────┼────────────────┤
│ 1. │        Resturi alimentare         │         350        │       800      │
├────┼───────────────────────────────────┼────────────────────┼────────────────┤
│ 2. │         Hârtie, cartoane          │         100        │       750      │
├────┼───────────────────────────────────┼────────────────────┼────────────────┤
│ 3. │              Textile              │         200        │       650      │
├────┼───────────────────────────────────┼────────────────────┼────────────────┤
│ 4. │               Piele               │         300        │       450      │
├────┼───────────────────────────────────┼────────────────────┼────────────────┤
│ 5. │        Materiale plastice         │          50        │        50      │
├────┼───────────────────────────────────┼────────────────────┼────────────────┤
│ 6. │      Deşeuri de lemn (talaş)      │         200        │       900      │
├────┼───────────────────────────────────┼────────────────────┼────────────────┤
│ 7. │              Cauciuc              │        3500        │      3500      │
├────┼───────────────────────────────────┼────────────────────┼────────────────┤
│ 8. │               Oase                │         400        │       450      │
├────┼───────────────────────────────────┼────────────────────┼────────────────┤
│ 9. │              Metale               │        2500        │      2800      │
├────┼───────────────────────────────────┼────────────────────┼────────────────┤
│10. │             Sticlărie             │         600        │       750      │
├────┼───────────────────────────────────┼────────────────────┼────────────────┤
│11. │             Ceramice              │         500        │       650      │
├────┼───────────────────────────────────┼────────────────────┼────────────────┤
│12. │              Cenuşă               │         400        │       700      │
├────┼───────────────────────────────────┼────────────────────┼────────────────┤
│13. │               Zgură               │         600        │       700      │
├────┼───────────────────────────────────┼────────────────────┼────────────────┤
│14. │              Pământ               │         400        │       700      │
└────┴───────────────────────────────────┴────────────────────┴────────────────┘
 


    Tabelul nr. 2. - Puterea calorică a componenţilor deşeurilor menajere 
    
	┌────┬────────────────────────────────────────────┬────────────────────────────┐
│Nr. │                 Componenţi                 │         PC (kJ/kg)         │
│crt.│                                            │                            │
├────┼────────────────────────────────────────────┼────────────────────────────┤
│ 1. │             Resturi alimentare             │        15000-20500         │
├────┼────────────────────────────────────────────┼────────────────────────────┤
│ 2. │              Hârtie, cartoane              │        16000-18000         │
├────┼────────────────────────────────────────────┼────────────────────────────┤
│ 3. │                  Textile                   │        16000-19800         │
├────┼────────────────────────────────────────────┼────────────────────────────┤
│ 4. │              Deşeuri de lemn               │        18000-20600         │
├────┼────────────────────────────────────────────┼────────────────────────────┤
│ 5. │                  Plastice                  │        29200-37600         │
├────┼────────────────────────────────────────────┼────────────────────────────┤
│ 6. │                    Oase                    │           16000            │
├────┼────────────────────────────────────────────┼────────────────────────────┤
│ 7. │            Policlorură de vinil            │           40500            │
├────┼────────────────────────────────────────────┼────────────────────────────┤
│ 8. │                Polietilenă                 │           45000            │
└────┴────────────────────────────────────────────┴────────────────────────────┘
 


    Metale grele 
    O importanţă deosebită în tratarea deşeurilor o constituie conţinutul de metale grele care sunt deosebit de poluante, în special în cenuşi sau composturi. Este interesantă repartiţia acestor metale în diferitele componente ale deşeurilor menajere. 
    Ţinând cont de compoziţia deşeurilor menajere din România, conţinutul în metale grele este mult diminuat, având o medie de aproximativ 30-35% din conţinutul de metale grele corespunzător statelor puternic industrializate. Compoziţia în metale grele a deşeurilor menajere româneşti estimată la nivelul anului 2000 se prezintă în tabelul de mai jos: 


    Tabelul nr. 3. - Conţinutul în metale grele a deşeurilor menajere 
    
	┌──────────────────────────────────┬───────────────────────────────────────────┐
│             Element              │          Cantitate (mg/Kg s.u.)           │
├──────────────────────────────────┼───────────────────────────────────────────┤
│                Zn                │                    250                    │
├──────────────────────────────────┼───────────────────────────────────────────┤
│                Pb                │                    150                    │
├──────────────────────────────────┼───────────────────────────────────────────┤
│                Cu                │                    120                    │
├──────────────────────────────────┼───────────────────────────────────────────┤
│                Cr                │                    40                     │
├──────────────────────────────────┼───────────────────────────────────────────┤
│                Ni                │                    35                     │
├──────────────────────────────────┼───────────────────────────────────────────┤
│                As                │                     1,4                   │
├──────────────────────────────────┼───────────────────────────────────────────┤
│                Cd                │                     3                     │
├──────────────────────────────────┼───────────────────────────────────────────┤
│                Hg                │                     0,7                   │
└──────────────────────────────────┴───────────────────────────────────────────┘
 


    Principalele surse de metale grele, din deşeurile menajere sunt: 
   a) baterii şi acumulatori pentru conţinutul de Hg, Zn şi Ni; 
   b) metalele - care aduc în deşeurile menajere prezenţa Pb, Cu şi Cr; 
   c) deşeurile mărunte (< 20 mm) care sunt purtători importanţi de Cu, Pb, Ni şi Zn; 
   d) hârtia şi cartonul care conduc la creşterea conţinutului de Pb şi Cr. 
    Proiectarea incineratoarelor pentru deşeurile municipale trebuie realizată luând în considerare un domeniu de variaţie a puterii calorice de 7 până la 12,5 MJ/kg, un conţinut de apă de 20 până la 50% şi un conţinut de cenuşă de 20 până la 40%. 
   1.2.2. Deşeuri periculoase 
    Deşeurile periculoase sunt deşeurile definite în anexa nr. I A a Ordonanţei de Urgenţă a Guvernului nr. 78/2000, aprobată cu modificări prin Legea nr. 426/2001, care, din cauza potenţialului de periculozitate (oxidante, foarte inflamabile, inflamabile, iritante, nocive, toxice, cancerigene, corozive, infecţioase, teratogene, mutagene, ecotoxice, etc.) necesită o supraveghere specială, exemplu, produse rezultate din fabricarea uleiurilor minerale, uleiuri uzate, bituum, uleiuri grele contaminate, grăsimi şi deşeuri contaminate cu produse de tipul celor de mai sus, de exemplu - soluri poluate cu uleiuri sau reziduuri păstoase şi lichide de la unităţi de cracare a emulsiilor, la fel ca şi deşeuri sau reziduuri provenind de la produse comerciale, cum sunt: vopselele, solvenţii, gudroanele, plasticele şi deşeurile farmaceutice. 
    Consistenţa (starea fizică) a acestor deşeuri poate fi solidă, păstoasă sau lichidă. Deşeurile sunt, în mod uzual, amestecuri ale căror proprietăţi chimice şi fizice pot varia în domenii foarte largi. 
    Deşeurile periculoase pot include orice tip de containere, ambalaje sau alte materiale care pot fi contaminate cu substanţele menţionate. De asemenea, în afara deşeurilor cu conţinut organic ridicat, materialele care sunt uşor contaminate dar care nu pot fi tratate prin metode convenţionale fizico-chimice sunt incinerate ca deşeuri periculoase. 
    Deşeurile periculoase specifice producţiei apar în anumite sectoare industriale şi, în special, în industria chimică. Compoziţia acestor deşeuri depinde, în principal, de domeniul particular (specific) de producţie şi poate conţine concentraţii mari de elemente în stare moleculară, precum clor, fluor, brom, iod, fosfor, azot sau sulf. Aceste elemente specifice pot impune tehnologii de incinerare speciale sau utilităţi tehnice speciale care trebuie adaptate la condiţiile particulare ale instalaţiei de incinerare. 
   1.2.3. Nămoluri municipale 
    În acest normativ se analizează numai incinerarea nămolurilor rezultate din staţiile de epurare orăşeneşti, care, prin definiţie, sunt considerate "deşeuri municipale". 
    Nămolul municipal este nămolul rezultat din tratarea apelor uzate orăşeneşti sau echivalent din staţiile de epurare industriale, chiar dacă a fost deshidratat, uscat sau tratat anterior. Nămolul are în structura sa, în principal, apa uzată şi suspensii organice şi anorganice. 
    În prezentul normativ prin "nămol municipal" se înţelege nămolul rezultat din staţiile de tratare a apelor uzate aflate în administrarea autorităţilor locale sau similare având încărcări mici în poluanţi. Apele uzate industriale sunt epurate, frecvent, în staţii de epurare special proiectate din care rezultă "nămol industrial" care este tratat termic în incineratoare. 
    Caracteristicile nămolurilor municipale variază mult şi depind de sursa şi/sau procesele de epurare folosite în staţia de epurare. 
    Factorii care influenţează caracteristicile acestor nămoluri sunt: 
   - sursa şi caracteristicile apelor uzate (municipale şi/sau industriale); 
   - îndepărtarea nămolului ca nămol primar, secundar şi terţiar; 
   - stabilizarea aerobă sau anaerobă; 
   - existenţa sau nu a unor instalaţii de deshidratare; 
   - adăugarea sau nu de aditivi de deshidratare (var, polielectroliţi). 
    Nămolurile municipale deshidratate (25 până la 40% substanţă uscată) sau uscate (peste 85% substanţă uscată) pot fi incinerate în incineratoare de deşeuri municipale, în instalaţiile de incinerare a nămolurilor municipale sau coincinerate în cuptoarele din fabricile de ciment, în centralele termice care funcţionează cu lignit sau în instalaţiile de coincinerare a centralelor termice. 
    Nămolurile municipale deshidratate mecanic au un conţinut de substanţă uscată de 18 până la 45%, în funcţie de tehnologia de deshidratare, folosirea sau nu de aditivi şi caracteristicile iniţiale. 
    Nămolurile municipale uscate pot avea un conţinut de substanţă uscată de până la 95%, în funcţie de procesul de uscare folosit. În general se poate considera că un nămol municipal cu un conţinut de peste 85% substanţă uscată este un nămol bine uscat. 
    Descrierea, în continuare, a modului de depozitare, manipulare şi a proprietăţilor pe durata incinerării nămolurilor municipale este dependentă de caracteristicile acestora. În mod normal se face distincţie între nămolurile deshidratate şi cele uscate. Uscarea nămolurilor se poate face combinat cu staţia de epurare sau instalaţiile de tratare termică, pentru fiecare caz în parte fiind specifice transportul, aprovizionarea şi manipularea în cadrul instalaţiilor de tratare termică. 
   1.3. Predarea deşeurilor 
    Agenţii economici care predau deşeuri pentru eliminare prin incinerare sau coincinerare trebuie să specifice codul fiecărui tip de deşeu conform H.G. nr. 856/2002 privind evidenţa deşeurilor. 
   1.3.1. Predarea deşeurilor municipale 
    Cerinţele principale de predare a deşeurilor rezultă din cap. 1, anexa 2, H.G. nr. 128/2002 conform căreia operatorul instalaţiei de incinerare sau coincinerare ia toate măsurile necesare privind predarea şi recepţia deşeurilor. Operatorul trebuie să dispună de informaţii asupra deşeurilor pentru a verifica, între altele, conformitatea cu cerinţele din autorizaţia de mediu. 
    Furnizarea informaţiilor referitoare la deşeurile care trebuie predate se efectuează în conformitate cu pct. 1.3, cap. 1, anexa 2 din H.G. nr. 128/2002. 
    Pentru a minimiza sau elimina probleme legate de materiale, substanţe inerte şi, în special, deşeurile voluminoase din deşeurile destinate tratării termice sunt luate în avans măsuri tehnice şi organizatorice. 
    În funcţie de procesul folosit pentru tratarea termică, deşeurile voluminoase trebuie reduse ca dimensiuni şi/sau omogenizate. 
    Deşeurile municipale se transportă în autogunoiere compactoare, autotransportoare cu containere, autocamioane cu obloane, autobasculante, tractoare cu una sau două remorci şi alte tipuri de autovehicule. 
    Deşeurile voluminoase se transportă în vehicule speciale, unele prevăzute cu instalaţii de măcinare şi compactare sau în containere fără echipamente de măcinare şi compactare. În acest ultim caz, în staţie deşeurile voluminoase sunt măcinate în instalaţii speciale şi apoi depozitate în aceleaşi buncăre cu deşeurile municipale. 
    Deşeurile se înregistrează în funcţie de tipul fiecărui deşeu, în conformitate cu H.G. nr. 856/2002, iar cantitatea lor se înregistrează în funcţie de unităţile de greutate, separate după codul deşeurilor. 
    De asemenea, este necesară realizarea unui control vizual prin sondaj asupra deşeurilor livrate. 
    Rezultatele obţinute în urma controlului de predare se menţionează într-un jurnal de funcţionare. 
   1.3.2. Predarea deşeurilor periculoase 
    Transportul deşeurilor periculoase se face conform prevederilor O.M. comun nr. 2/211/118 publicat în M.O. nr. 324/15.04.2004 prin care este aprobată Procedura de reglementare şi control al transportului deşeurilor pe teritoriul României. 
    Transportul deşeurilor periculoase, în cantităţi mai mari de 1 tonă/an, se efectuează de la producător sau deţinător (expeditor), către valorificator sau eliminator (destinatar) respectându-se prevederile din Art. 2-14. 
    Fiecare transport de deşeuri periculoase trebuie însoţit de un formular de expediţie/transport (anexa nr. 2 din ordinul menţionat) şi de aprobarea simplă valabilă pentru un singur transport (anexa nr. 1 din ordinul menţionat) sau de o copie a aprobării generale valabile pentru mai multe transporturi (anexa nr. 1 din ordinul menţionat). 
    Expeditorul completează şi semnează formularul de expediţie/transport, a cărei machetă este prezentată în anexa nr. 2, din ordinul menţionat, cu următoarele date şi informaţii: 
   - denumirea deşeurilor, codificare conform H.G. nr. 856/2002; 
   - precizarea clară că transportul se referă la deşeuri periculoase generate într-o cantitate mai mare de 1 tonă/an; 
   - numărul formularului de aprobare a transportului; 
   - numele şi adresa expeditorului, transportatorului, destinatarului; 
   - cantitatea deşeurilor transportate; 
   - data preluării deşeurilor de către transportator; 
   - tipul mijloacelor de transport; 
   - numărul de ambalaje expediate. 
    La primire, destinatarul preia deşeurile în concordanţă cu prevederile Art. nr. 9, (2) în ceea ce priveşte prelevarea de probe care trebuie păstrate cel puţin o lună după incinerare şi Art. nr. 10, (1) în ceea ce priveşte valorificarea/eliminarea deşeurilor periculoase în conformitate cu legislaţia în vigoare. 
    Înainte ca deşeurile periculoase să fie preluate în instalaţie, se verifică dacă autorizaţia de mediu a instalaţiei admite deşeurile respective. În acest scop, administratorul are nevoie conform pct. 1.3, cap. 1, anexa 2 din H.G. nr. 128/2002, de următoarele informaţii: 
   - provenienţa deşeurilor 
   - componenţa fizică şi chimică a deşeurilor 
   - caracteristici de periculozitate, interdicţii de mixare, măsuri de precauţie la manipulare. 
    Controlul la predarea deşeurilor trebuie să conţină conform pct. 1.4, cap. 1, anexa nr. 2, din H.G. nr. 128/2002, minim următoarele etape: 
   - verificarea documentelor însoţitoare ale deşeurilor (de ex. documentele pentru transportul deşeurilor); 
   - eşantionarea reprezentativă înainte de descărcarea deşeurilor, pentru a verifica prin controale, dacă deşeurile corespund cerinţelor din anexa nr. 2, Art. 1.3 şi pentru a oferi posibilitatea autorităţilor de resort de a constata tipul deşeurilor tratate; 
   - probele prelevate se vor păstra cel puţin o lună după incinerare. 
    În instalaţiile care incinerează sau coincinerează numai deşeuri proprii la locul generării, sunt permise excepţii conform prevederilor din pct. 1.5, cap. 1, anexa nr. 2 din H.G. nr. 128/2002. 
   1.3.2.1. Descrierea deşeurilor periculoase 
    Pentru ca operatorul instalaţiei de incinerare să obţină informaţiile necesare conform prevederilor din anexa nr. 2 din H.G. nr. 128/2002, Art. 1.3., el are nevoie de o descriere suficientă a deşeurilor prevăzute a fi incinerate, şi anume: 
   - provenienţa (din care proces de producţie); 
   - codul deşeurilor conform H.G. nr. 856/2002; 
   - proprietăţi fizice (de ex. punctul de inflamabilitate şi valoarea calorică); 
   - compoziţia chimică. 
    Parametrii cercetaţi uzual la determinarea compoziţiei chimice sunt valoarea pH, clorul, sulful şi metalele grele. Parametrii care trebuie să fie cunoscuţi în cazuri particulare depind de tipul deşeurilor şi de frecvenţa de generare. De exemplu, pentru evaluarea uleiurilor uzate de provenienţă necunoscută este necesară cu siguranţă cunoaşterea conţinutului PCB. 
   1.3.2.2. Predarea deşeurilor periculoase 
    În baza descrierii deşeurilor, personalul de specialitate din instalaţia de incinerare verifică în ce măsură autorizaţia de mediu a instalaţiei respective şi tehnologia concretă a instalaţiei permit eliminarea deşeurilor respective. În contractele de livrare se stabilesc tipul livrării (înseriere, containere, cisterne etc.), limitarea cantitativă, excluderea sau limitarea anumitor componente etc. 
    Controlul la predare se desfăşoară în conformitate cu pct. 1.4, cap. 1, anexa 2 din H.G. nr. 128/2002, după cum se prezintă în paragrafele următoare. 
   1.3.2.3. Predarea şi recepţia deşeurilor periculoase 
    În general, deşeurile sunt predate şi recepţionate urmând următoarele etape: 
   - verificarea documentelor însoţitoare (copie a formularului de expediţie/transport, documentul de caracterizare a deşeului); 
   - determinarea cantităţii de deşeuri; 
   - identificarea deşeurilor predate; 
   - inspecţie vizuală; 
   - prelevarea de probe reprezentative; 
   - analiza de control prin sondaj în vederea comparării cu datele transportatorului de deşeuri; 
   - prelevarea unei probe şi păstrarea ca dovadă pentru orice acţionare ulterioară în justiţie; proba se păstrează cel puţin o lună după incinerare; 
   - eliberarea unei copii din documentul pentru transportul deşeurilor care dovedeşte predarea acestora; 
   - descărcarea vehiculului în zona de depozitare indicată. 
    Efectuarea controalelor de predare prezentate se menţionează în jurnalul de funcţionare. Prelevarea şi analiza probelor reprezentative necesare se efectuează conform normelor tehnice corespunzătoare. Laboratorul care efectuează analiza trebuie să fie, din punct de vedere tehnic şi al personalului, autorizat să efectueze toate cercetările necesare. În afară de analiza din cadrul controlului la predare, este necesară cercetarea comportamentului de reacţie a deşeurilor între ele în ce priveşte pericolele la depozitare şi determinarea datelor în vederea întocmirii programului de incinerare. În funcţie de fiecare tip de deşeuri se poate ţine cont de exemplu de următoarele criterii la întocmirea programului de incinerare: 
   - valoarea calorică; 
   - conţinutul de apă; 
   - conţinutul de halogeni (F, Cl, Br, I); 
   - conţinutul de sulf şi azot; 
   - conţinutul de metale grele; 
   - conţinutul de compuşi organici termostabili (de ex. Hidrocarburi policiclice aromatice) 
   1.3.3. Predarea nămolurilor municipale 
    Incineratoarele pentru nămolurile municipale (ca unică sursă) pot fi construite în zone descentralizate sau în vecinătatea staţiilor de epurare a apelor uzate. O instalaţie de incinerare a nămolurilor deshidratate sau uscate care să servească un număr de staţii mici de epurare poate fi o soluţie practică. 
    Autorităţile teritoriale cu una sau cu un număr mic de staţii de epurare elimină în mod frecvent nămolul neprelucrat în amplasamentul propriu sau în cel al unei alte staţii de epurare. 
    La incineratoarele pentru nămol neprelucrat, densitatea nămolului aprovizionat trebuie să fie cu o consistenţă uniformă. Puterea calorică inferioară la nămolurile netratate (nefermentate) poate fi de cca. 22.000 kJ/kg(IL) (IL - pierderea la calcinare), în relaţie cu conţinutul în substanţă organică din substanţa uscată. Autosusţinerea combustiei pentru nămolul netratat se realizează de la o putere calorică inferioară mai mare de 4.800 kJ/kg. 
    În ultimul timp, nămolul municipal pre-deshidratat provenind din diferite staţii descentralizate de epurare a apelor uzate este colectat într-un buncăr amplasat înainte de incinerator şi stocat temporar. Nămolul este introdus în instalaţiile de deshidratare cu echipamente mecanice de amestecare. 
   1.4. Organizarea şi funcţionarea incineratoarelor de deşeuri 
   1.4.1. Principii organizatorice de bază 
    Organizarea incineratoarelor de deşeuri depinde de tipul, cantitatea de deşeuri şi forma în care deşeurile sunt livrate. 
    În cazul incineratoarelor pentru deşeuri municipale, arderea pe grătare este folosită aproape în mod exclusiv. 
    Pentru anumite deşeuri periculoase, cum sunt ape uzate, nămol sau deşeuri rezultate din activităţi de ocrotire a sănătăţii poluate cu substanţe organice, se folosesc instalaţii cu tehnologii speciale. 
    Cea mai mare cantitate de deşeuri periculoase este tratată termic în cuptoare rotative. Această instalaţie tehnologică permite incinerarea simultană a deşeurilor solide, lichide şi păstoase şi are echipamente pentru încărcarea deşeurilor solide şi, în special, a deşeurilor ambalate, la peretele din spate al cuptorului, ca şi pentru încărcarea deşeurilor care sunt pompabile la nivelul arzătoarelor. 
    Un incinerator de deşeuri este alcătuit din: 
   - aparate de măsură şi control a cantităţilor de deşeuri aduse pentru incinerare; 
   - staţii de recepţie şi depozite temporare pentru deşeuri; 
   - echipamente de încărcare; 
   - instalaţia de incinerare (unitatea de incinerare); 
   - echipamente de recuperare a energiei; 
   - instalaţii de tratare a apelor uzate şi a gazelor uzate; 
   - depozite temporare şi staţii de recepţie pentru reziduuri; 
   - alte utilităţi (ex. rezervoare de înmagazinare a apei de stins incendii). 
    Deşeurile sunt primite în zona de recepţie a incineratorului. 
    După inspecţia vizuală, vehiculele sunt direcţionate către staţiile de manipulare, unde deşeurile sunt descărcate în spaţii de stocare temporară. Deşeurile sunt încărcate în incinerator cu instalaţii de încărcare în conformitate cu programul de incinerare. Pentru sistemul cu grătare, instalaţia de incinerare este alcătuită, în principal, din grătare, cuptor şi camera de postcombustie; în cazul cuptoarelor rotative, instalaţia de incinerare este alcătuită din cuptorul rotativ şi camera de postcombustie. 
    După instalaţia de incinerare este amplasat un generator de aburi, în care energia din gazele uzate este convertită în energie recuperată. După răcire, gazele uzate sunt trecute în instalaţii de epurare. Diferite procese sunt folosite pentru a separa pulberile şi componenţii gazoşi din gazele de ardere. În procesul folosit, în mod predominant de spălare a gazelor uzate, apa uzată generată este de asemenea recirculată în curent fierbinte de gaze reziduale şi evaporată (evaporare directă) sau post epurată în instalaţii speciale (evaporare indirectă sau epurare). 
    Reziduurile obţinute în timpul procesului de incinerare, cum sunt pulberile, cenuşile, pulberile de pe filtre şi reziduurile din gazele uzate şi cele rezultate din epurarea apelor uzate, sunt livrate ca materiale recuperabile sau eliminate. 
    Ca o regulă generală, un incinerator pentru tratarea termică a diferitelor fracţiuni de deşeuri trebuie proiectat cu precizie, astfel încât să asigure funcţionarea fără probleme în conformitate cu legea. 
    O importanţă majoră pentru stabilitatea şi siguranţa funcţionării o are omogenitatea deşeurilor introduse în incinerator şi variaţiile maxime a parametrilor deşeurilor în unitatea de timp. Instalaţiile moderne sunt proiectate pentru un spectru larg de puteri calorice inferioare şi de compoziţii ale deşeurilor. La etapa de proiectare a incineratorului este luată în considerare creşterea puterii calorice inferioare datorate unor anumite fracţiuni ale deşeurilor. Cu toate acestea, numai scurte fluctuaţii în producerea de energie şi poluanţi pot fi contracarate în proiectarea instalaţiilor de incinerare. 
    Ca urmare, omogenizarea deşeurilor pentru incinerare (amestecarea în buncăr) are o mare importanţă în funcţionarea incineratorului. 
    Factorul decisiv pentru proiectarea, din punct de vedere termic, a unui incinerator este cantitatea de căldură produsă în mod continuu la funcţionarea la capacitate maximă (capacitatea termică proiectată). Chiar dacă această producţie termică suplimentară este depăşită numai pe scurtă durată, are loc schimbarea profilelor temperaturilor în diferite puncte ale instalaţiei la valori mai mari, ceea ce are ca efect producerea de deteriorări ireversibile materialelor de construcţie folosite. 
    Dacă sunt incinerate în unul şi acelaşi incinerator deşeuri cu diferenţe majore ale valorilor puterii calorifice inferioare, aceasta impune o variaţie largă corespunzătoare a capacităţii termice a incineratorului, încărcarea termică minimă nu trebuie să fie mai mică de 60% din încărcarea proiectată. Folosind sisteme moderne, cu grătare posibil răcite, sisteme de aer controlabile primare şi secundare şi un control efectiv a capacităţii termice este posibil să se respecte cerinţele de funcţionare şi legale. 
    Ţinta fundamentală trebuie să fie dimensionarea cât mai exactă a incineratorului pentru folosirea actuală şi anticipată şi asigurarea că deşeurile sunt în totalitate omogenizate înainte de incinerare. 
    La proiectarea unui incinerator pentru densităţi de flux de mare căldură în cuptor, o importanţă specială se acordă dimensionării incineratorului şi alegerii unor parametrii de proces corespunzători, precum şi selectării cu atenţie a materialelor de căptuşire ale cuptorului care vin în contact cu gazele de ardere. 
    O perioadă mai lungă de exploatare s-a obţinut în cazul cuptoarelor căptuşite cu carbid siliconic şi a conductelor din boiler protejate interior cu aliaj pe bază de nichel. 
   1.4.2. Cerinţe care trebuie respectate în funcţionare 
    Cerinţele care trebuie respectate în funcţionarea incineratoarelor de deşeuri sunt cele prevăzute în cap. 2, anexa 2 din H.G. nr. 128/2002 privind incinerarea deşeurilor. În afara acesteia se respectă toate actele normative care reglementează activitatea de gestiune a deşeurilor, şi anume: 
   - Legea nr. 426/2001 pentru aprobarea OUG nr. 78/2000 privind regimul deşeurilor; 
   - H.G. nr. 1.470/2004 privind aprobarea strategiei SNGD şi a PNGD; 
   - Legea nr. 426/2001 pentru aprobarea OUG nr. 78/2000 privind regimul deşeurilor; 
   - H.G. nr. 662/2001 privind gestionarea uleiurilor uzate, completată şi modificată de H.G. nr. 441/2002; 
   - H.G. nr. 1.159/2003 pentru modificarea H.G. nr. 662/2001 privind gestionarea uleiurilor uzate; 
   - H.G. nr. 1.057/2001 (700/05.11.2001) privind regimul bateriilor şi acumulatorilor care conţin substanţe periculoase; 
   - H.G. nr. 162/2002 privind depozitarea deşeurilor; 
   - O.M. Apelor şi Protecţiei Mediului nr. 867/2002 privind definirea criteriilor care trebuie îndeplinite de deşeuri pentru a se regăsi pe lista specifică a unui depozit şi lista naţională de deşeuri acceptate în fiecare clasă de depozit de deşeuri; 
   - O.M. Apelor şi Protecţiei Mediului nr. 1.147/2002 pentru aprobarea Normativului tehnic privind depozitarea deşeurilor - construirea, exploatarea, monitorizarea şi închiderea depozitelor de deşeuri; 
   - H.G. nr. 349/2002 privind gestionarea ambalajelor şi deşeurilor de ambalaje; 
   - O.M. nr. 1.190/2002 privind procedura de raportare a datelor referitoare la ambalaje şi deşeuri de ambalaje; 
   - H.G. nr. 173/2000 pentru reglementarea regimului special privind gestiune şi controlul PCB şi a altor compuşi similari; 
   - O.M. nr. 279/2002 privind înfiinţarea Secretariatului tehnic pentru gestionarea şi controlul compuşilor desemnaţi în cadrul Direcţiei de gestiune a deşeurilor şi substanţelor chimice periculoase; 
   - H.G. nr. 856/2002 privind evidenţa gestiunii deşeurilor şi aprobarea listei cuprinzând deşeurile, inclusiv deşeurile periculoase; 
   - O.M. nr. 344/2004 pentru aprobarea normelor tehnice privind protecţia mediului în special a solurilor, când se utilizează nămoluri de epurare în agricultură; 
   - H.G. nr. 1.357/2002 pentru stabilirea autorităţilor publice responsabile de controlul şi supravegherea importului, exportului şi tranzitului de deşeuri; 
   - H.G. nr. 228/2004 privind controlul introducerii în ţară a deşeurilor nepericuloase în vederea importului, perfecţionării active şi a tranzitului; 
   - Legea nr. 6/1991 pentru aderarea României la Convenţia de la Basel privind controlul transportului peste frontiere al deşeurilor periculoase şi al eliminării acestora; 
   - OUG nr. 16/2001 privind gestionare deşeurilor industriale reciclabile aprobată cu modificări prin legea nr. 456/2001 şi modificată prin OUG nr. 61/2003; 
   - H.G. nr. 170/2004 privind gestionarea anvelopelor uzate; 
   - O.M. nr. 2/211/118/05.01.2004 pentru aprobarea Procedurii de reglementare şi control al transportului deşeurilor pe teritoriul României. 
    De asemenea, toate celelalte acte normative care reglementează activitatea de protecţie a mediului trebuie respectate. 
   1.4.2.1. Staţii de predare a deşeurilor 
    La cele mai multe dintre staţiile de incinerare a deşeurilor municipale în funcţiune, deşeurile sunt, în general, descărcate direct în buncărul de deşeuri. 
    Unele dintre staţii sunt prevăzute cu echipamente şi utilaje suplimentare, ale căror scop este realizarea reciclării materialelor şi omogenizarea deşeurilor cât mai mult posibil înainte de a fi încărcate la incinerator. 
    La staţiile pentru incinerarea deşeurilor periculoase, numărul şi modul de proiectare a echipamentelor şi utilajelor suplimentare depind de forma în care deşeurile sunt livrate la incinerator şi de caracteristicile de manipulare. 
    Următoarele deşeuri periculoase nu pot fi stocate fără o tratare prealabilă: 
   - deşeuri miscibile şi pompabile; 
   - deşeuri solide şi păstoase nepompabile; 
   - deşeuri nemiscibile în containere sau alte ambalaje mari; 
   - deşeuri în ambalaje dacă ambalajele şi conţinutul acestora trebuie livrate la incinerator împreună (aceasta deoarece ambalajele nu pot fi deschise datorită conţinutului şi/sau conţinutul nu poate fi transferat într-un alt depozit datorită naturii substanţei ambalate); 
    Tratarea la staţiile de predare poate fi necesară în anumite situaţii pentru: 
   - deşeurile solide, deşeurile pompabile nu pot fi separate, de exemplu prin sitare; 
   - ambalajele deschise pot fi golite prin pompare sau răsturnare; 
   - deşeuri transferabile prin pompare pot fi pretratate prin preîncălzire. 
   1.4.2.2. Stocarea deşeurilor municipale 
    Deşeurile municipale sunt stocate în buncăre. Proiectarea buncărului trebuie realizată de către societăţi de proiectare specializate şi trebuie să îndeplinească diverse cerinţe, dintre care unele rezultă din modul de funcţionare stabilit şi altele din condiţii de siguranţă. O atenţie specială trebuie acordată pazei contra incendiilor. Structura de rezistenţă a buncărului trebuie proiectată şi construită folosind materiale impermeabile şi respectând condiţiile de calitate ale betoanelor conform standardelor în vigoare. 
    Capacitatea proiectată a buncărului trebuie să ia în considerare stocarea deşeurilor pe perioade fără livrare (la sfârşit de săptămână, sărbători legale), asigurându-se astfel o funcţionare continuă a incineratorului. 
    Buncărele trebuie proiectate asigurând permanent volume libere de depozitare a deşeurilor la intervale relativ scurte de timp pentru a preveni sau limita reacţii specifice (procese de fermentare, formarea de biogaz - gaz de fermentare, aprinderea spontană) şi pentru a uşura întoarcerea şi omogenizarea deşeurilor. Aceasta presupune ca buncărul să fie păstrat, în mod normal, în stare de încărcare parţială. 
    Pentru a reduce mărimea fracţiilor de deşeuri voluminoase, buncărul trebuie echipat cu instalaţii de tăiere, în special dacă se face aprovizionarea cu fracţiuni de deşeuri industriale, comerciale şi speciale. 
    În timpul aprovizionării, depozitării şi încărcării deşeurilor, nivelul emisiilor de praf, zgomotul şi mirosul din zona aprovizionării trebuie reduse la maxim. Aceasta se poate realiza prin extragerea aerului din buncăr, şi suplimentar, pentru a se reduce emisiile de praf şi zgomotul, prin magazii de încărcare înclinate. 
    Aerul evacuat din buncăr poate fi introdus în cuptor, iar când cuptorul nu funcţionează în coşul de evacuare a gazelor sau în filtre. Dacă nivelul mirosului nu se reduce se pot lua şi alte măsuri suplimentare (ex. acoperirea deşeurilor, golirea buncărului). 
   1.4.2.3. Stocarea deşeurilor periculoase păstoase nepompabile 
    Deşeurile periculoase solide şi deşeurile periculoase nepompabile care nu emit gaze şi nici mirosuri puternice, la volume mari, pot fi stocate temporar în buncăre. În buncăr zonele de stocare şi de amestecare trebuie să fie separate, ceea ce se poate realiza, de exemplu, prin construirea mai multor compartimente. Deşeurile solide şi păstoase sunt amestecate şi încărcate, mai ales, cu ajutorul instalaţiilor de ridicare (macarale). 
    Dacă deşeurile solide şi cele păstoase nepompabile sunt amestecate în instalaţii exterioare, containerele de transport pot fi folosite atât pentru transportul cât şi pentru stocarea acestor amestecuri de deşeuri. Containerele sunt stocate într-o zonă specială lângă zona de încărcare a incineratorului şi descărcate direct în camera de alimentare cu un sistem melcat. 
    Nivelul emisiilor pe perioada depozitării poate fi redus prin stocarea în unităţi mici a amestecurilor de deşeuri şi în containere închise. Buncărul, respectiv containerele de depozitare sunt închise, mai puţin în cazul în care acest sistem vine în conflict cu cerinţele legate de siguranţa şi sănătatea personalului (riscuri de foc şi explozie). 
    În cazul unor accidente datorate greşelilor de exploatare, buncărul sau containerul de stocare poate deveni o sursă de incendiu şi ca urmare trebuie luate măsuri de protecţie corespunzătoare (ex. instalarea de sisteme de alarmare şi stingere a incendiilor). 
   1.4.2.4. Stocarea deşeurilor periculoase pompabile 
    Deşeurile lichide şi păstoase pompabile din care suspensiile au fost separate pentru a preîntâmpina blocarea instalaţiilor de încărcare sunt stocate temporar în rezervoare. Rezervoarele trebuie să fie în număr şi volum suficient, astfel încât lichidele incompatibile să poată fi depozitate separat. 
    Rezervoarele şi conductele trebuie să fie corespunzătoare caracteristicilor deşeurilor în ceea ce priveşte proiectarea, alegerea materialelor de construcţie şi echipamentelor şi trebuie să fie rezistente la coroziune şi echipate cu mijloace pentru curăţare şi prelevarea de probe. Este necesar ca rezervoarele să fie echipate cu instalaţii de dozare dacă deşeurile acide şi alcaline trebuie neutralizate. Rezervoarele orizontale pot fi folosite numai pentru stocarea de volume mari, deoarece favorizează sedimentarea suspensiilor. 
    Conţinutul rezervoarelor se omogenizează la nivelul solicitat prin folosirea de agitatoare mecanice sau hidraulice, îndepărtarea sau repararea trebuie făcută cât mai rapid, de exemplu prin prevederea de spaţiu vertical pentru introducerea de agitatoare verticale. Rezervoarele pot fi încălzite şi izolate în funcţie de caracteristicile deşeurilor. Rezervoarele se aşează într-o cuvă căptuşită cu un material rezistent la caracteristicile mediului de depozitare. Volumul cuvei nu trebuie să fie mai mic decât cel al celui mai mare rezervor. 
   1.4.2.5. Stocarea ambalajelor şi a containerelor 
    Depozitul pentru ambalaje şi containere este, acoperit şi foarte bine ventilat. Containerele pentru deşeuri cu conţinut nemiscibil sunt stocate într-o zonă acoperită, de stocare temporară pentru a fi în legătură directă cu instalaţiile de încărcare în incinerator. 
   1.4.2.6. Stocarea deşeurilor medicale 
    Deşeurile medicale infecţioase, care urmează a fi incinerate, trebuie colectate şi transportate în ambalaje speciale de eliminare. Ambalajele sunt testate pentru fiecare tip de deşeu în parte. Deşeurile medicale sunt stocate separat, în camere frigorifice, care asigură un timp de stocare de 48 de ore la o temperatură de maxim -10▫C. Perioada maximă de stocare depinde de temperatura din camera frigorifică şi timpul maxim de ambalare garantat de producătorul ambalajului. 
    Modul de lucru pentru descărcare şi suprafeţele de stocare a deşeurilor medicale sunt astfel proiectate ca să permită în orice moment aplicarea dezinfectanţilor şi a metodelor de dezinfectare optime. 
    Dacă se folosesc pentru transport şi livrare mijloace de transport de acelaşi tip, trebuie prevăzute echipamente de dezinfecţie a acestora în cadrul utilităţilor staţiei de incinerare. Apa uzată rezultată de la dezinfecţie este colectată şi tratată, astfel încât să îndeplinească cerinţele de dimensionare conform legislaţiei în vigoare. 
   1.4.2.7. Stocarea nămolurilor 
    Logistica interioară - stocarea şi manipularea - în amplasamentul staţiei de epurare şi a incineratorului trebuie deosebită de logistica exterioară - transportul între staţia de epurare a apelor uzate şi incinerator. Echipamentele folosite depind de densitatea deşeului (nămol lichid, păstos, compact sau solid). 
    Echipamentele pentru logistica interioară a nămolului sunt alcătuite din: 
   - echipamente de manipulare, cum sunt: pompe, transportatoare elicoidale, racleţi, transportatoare cu bandă, elevatoare cu cupe şi trasportatoare pneumatice; 
   - construcţii pentru stocare, cum sunt: buncăre, silozuri şi suprafeţe de stocare. 
    De la staţia de epurare a apelor uzate la incinerator, nămolul este transportat prin conducte sau cu autocisterne sau autobasculante cu rezervoare închise, pe cale ferată sau naval. 
    Nămolurile sunt stocate în containere sau în buncăre. În vecinătatea instalaţiilor de stocare sunt amplasate mecanismele de transfer, cum sunt: turbosuflante, transportoare elicoidale, racleţi şi transportoare cu discuri. 
    Containerele şi buncărele mobile sunt folosite pentru stocare şi transport. În unele cazuri, nămolul deshidratat şi uscat este stocat în zone de stocare şi transportat cu autovehicule. 
    Echipamentele pentru stocare trebuie să asigure următoarele funcţionalităţi: 
   - primirea nămolului aprovizionat pentru tratare; 
   - stocarea nămolului pentru îndepărtarea prin procesele de tratare; 
   - eliminarea inconvenientelor datorate prafului şi mirosului în zonele învecinate. 
   1.4.3. Instalaţiile de încărcare 
   1.4.3.1. Instalaţii de încărcare pentru deşeuri municipale 
    Deşeurile din buncărul de stocare sunt transferate cu un pod rulant la buncărul de alimentare. 
    Podul rulant este echipat cu un cântar care face posibilă identificarea separată şi înregistarea volumelor de deşeuri ce alimentează fiecare linie individuală tehnologică. Prin aceasta se asigură funcţionarea liniilor incineratorului cu volumele de deşeuri pentru care incineratorul a fost proiectat. Suplimentar, este posibil să se calculeze puterea calorică a deşeurilor prin cântărirea volumelor de deşeuri de către cântarul macaralei şi parametrii de funcţionare măsuraţi. 
    Capacităţile macaralei şi a greiferului trebuie să fie dimensionate astfel încât să se asigure o continuă alimentare a tuturor unităţilor incineratorului. 
    Scopul instalaţiilor de încărcare este să contorizeze deşeurile de la buncărul de încărcare până la cuptor şi, în acelaşi timp, să formeze o barieră, astfel încât să prevină o mişcare în sens invers a deşeurilor din cuptor în buncărul de alimentare. Materialele folosite pentru construirea buncărului de alimentare trebuie astfel alese, încât să reziste la toată gama de temperaturi la care buncărul de alimentare poate fi expus. 
    Viteza de alimentare a incineratorului poate fi controlată prin instalaţiile de încărcare. 
    Buncărul de alimentare este proiectat astfel încât volumele de deşeuri să nu rămână pe grătare şi poate fi închis cu o clapă sau uşă glisantă. 
    Dacă se incinerează şi nămolul rezultat din staţia de epurare orăşenească, încărcarea poate fi făcută în mai multe moduri: 
   - nămolul uscat sau deshidratat este aprovizionat la buncăr cu sau fără o amestecare specială; 
   - nămolul pompabil este amestecat cu deşeurile într-o moară (incinerarea pe grătare); 
   - nămolul pompabil este injectat în cuptor. Viteza de alimentare este controlată în relaţie directă cu temperatura din cameră; 
   - nămolul deshidratat este împrăştiat în stratul de combustibil cu bandă transportoare; 
   - nămolul uscat este ars cu arzătoare cu combustibil pulverizat în cuptor deasupra grătarului. 
   1.4.3.2. Instalaţii de încărcare pentru deşeuri periculoase 
    Deşeurile păstoase şi lichide se alimentează continuu, de preferat, prin arzătoare şi duze. Deşeurile sunt pulverizate cu un mediu auxiliar, ca: aerul, aburul sau azotul. De asemenea, pot fi folosite discurile rotative şi pulverizatoarele. 
    Instalaţiile de încărcare pentru lichide pot fi controlate în limite destul de largi, într-un ecart destul de mare şi sunt uşor de curăţat. 
    Substanţele păstoase sunt alimentate prin peretele din spate al cuptorului rotativ. Deşeurile lichide pot fi încărcate prin peretele din spate sau direct în camera de combustie. Instalaţiile de încărcare pentru deşeurile pompabile includ conducte de transfer şi dispozitive de încărcare, cum sunt pompele şi dispozitivele pentru alimentarea deşeurilor prin transferarea cu un gaz inert (azot). 
    Deşeurile din buncăre sunt transferate cu un pod rulant la buncărul de alimentare şi, de aici, introduse în camera incineratorului printr-un jgheab înclinat şi un sistem de descărcare tip pâlnie. 
    Trebuie acordată atenţia necesară, astfel încât capacităţile macaralei şi ale greiferului să fie dimensionate pentru a asigura o continuă alimentare a tuturor unităţilor incineratorului. 
    Sistemul de descărcare tip pâlnie conţine clapete sau uşi glisante pentru a forma o barieră, care să prevină o mişcare în sens invers a deşeurilor din cuptor în buncărul de alimentare. 
    Pentru încărcarea ambalajelor se folosesc sisteme de închidere ermetice, o parte dintre acestea sunt prevăzute cu dispozitive de deschidere, cum ar fi tamburul rotativ de alimentare. 
    Aerul de combustie este alimentat prin conducte conectate direct la cuptorul rotativ şi camera de postcombustie şi prin sisteme pentru fiecare arzător. 
    Fluxurile de aer pot fi reglate individual prin clapete sau ventilatoare. 
    Numărul şi tipul instalaţiilor de încărcare permit un control automatizat limitat al procesului de ardere. Deşeurile care nu ard uniform, datorită încărcării discontinue sau varietăţii proprietăţilor, cauzează fluctuaţii importante în volumul masei de abur, temperatura gazelor arse şi concentraţia oxigenului. Ca urmare, cantitatea de combustibil şi debitul de aer volumetric nu pot fi definite cu suficientă acurateţe pentru controlul automatizat. Mai mult, dacă punctele de încărcare sunt exploatate în paralel, nu este posibilă o atribuire clară a cauzei şi a efectului. Raporturile fixe de deşeuri pentru ardere sunt specificate în avans pentru a asigura sistemul de încărcare continuă a deşeurilor. Pentru sistemul de încărcare discontinuă a deşeurilor, debitul volumetric de aer de combustie este constant. Fluxul cantităţii de deşeuri este, în acest caz, reglat ulterior, în funcţie de concentraţia de oxigen şi temperatură. Această parte a procesului de incinerare poate fi automatizată. 
   1.4.3.3. Instalaţii de încărcare pentru nămolurile municipale 
    Modul în care cuptorul incineratorului este aprovizionat cu nămol depinde de o serie de factori. 
    Scopul principal trebuie să fie păstrarea unor distanţe de transport cât mai scurte posibil. 
    Pentru nămolurile cu un conţinut mai mare de 22% substanţă uscată pot fi folosite pompe axiale. Pentru nămoluri cu un conţinut de până la 55% substanţă uscată sunt necesare pompe cu piston cu prerefulare. Pentru a reduce presiunea, trebuie folosite conducte cu diametru nominal de cel puţin D(n) 180-200 mm. 
    Pentru distanţele de transport rectilinii se pot instala transportoare cu racleţi, iar pe distanţe scurte pot fi folosite transportoare elicoidale. 
    În cazul cuptoarelor cu pat fluidizat, încărcarea nămolului se face uniform. Acest lucru poate fi realizat încărcând cuptoarele cu benzi încărcătoare din mai multe puncte. Este necesar ca nămolul să fie introdus direct în cuptorul cu pat fluidizat. 
   1.4.4. Componentele incineratorului 
   1.4.4.1. Unitatea de incinerare pentru deşeuri municipale 
    Pe durata incinerării, în urma unor procese fizico-chimice, deşeurile îşi reduc volumul şi mare parte din conţinut devine inert. Sistemul general include următoarele componente principale: sistemul de ardere, sistemul de recuperare al căldurii, tratarea gazelor reziduale şi a reziduurilor rezultate din incinerare. Cu o geometrie corespunzătoare a cuptorului şi un control al procesului de ardere este posibilă influenţarea proceselor de conversie şi a debitului de substanţe, astfel încât să se minimizeze emisia de poluanţi în aer [incluzând substanţe organice, CO, NO(x)] în sistemul general al incineratorului. Deşeurile sunt, de asemenea, mineralizate într-o proporţie mare şi reduse la stare inertă. În ciuda optimizării calităţii zgurei, ca urmare a controlului procesului de ardere creşte încărcătura în poluanţi în gazul neepurat (gaz de ardere). Aceasta este irelevantă în ceea ce priveşte emisia de gaze de ardere, atâta timp cât sistemul de epurare a acestor gaze este proiectat corespunzător. 
    1.4.4.1.1. Cuptor cu focar cu grătar 
    Incineratoarele pentru deşeurile municipale folosesc aproape în exclusivitate sistemul de incinerare având focar cu grătar. Acest sistem este alcătuit, în principal, din următoarele componente: instalaţii de încărcare, incinerator cu grătar, sistem de extragere a cenuşei, sistem de combustie a aerului, cuptor, zona de post-ardere şi arzător auxiliar. 
    Aceste componente sunt proiectate pentru o compatibilitate reciprocă. 

Cuptor cu focar cu grătar 


    Scopul grătarelor incineratorului este să transporte deşeurile prin cuptor, să întreţină focul şi să alimenteze aerul de combustie, al cărui sens este din partea inferioară prin spaţii în grătar la stratul de combustibil, să transporte cenuşa la sistemul de extracţie al cenuşii şi să prevină căderea materiei prin grătare. 
    Principalele caracteristici ale grătarelor incineratorului pentru deşeurile municipale sunt: 
   - având în vedere debitul masic total de aer, aerul primar este reglabil în mai multe zone independente una de alta cu scopul de a permite adaptarea distribuţiei aerului la procesul de combustie; 
   - procentul de alimentare al grătarelor este reglabil independent în diferitele secţiuni (ex. zona de aprindere, zona de combustie, zona de postcombustie), astfel încât dimensiunea peliculei de combustibil şi poziţia zonei principale de combustie poate fi controlată; 
   - mişcarea grătarelor are un efect bun în ceea ce priveşte întreţinerea focului şi transferul deşeurilor, ceea ce este esenţial pentru o bună ardere; 
   - fantele şi orificiile pentru aer din învelişul grătarelor asigură o distribuţie uniformă de aer chiar sub încărcări mecanice şi termice mai mici faţă de cele proiectate; 
   - aerul de combustie alimentat prin grătare este folosit simultan şi pentru răcirea acestuia, cu o alegere corespunzătoare a materialelor şi a circuitului aerului. Cerinţa de aer de răcire nu depăşeşte în nici o situaţie de funcţionare cerinţa de aer primară. În sistemele proiectate special, grătarele pot fi răcite cu apă, fiind astfel posibilă eliminarea dependenţei între cerinţa de aer de răcire şi cerinţa de aer primar. 
    Aceste caracteristici sunt determinate de diferitele metode de proiectare a grătarelor. O distincţie poate fi făcută între principiile de alimentare continuă (grătare fixe, grătare mobile) şi cele de alimentare discontinuă (grătare supraîncărcate). 
    1.4.4.1.2. Sistemul de alimentare cu aer de combustie 
    Măsurarea debitului de aer de combustie este adaptat la procesul de combustie în timp şi spaţiu. Deoarece compoziţia deşeurilor variază în limite largi şi amestecarea înainte de incinerare nu asigură omogenizarea totală a deşeurilor, mişcarea grătarelor şi măsurarea aerului de combustie este mereu adaptată la situaţia de funcţionare a cuptorului. Această situaţie este stabilită prin analizarea gazelor reziduale (CO, O2) şi măsurarea temperaturii. 
    Excesul de aer este mai mare decât cel pentru combustibili omogeni (cărbuni). 
    Debitul volumetric al aerului de combustie este reglat pentru a optimiza conţinutul de monoxid de carbon din gazele reziduale şi temperatura cuptorului. În acest scop, trebuie să fie posibilă reglarea debitului volumetric de aer primar în diferite zone, folosind elemente de control corespunzătoare; reglările pot fi înlesnite folosind senzori pentru curenţii de aer. 
    Sistemele de aer după combustie şi de aer secundar sunt folosite suplimentar pentru alimentarea cu aer. În acest fel, aerul pentru oxidarea suplimentară este injectat în zonele unde gazele reziduale rezultate din arderea combustibilului nu au ars suficient. 
    Suplimentar, sistemele de aer secundar pot asigura, prin efectele lor de amestecare, arderea completă a gazelor reziduale. 
    Aerul secundar, este în mod normal, injectat prin duze cu o viteză mare de ieşire. Se poate renunţa la aprovizionarea cu aer secundar numai dacă eficienţa de ardere a gazului este asigurat cu alte mijloace (ex. introducerea de abur, recircularea gazelor reziduale etc.) 
    Datorită complexităţii acestor procese este recomandabilă instalarea unui sistem de control automatizat al arderii. Prin valorile măsurate ale debitului de gaze reziduale, temperaturii gazelor reziduale, conţinutului de oxigen şi CO din gazele reziduale şi debitului masic de abur este posibilă stabilirea unui procent optim al distribuţiei şi proporţiei debitului aerului de combustie şi stabilirea funcţionării grătarelor cu un sistem integrat de control. 
    1.4.4.1.3. Camera de incinerare 
    Geometria cuptorului afectează traiectoria urmată de gazele reziduale şi, prin aceasta, perioada de staţionare a gazelor reziduale şi a curenţilor parţiali de gaze reziduale în câmpul de temperatură. Trebuie făcută o distincţie între sistemele în echicurent, încrucişat şi contracurent, termenii depinzând de debitul de gaze reziduale în relaţie cu direcţia de alimentare cu deşeuri. 
    Sistemele de curent paralel prezintă avantajul că o parte din gazele reziduale din zona de ardere au un timp de staţionare mai lung şi trebuie să treacă prin zona de temperatură maximă. 
    Poate fi necesar şi folosirea de aer primar preîncălzit pentru înlesnirea arderii dacă deşeurile au o valoare a puterii calorice scăzută. 
    În sistemul în contracurent arderea deşeurilor cu valori mici ale puterii calorifice inferioare se realizează efectiv datorită faptului că uscarea şi arderea deşeurilor este îmbunătăţită de gazele reziduale fierbinţi, care circulă, în zona de ardere, în sens invers circuitului deşeurilor. 
    O atenţie specială trebuie acordată, astfel încât odată cu evacuarea gazelor reziduale să nu fie evacuaţi şi curenţi conţinând fragmente de deşeuri nearse. 
    În general, sistemele în contracurent necesită un aport suplimentar de aer secundar. 
    Sistemul de curent încrucişat reprezintă un compromis pentru un domeniu larg de valori calorice. 
    De asemenea, este important ca toate fracţiunile de curenţi de gaze reziduale să fie bine amestecate cu ajutorul de profile generatoare de turbulenţă sau/şi introducerea de aer secundar. 
    Câmpul de temperatură din cuptor poate fi modificat prin proiectarea pereţilor cuptorului. Există structuri ale pereţilor cu sau fără răcire. Materialele folosite trebuie să fie refractare la aderarea zgurii pe suprafaţa lor şi suficient de rezistente la eroziune, iar dacă este posibil să prevină difuzia compuşilor sublimabili din gazele reziduale. 
    Răcirea pereţilor cuptorului este redusă într-o asemenea măsură, încât să prevină formarea turtelor de zgură, cu scopul de a permite temperaturi ridicate ca mijloc de a optimiza arderea. 
    1.4.4.1.4. Zona de postcombustie 
    Cuptorul este unit cu zona de postcombustie. Pentru a asigura la maxim arderea completă a gazelor reziduale cu amestecarea uniformă a gazelor de combustie cu aerul de combustie, trebuie menţinute o temperatură minimă adecvată, un timp de staţionare în conformitate cu prevederile din pct. 2.1. şi pct. 2.2, cap. 2, anexa 2, H.G. nr. 128/2002. 
    1.4.4.1.5. Instalaţia de extracţie a cenuşii 
    Scopul instalaţiei de extracţie a cenuşii este de a îndepărta şi răci reziduurile solide rezultate de la instalaţia de incinerare şi de a asigura o închidere ermetică pentru grătare şi cuptor. 
    În mod obişnuit, sunt folosite instalaţii cu extragerea umedă a cenuşii (screpere şi pompe de apă cu piston). 
    Instalaţia trebuie să fie corespunzătoare pentru alimentarea cu cenuşă fin granulată, la fel ca şi cu obiectele voluminoase. De asemenea, să asigure suficient aer pentru cuptor, o răcire şi amestecare a cenuşii şi o separare adecvată a apei folosite pentru răcire de cenuşă din materialul extras. 
    Vaporii de apă rezultaţi sunt reintroduşi în cuptor sau în boiler. 
    1.4.4.1.6. Arzătoare auxiliare 
    Pentru asigurarea condiţiilor de incinerare minime în zona de postcombustie, conform pct. 2.1, cap. 2, anexa 2 din H.G. nr. 128/2002, fiecare linie a instalaţiei de incinerare se echipează cu cel puţin un arzător auxiliar. Acest arzător trebuie pornit automat atunci când temperatura gazelor de combustie după ultima injectare de aer de combustie scade sub 850▫C sau 1.100▫C, după caz. De asemenea, el trebuie folosit la pornirea şi oprirea instalaţiei, pentru a se asigura că temperatura de 850▫C, respectiv de 1.100▫C, după caz, este menţinută permanent în timpul acestor operaţiuni şi atâta vreme cât există deşeuri nearse în camera de combustie. 
    În cursul porniri sau opririi ori când temperatura gazului de ardere scade sub 850▫C sau sub 1.100▫C, după caz, arzătoarele auxiliare nu trebuie alimentate cu combustibili care pot provoca emisii mai mari decât cele rezultate prin arderea motorinei, gazului lichefiat sau a gazului natural. Este important ca acestea să funcţioneze cu un nivel redus de emisii. Arzătoarele auxiliare trebuie să fie puse în funcţiune, dacă aceasta reprezintă singura posibilitate de menţinere a temperaturii minime impuse. Aceasta în cazul în care cantitatea de căldură introdusă (cantitatea de deşeu multiplicată cu valoarea calorică inferioară) coboară sub limita minimă proiectată. 
    La descărcarea instalaţiei, deci şi în urma ultimei alimentări cu deşeuri, temperatura minimă din zona de postcombustie trebuie menţinută de arzătoarele auxiliare atâta timp până când nu se mai află deloc deşeuri neincinerate în zona de combustie. Pe durata procedeelor de alimentare şi descărcare, arzătoarele auxiliare pot funcţiona ori cu combustibili uzuali (păcura definită conform Art. 1, paragraf 1, Directiva europeană 75/716/CEE, gaz lichid, petrol) sau cu alte materiale cu valoare calorică ridicată (de ex. anumiţi dizolvanţi), a căror incinerare nu conduce la emisii mai mari decât incinerarea combustibililor uzuali menţionaţi. Emisii mai mari sunt de presupus de ex. atunci când combustibilii utilizaţi deţin un conţinut mai mare de sulf, clor, azot, metale grele, cenuşă etc. 
   1.4.4.2. Unitatea de incinerare pentru deşeuri periculoase 
    Pentru incinerarea deşeurilor periculoase pot fi folosite diferite sisteme de incinerare (vezi secţiunea 1.5.). Densitatea şi compoziţia deşeurilor sunt factori determinanţi în alegerea sistemului de incinerare. Cuptorul rotativ este cel mai corespunzător sistem pentru marea majoritate a deşeurilor periculoase, deoarece pot fi incinerate deşeuri solide, păstoase şi solide. 
    În instalaţiile cu cuptor rotativ, echipamentul unităţii de incinerare cuprinde un cuptor rotativ şi o camera de postcombustie. Din punct de vedere al combustiei trebuie făcută distincţia între trei zone: 
   - camera de incinerare; 
   - zona de amestecare/camera de combustie; 
   - zona postcombustie. 
    În camera de incinerare sunt, de asemenea, incinerate deşeuri formate din bucăţi mari, inerte. Dacă deşeurile sunt încărcate în mod discontinuu şi căldura degajată este neuniformă, deşeurile nu sunt arse complet. Pentru o ardere completă, acestea trec în zona de postcombustie. În zona premergătoare camerei de postcombustie, zona de amestecare/camera de combustie, condiţiile de reacţie sunt îmbunătăţite prin amestecarea curenţilor de gaz rezidual, ridicarea conţinutului în oxigen şi, dacă este necesar, ridicarea temperaturii. 
    1.4.4.2.1. Camera de incinerare 
    În camera cuptorului rotativ, compuşii organici ai deşeurilor alimentaţi prin peretele din spate sunt oxidaţi la temperaturi de cca. 850▫C. Timpul de staţionare pentru deşeuri periculoase solide şi pentru zgura rezultată este determinat de către pasul şi viteza de rotaţie a cuptorului rotativ. Timpul de staţionare, în mod normal, depăşeşte 30 de minute. 
    Zgura se scurge în stare uscată topită, în funcţie de compoziţie şi temperaturile de lucru. 
    Temperaturile în camera de incinerare, în mod normal, variază de la 850▫C la 1.200▫C. Valoarea temperaturii influenţează arderea completă a gazelor reziduale şi zgurii. Din punctul de vedere al gazelor reziduale, procesele din camera de incinerare trebuie să fie considerate cuplate cu cele din zona de postcombustie. În camera de incinerare, temperaturi de funcţionare sub 850▫C şi fluctuaţii marcabile ale temperaturii pot fi permise dacă sunt menţinute condiţiile de ardere completă în zona de postcombustie. 
    Pentru cuptoare rotative echipate cu instalaţii de încărcare, aşa cum sunt descrise în secţiunea 1.4.3.2., au dovedit siguranţa în exploatare următorii parametri de proiectare: 
   - diametrul interior 3-4 m; 
   - lungimea 10-12 m; 
   - încărcarea volumică < 1.0 GJ (m3 x h); 
   - încărcarea pe suprafaţă < 1.0 GJ (m3 x h); 
   - temperatura de incinerare - până la 1.300▫C; 
   - cămaşa de oţel cu protecţie refractară 250-500 mm. 
    1.4.4.2.2. Zona de amestec/camera de combustie 
    Înaintea zonei de postcombustie este o zonă de amestecare, în care curenţii de gaze reziduale din camera de incinerare sunt dispersaţi şi, dacă este necesar, se măreşte conţinutul de oxigen. 
    Aceasta se poate realiza prin adăugarea de aer secundar, prin punerea în funcţiune a arzătoarelor şi prin folosirea de elemente constructive care să influenţeze curentul. 
    Conţinutul de oxigen poate fi mărit prin introducerea de aer secundar. Temperatura gazelor reziduale poate fi ridicată suplimentar folosind arzătoarele. Zona de amestecare este apoi denumită o cameră de combustie. Arzătoarele pot funcţiona cu deşeuri gazoase, lichide şi pulverizate şi/sau combustibili suplimentari. Când deşeurile sunt introduse în camera de combustie, condiţiile de funcţionare impuse în camera de postcombustie variază ţinând cont de tipul deşeurilor incinerate. 
    Fiecare cameră de combustie este echipată cu arzătoare amplasate tangenţial sau poligonal unele faţă de altele. 
    1.4.4.2.3. Sistemul de extragere al zgurii 
    Scopul sistemului de extragere al zgurii este să îndepărteze şi să răcească reziduurile solide rezultate în cuptorul rotativ şi de a asigura o închidere ermetică între cuptorul rotativ şi camera de incinerare. 
    În mod obişnuit sunt folosite instalaţii cu extragerea umedă a cenuşii. 
    Instalaţia trebuie să fie corespunzătoare atât pentru zgura fin granulată, aglomerări de bulgări de zgură, cât şi obiecte voluminoase. De asemenea, ea trebuie să asigure suficient aer pentru camera de incinerare, o răcire şi amestecare a zgurei şi o separare adecvată a apei folosite pentru răcirea zgurei din materialul extras. 
    1.4.4.2.4. Zona de postcombustie 
    Zona de postcombustie începe după ultimul punct de introducere a aerului secundar sau după ultimul arzător. Cerinţele referitoare la condiţiile de postcombustie rezultă din Cap. 2, anexa 2, H.G. nr. 128/2002. 
    Temperatura gazului de incinerare care se generează în camera de postcombustie trebuie să rămână cel puţin timp de 2 secunde la temperatura de 850▫C. Dacă se incinerează deşeuri periculoase cu un conţinut de substanţe halogene organice (calculate drept cloruri) cu un procent de masă de peste 1%, temperatura trebuie să fie de cel puţin 1.100▫C. 
    Zonele postcombustie pot avea secţiunea transversală circulară sau rectangulară. O secţiune transversală circulară poate întări protecţia din cărămidă refractară. 
   1.4.4.3. Unitatea de incinerare pentru nămolurile municipale 
    Pentru incinerarea numai a nămolurilor de canalizare sunt folosite următoarele sisteme de incinerare: cuptoare cu pat fluidizat, cuptoare în trepte, cuptoare în trepte cu pat fluidizat. 
    Cuptoare cu pat fluidizat 
    Cuptoarele în pat fluidizat sunt alcătuite, în principal, dintr-o placă de distribuţie a aerului ovală cu combustie cilindrică sau o cameră cu strat fluidizat deasupra cu o cameră de postcombustie dedesubt. Patul fluidizat este alcătuit dintr-un strat de nisip cu înălţimea de aproximativ 1 m (mărimea granulelor 0,5-3 mm). 
    Pentru funcţionare, în anumite situaţii, aerul de combustie preîncălzit este introdus prin placa de distribuţie a aerului în camera de combustie sau camera de pat fluidizat prin fluidizarea stratului de nisip şi crearea stratului fluidizat adecvat. 
    Nămolul de canalizare deshidratat este introdus la partea superioară a cuptorului şi, în mod normal, distribuit peste secţiunea transversală a camerei de combustie. Nămolul de canalizare este întâi uscat şi apoi degazeificat şi gazeificat, iar în final oxidat şi ars. 
    Gazele reziduale rezultate, conţinând produşi din degazeificare şi gazeificare, ajung în camera de postcombustie, unde aceşti componenţi volatili sunt arşi. Temperatura în stratul fluidizat este de cca. 750▫C şi chiar mai mare. În camera de post-combustie, temperatura trebuie să depăşească 850▫C, iar timpul de staţionare pentru gazele reziduale trebuie să fie de cel puţin 2 secunde. 
    Arderea are loc sub punctul de topire a cenuşii. Schimbul de căldură şi substanţe în stratul fluidizat este aproape ideal şi se obţine o bună ardere completă. 
    Căldura gazelor reziduale poate fi folosită pentru generarea de abur în boilere. Căldura gazelor reziduale poate fi folosită pentru generarea de abur în boilere convenţionale şi, ulterior, pentru generarea de electricitate sau agent termic. 
    Partea necombustibilă din nămolul de canalizare - cenuşa - este îndepărtată cu gazele reziduale şi separată, în final, în unităţi de filtrare. 
    În condiţii favorabile (nereducerea valorii calorifice datorate fermentării, o bună preîncălzire a aerului), o autosusţinere a incinerării nămolului de canalizare este posibilă fără combustibili suplimentari. Altfel, trebuie adăugaţi combustibili suplimentari (motorină sau gaze naturale). 

Cuptor cu pat fluidizat 


    Cuptoare în trepte 
    Cuptoarele în trepte se clasifică conform direcţiilor relative de deplasare a gazelor reziduale şi a nămolului de canalizare (contracurent sau paralel). 
    Cuptorul în trepte în contracurent este alcătuit dintr-un cilindru de oţel vertical cu protecţie refractară, care este compartimentat în mai multe trepte cu căptuşeală refractară. 
    Nămolul circulă din partea superioară spre partea inferioară şi este transferat de la o treaptă la următoarea cu ajutorul unor palete circulare. Aerul introdus în cuptor poate fi returnat în sistem ca aer de combustie preîncălzit. Nămolurile de canalizare sunt uscate în treptele superioare şi incinerate la 850▫C în treptele intermediare şi descărcate la baza cuptorului ca cenuşă. Aerul de combustie este alimentat prin arzătoarele şi treptele de la baza cuptorului şi este suplimentar preîncălzit de cenuşa fierbinte. Dacă valoarea calorică a nămolului este insuficientă pentru uscare şi autosusţinerea combustiei, această situaţie poate fi compensată cu arderea auxiliară de motorină sau gaze naturale sau prin amestecarea cu substanţe având valori calorice superioare (praf de cărbune). 
    În cazul cuptoarelor în trepte în curent paralel, gazele reziduale din diferitele părţi ale zonei de combustie sunt evacuate în afara cuptorului, în treapta superioară şi introduse direct în zona de uscare. 
    Zonele de combustie şi uscare sunt separate cu sisteme de blocare, ceea ce înseamnă că nămolul uscat poate fi opţional scos pentru alte folosinţe. 
    Cuptor în trepte cu pat fluidizat 
    Cuptorul în trepte cu pat fluidizat este o combinaţie între un uscător în trepte montat într-un cuptor în pat fluidizat, în scopul combinării avantajelor ambelor sisteme. În acest cuptor combinat, o parte din gazele de combustie fierbinţi din cuptorul în pat fluidizat sunt transferate în uscător, evaporând astfel apa conţinută în nămolul alimentat. Vaporii rezultaţi sunt introduşi în zona de combustie împreună cu aerul de combustie încălzit în timpul răcirii arborelui tubular şi astfel dezodorizat. După ce sunt evacuate din cuptor, gazele reziduale încărcate cu cenuşă la temperatura de 900▫C sunt introduse într-o cameră de post-ardere, iar apoi într-un schimbător de căldură urmând a fi refolosite. 
    Ca urmare a preuscării nămolului în cuptorul în trepte în pat fluidizat, suprafaţa stratului fluidizat şi cea a secţiunii transversale a cuptorului poate fi mai mică decât cea a cuptorului convenţional cu pat fluidizat. 
   1.4.5. Principii fundamentale 
    Maximul arderii complete trebuie să fie realizat în unitatea de incinerare. Conţinutul de oxigen, temperatura şi timpul de staţionare în zona de postcombustie sunt folosite ca parametrii de referinţă pentru calitatea gazelor reziduale arse complet. De asemenea, amestecarea este un parametru nu mai puţin important. Parametrii sunt stabiliţi în camera de incinerare şi camera de combustie în funcţie de excesul de aer şi nu pot fi reglaţi independent unul de celălalt. La o anumită capacitate termică, volumul mare de aer în exces produce un conţinut mare de oxigen la o temperatură mică a gazelor reziduale. Volume mici de aer reduc debitul volumetric de gaze reziduale şi conţinutul în oxigen şi măreşte temperatura gazelor reziduale. 
   1.4.6. Evacuări de siguranţă 
    Pentru a preveni pagubele în staţie în cazul unui accident datorat greşelilor de exploatare se pot folosi ca evacuări de siguranţă: un coş de urgenţă, valva de control a presiunii sau o linie de by-pass poate servi ca o evacuare de siguranţă. Coşurile de urgenţă sunt în general întâlnite numai în staţiile care incinerează deşeuri periculoase. 
    Un coş de urgenţă amplasat deasupra zonei de post-ardere răspunde cu întârziere în caz de accident datorat vârfurilor de presiune, dar permite descărcarea controlată a gazelor reziduale, separarea boilerului de zona de post-ardere în caz de accident. 
    Valvele de control a presiunii elimină rapid vârfurile de presiune. În funcţie de rezistenţa curentului din sistemele de curăţare a gazelor reziduale şi tipul de curăţare a gazelor reziduale (în particular sisteme catalitice cu temperaturi de funcţionare mai mari de 300▫C), liniile de by-pass pot fi necesare pentru părţi ale sistemului de curăţare a gazelor reziduale, pentru a preveni arderea inversă la punctul de încărcare a combustibilului, acumularea de fum în camera boilerului şi reacţii nedorite pe perioada epurării gazelor reziduale. 
    Timpii de deschidere a sistemelor în cazul unui accident vor fi reduşi cât mai mult posibil prin măsuri tehnice şi organizatorice de asigurare a deschiderii evacuărilor de siguranţă numai în caz de urgenţă (pericol pentru angajaţi şi risc de daune serioase staţiei). 
    Zona de post-ardere şi generatorul de ardere se proiectează astfel încât o scurtă creştere a presiunii datorate încărcării de materiale cu valori calorice foarte mari (ex. ambalaje) să nu determine intrarea în funcţiune a evacuării de siguranţă. 
    Când coşul de urgenţă este deschis, încărcarea cu deşeuri a incineratorului este întreruptă automat. 
    Evacuările de siguranţă sunt proiectate astfel încât să asigure evacuarea în siguranţă a gazelor reziduale. Instalaţiile de siguranţă pentru deschiderea automată a coşului de urgenţă trebuie să fie alimentate cu energie electrică care poate fi din reţea sau dintr-un generator de energie. 
    Deschiderea evacuărilor de siguranţă şi perioadele de deschidere a acestora sunt automat detectate şi înregistrate. 
   1.4.7. Răcirea gazelor reziduale şi recuperarea căldurii 
    Deşeurile fac parte din resursele energetice secundare combustibile. Resursele energetice secundare reprezintă cantităţile de energie sub toate formele (inclusiv sub formă de deşeuri combustibile), care conţin încă un potenţial energetic ce poate fi utilizat în trei direcţii: termică, electroenergetică şi combinată. 
    Recuperarea în direcţie termică are loc prin utilizarea aburului sau a apei calde obţinute în instalaţiile recuperatoare de căldură, pentru alimentarea cu căldură a proceselor: tehnologice, de încălzire, ventilaţie, climatizare, frig a unor consumatori industriali, cât şi alimentarea cu apă caldă menajeră a consumatorilor urbani. 
   1.5. Alte tehnologii 
    În afara incinerării în cuptoare cu grătare sau rotative se cunosc sau se folosesc şi alte tehnologii pentru tratarea termică a deşeurilor solide. 
    Alegerea procesului pentru tratarea termică a deşeurilor solide depinde de tipul deşeului, de compatibilitatea cu protecţia mediului şi de eficienţa economică. Procesele pot fi folosite pentru tratarea unui anumit tip de deşeu sau pentru tratarea anumitor substanţe. 
    Condiţiile specifice impuse unui anumit proces ales depind de tipul de tratare solicitat: 
   - recuperarea materialelor reciclabile; 
   - recuperarea energiei; 
   - eliminare. 
    Deşi incinerarea în cuptor rotativ continuă să fie folosită la scară industrială pentru eliminarea unei game largi de deşeuri industriale există totuşi procese termice speciale care s-au dovedit a fi eficiente în recuperarea deşeurilor refolosibile sau/şi în eliminarea unor anumite substanţe. 
   1.5.1. Clasificarea proceselor 
    Diferitele procese termice pot fi clasificate, în funcţie de acţiunea de oxidare specifică, în următoarele grupuri: 
   - procese de incinerare în care compuşii organici sunt oxidaţi în totalitate în carbon organic şi apă; 
   - procese de piroliză şi gazeificare care au loc din punct de vedere spaţial şi simultan într-o singură cameră de combustie; 
   - procese de degazeificare/piroliză în care este necesară adăugarea de căldură şi eliminarea oxigenului, astfel încât compuşi cu structură moleculară complexă sunt reduşi la compuşi cu structuri simple; produşii obţinuţi urmează să fie trataţi în continuare; 

   - procese de gazeificare în care volume controlate de gaze conţinând oxigen sunt adăugate pentru oxidarea parţială a matricei organice a deşeului. 
    În general, procesele sunt combinate, procesele de piroliză şi gazeificare având loc în cadrul unui proces de incinerare în contracurent. 
    Procesele de hidrogenare reprezintă o variantă de tratare termică specială, în cadrul cărora se adaugă hidrogen la temperaturi înalte pentru a se produce reacţia. 
    Toate procesele menţionate au în comun necesitatea epurării gazelor rezultate şi a gazelor de ardere. 
   1.5.2. Alte tehnologii 
    Alte tehnologii sunt prezentate în anexa nr. 4 a prezentului normativ, pentru fiecare caz în parte împreună cu diferitele nivele de dezvoltare şi de aplicare în prezent. 
   1.6. Tratarea termică a deşeurilor prin coincinerare 
    În ultimul timp, deşeurile şi combustibilii alternativi sau combustibilii secundari produşi din acestea au fost acceptaţi ca surse de energie şi folosiţi tot mai mult ca substituenţi ai combustibililor tradiţionali în procesele industriale, în principal în centralele electrice, fabricile de ciment şi oţelării. 
    Deşeurile municipale nu sunt, de regulă, considerate materie primă pentru sistemele industriale de ardere şi sunt folosite numai în calitate de combustibili alternativi. Deşeurile municipale pot fi folosite/utilizate numai în formă prelucrată (sortare, separare fizică, uscare, etc.). 
    Datorită densităţii lor, precum şi a proprietăţilor fizice şi chimice, un mare număr de deşeuri de producţie sunt folosite, în special, în sistemele de ardere industrială. Un deşeu des utilizat de centralele electrice şi în fabricile de ciment este nămolul municipal. 
    Sistemele de ardere industrială (coincinerare) nu sunt, în mod normal, proiectate pentru a asigura şi controlul emisiilor de metale grele volatile (în special Hg). Ca urmare, folosirea deşeurilor în procesul de coincinerare trebuie analizată de la caz la caz. 
   1.6.1. Centrale electrice 
    Centralele electrice ca uzine producătoare de electricitate sunt proiectate pentru folosirea eficientă a combustibililor convenţionali. În exploatare au fost puse în evidenţă o serie de probleme cum ar fi degradarea şi corodarea instalaţiilor şi echipamentelor datorită arderii acestor combustibili convenţionali, probleme care tind a fi accentuate apoi prin utilizarea combustibililor alternativi. 
    Folosirea deşeurilor şi a combustibililor derivaţi din deşeuri este limitată de următoarele elemente: 
   - posibilităţile de stocare ale deşeurilor în centralele electrice; 
   - cerinţele de pretratare a deşeurilor pentru a le aduce într-o formă utilizabilă sistemelor de ardere particulare în instalaţiile de ardere folosite; 
   - comportarea deşeurilor pe durata procesului de combustie, respectiv reducerea procesului de combustie prin depuneri care apar pe pereţii cuptorului, apariţia coroziunii şi influenţarea sistemelor de epurare a gazelor de ardere; 
   - efectele la nivelul emisiilor de poluanţi în ceea ce priveşte reziduurile din procesul de combustie şi reziduurile din sistemele de epurare a gazelor reziduale. 
    Stocarea deşeurilor 
    Deşeurile şi combustibilii înlocuitori folosiţi de centralele electrice trebuie stocaţi într-un mod corespunzător atât pentru o bună funcţionare a centralelor, cât şi pentru protecţia mediului. Dificultăţile reprezentate de stocarea deşeurilor pot fi evitate prin planificarea aprovizionării, dar şi în aceste condiţii sunt necesare silozuri, rezervoare şi zone speciale de stocare. 
    Pretratarea deşeurilor 
    Manipularea deşeurilor lichide poate crea uneori probleme. De exemplu, nămolul municipal trebuie să fie de regulă complet fermentat, din motive de securitate (risc de explozie). 
    Combustibilii sub formă de pulbere pot fi încărcaţi direct în arzătorul principal şi necesită un arzător special pentru solide. Combustibilii înlocuitori formaţi din bucăţi mari trebuie să fie tăiaţi sau/şi măcinaţi, în funcţie de sistemul de ardere. 
    Gazeificarea este considerată ca o metodă potrivită de pretratare a deşeurilor înainte de coincinerare. Degradarea termică a compuşilor de carbon implică, din punct de vedere tehnic, o reacţie de gazeificare şi o reacţie de oxidare, reacţii care împreună determină combustia. 
    Cele mai folosite reactoare sunt tubul cilindric rotativ şi patul fluidizat. 
    Gazeificarea face posibilă separarea poluanţilor şi a impurităţilor înaintea reacţiei de oxidare. Din această cauză, metalele sunt prezente de obicei sub forma aliajelor, în timp ce produşii organici reziduali pot fi returnaţi în reactor pentru o degradare completă. 
    Gazele rezultate pot fi recuperate şi înmagazinate în cantităţi mai mari, însă limitat şi pot fi folosite drept combustibil. 
    Efectele asupra arderii 
    Din punct de vedere teoretic capacitatea de topire a cărbunelui reprezintă un factor important pentru alegerea şi funcţionarea sistemelor de ardere. 
    În camera de topire a sistemului de ardere, schimbările în capacitate a cărbunelui pot provoca blocaje în dispozitivele de descărcare ale cuptorului şi pot produce deteriorări datorate topirii căptuşelii refractare dacă vâscozitatea este redusă. 
    Capacitatea de topire poate mări riscul de degradare al staţiei, datorită aderării particulelor de cenuşă provenite din gaze pe suprafeţe din camera de topire şi din sistemele de ardere uscată. 
    Datorită acestor depuneri, funcţionarea sistemului de ardere cu pat fluidizat poate fi afectată. 
    În timpul incinerării, componentele volatile anorganice sunt eliberate în mediul gazos. Conţinutul unor asemenea componente - în principal săruri - este de obicei semnificativ mai mare, datorită deşeurilor decât datorită combustibililor convenţionali. Când aceste componente se condensează pe suprafeţe încălzite, produc de multe ori coroziune şi degradare puternică, datorită tendinţei lor de a adera la cavităţi şi pori. 
    Efectele asupra sistemelor de epurare ale gazelor reziduale 
    Conţinutul de compuşi clorinaţi din deşeurile utilizate drept combustibil este mai mare şi mai diversificat decât cel din combustibilii convenţionali. Compuşii clorinaţi din gazele de ardere pot fi separaţi prin instalaţii de desulfurare, dar numai pentru valori ale concentraţiilor nu foarte ridicate. 
    Necesitatea limitării conţinutului de clor în deşeurile introduse se impune deja din motive raţiuni tehnice (limitarea pericolului de coroziune). 
    De o importanţă deosebită este conţinutul de metale grele din deşeuri, în special, elementele volatile, cum ar fi mercurul, care nu pot fi fixate-înglobate în reziduurile finale din centralele termice (cenuşă). Pentru evitarea poluării aerului şi pentru o eventuală valorificare a zgurii şi cenuşei din termocentrale este necesară o limitare a concentraţiilor de metale grele din combustibilii alternativi (vezi proiect "Ghid pentru coincinerarea deşeurilor în fabricile de ciment"). 
   1.6.2. Fabrici de ciment 
    Un aspect esenţial în fabricarea cimentului îi reprezintă producerea clincherului în cuptorul rotativ. 
    Materia primă pentru producerea clincherului din ciment este uscată şi încălzită la cca. 1.450▫C şi, datorită reacţiilor chimice ce au loc, se formează clincherul de ciment. 
    Producerea clincherului de ciment se face de obicei în cuptoarele rotative, prin procedeul uscat cu schimbător de căldură în trepte (cu cicloane). Producţia de clincher poate fi realizată, în anumite cazuri, folosind procedeul umed sau semiumed. Indiferent de metoda de fabricare, obţinerea clincherului este, de fapt, un proces de conversie în care materialele introduse în proces (combustibili şi materii prime) sunt consumate sau integrate în produsul final. 
    Datorită temperaturilor înalte din cuptorul de ciment, conţinutul organic al deşeurilor folosite ca şi combustibili alternativi este distrus în totalitate. Caracteristicile tehnice ale procesului de fabricare a clincherului, în cazul folosirii combustibililor alternativi, sunt următoarele: 
   - timp de staţionare al gazelor reziduale în cuptorul rotativ de cca. 5 secunde la temperaturi de peste 1.100▫C; 
   - timp de staţionare a gazelor reziduale în al doilea focar de ardere (în cazul cuptoarelor cu precalcinator) de minim 2 secunde la o temperatură de peste 850▫C; 
   - absorbţia componenţilor gazoşi, cum ar fi HF, HCl şi SO2 în materia primă alcalină şi o puternică fixare a particulelor de metale grele la nivel de urme; 
   - cenuşa rezultată în urma combustiei totale este înglobată ca parte componentă a clincherului format, rezultând simultan o recuperare atât materială cât şi energetică a deşeurilor; 
   - fixarea din punct de vedere chimic şi mineralogic în clincher a elementelor aflate în concentraţii foarte mici (urme). 
    Pentru o dozare corespunzătoare la alimentarea în fluxul de fabricaţie, caracteristicile combustibililor alternativi trebuie să fie cât mai detaliat analizate, la fel ca şi în cazul materiilor prime şi combustibililor convenţionali. În anumite cazuri, aceasta necesită o etapă de procesare premergătoare procesului de introducere în fluxul de producere a cimentului. Scopurile etapei de procesare premergătoare procesului de producere a cimentului sunt îndepărtarea impurităţilor, cum ar fi metale, sticlă, ceramică şi alte substanţe minerale care pot dăuna echipamentelor de producere a cimentului; în acelaşi timp se obţine o reducere a poluării; 
   - îmbunătăţirea manipulării: transport, dozare, alimentare; 
   - mărirea omogenităţii; 
   - adaptarea la cerinţele particulare ale procesului de coincinerare, de exemplu prin creşterea valorii calorifice sau a vitezei de reacţie. 
    Deşeurile cu conţinut organic pot fi introduse atât la combustia primară (arzător principal) cât şi la cea secundară (calcinator, cap rece al cuptorului). Nu este posibilă introducerea de deşeuri cu conţinut organic ridicat (peste 5% masic) în alte etape ale fluxului de fabricaţie, de exemplu în moara de materii prime, deoarece în baza principiului de «contracurent» dintre alimentarea cu materie primă şi evacuarea gazelor reziduale arse pot fi evacuate gaze poluante nearse din schimbătorul de căldură direct în atmosferă. Deşeurile care conţin legături organice persistente în cantităţi relevante (de exemplu uleiuri uzate cu conţinut ridicat de PCB) trebuie să fie introduse exclusiv la combustia primară (arzător principal). 
    Efectele coincinerării deşeurilor asupra emisiilor de gaze poluante 
    Coincinerarea deşeurilor nu are efect asupra emisiilor de pulberi în timpul procesului de producere a clincherului. Emisiile de metale grele rezultate depind de comportamentul diferitelor metale grele în cuptorul rotativ, gradul de substituţie a combustibililor tradiţionali şi eficienţa separării sistemului de desprăfuire. 
    În practică, coincinerarea deşeurilor poate duce la o creştere nesemnificativă a cantităţii de metale grele introduse în cuptor. Datorită înglobării eficiente a metalelor grele puţin volatile (în special plumb) în clincher, efectul acestor elemente asupra emisiilor este redus, înglobarea metalelor grele uşor volatile (în special mercur) este insuficientă şi duce de regulă la emisii ridicate de metale grele. Din raţiuni de păstrare a purităţii aerului şi evitarea unui conţinut prea mare de metale grele în «produsul final», conţinutul de metale grele din deşeurile folosite trebuie, din principiu, limitat. Alte detalii referitoare la cerinţele pentru deşeurile folosite, sunt propuse în proiectul "Ghid pentru coincinerarea deşeurilor în fabricile de ciment". 
    Compuşii anorganici din gazele reziduale - NO(x), HCl şi HF nu sunt de regulă influenţaţi în mod semnificativ prin coincinerarea deşeurilor. Acelaşi lucru este valabil, în principiu, şi pentru alte elemente componente ale emisiilor, ex. SO2, CO şi TOC, la folosirea deşeurilor drept combustibil alternativ. 
    Coincinerarea în cuptorul rotativ asigură o concentraţie scăzută de dioxine şi furani în emisiile de gaze reziduale. 
   1.6.3. Oţelării 
    Spre deosebire de cele două procese enumerate mai sus, combustibilul utilizat în industria oţelului are atât funcţia de producere de căldură, cât şi de a lega chimic oxigenul din minereu de carbonul prezent disponibil, rezultând astfel un efect reducător. De aceea folosirea deşeurilor şi a combustibililor secundari este considerată atât o valorificare termică cât şi materială. 
    În oţelării deşeul şi combustibilul alternativ (de obicei deşeuri din plastic) sunt încărcaţi împreună cu uleiul de cocserie. 
    O parte din impurităţile şi poluanţii conţinuţi de deşeuri şi combustibilii secundari este înglobată în produsul final (oţel) şi o altă parte evacuată în emisii şi reziduuri. Aceste două elemente definesc limitele utilizării combustibilului alternativ. 


   2. MĂSURILE DE REDUCERE A EMISIILOR 
   2.1. Generalităţi 
    Condiţii favorabile de emisie se obţin prin adaptarea tehnologiilor şi a modurilor de operare a instalaţiilor la cantitatea şi compoziţia deşeurilor ce trebuie eliminate şi prin construirea şi operarea optimă a instalaţiilor în concordanţă cu informaţiile conţinute în prezentul normativ. 
    Pentru deşeurile periculoase trebuie elaborat un registru de funcţionare a instalaţiilor de incinerare sau coincinerare în corelare cu tipurile de deşeuri ce pot fi eliminate, în scopul prevenirii apariţiei emisiilor necontrolabile, ce depăşesc limitele admise. În registrul de funcţionare se specifică ordinea şi tipurile de deşeuri, pentru ca materialele introduse în instalaţie să poată fi omogenizate în funcţie de condiţiile de ardere şi emisie. 
    În proiectarea şi funcţionarea optimă a sistemelor de control a emisiilor trebuie făcută o distincţie între următoarele activităţi: 
   - acceptarea şi depozitarea deşeurilor; 
   - arderea şi recuperarea căldurii; 
   - epurarea gazelor reziduale; 
   - tratarea apei uzate - dacă este cazul; 
   - tratarea reziduurilor - dacă este cazul. 
   2.2. Reducerea emisiilor la recepţia şi în timpul stocării deşeurilor 
    Deşeurile stocate pot fi poluante pentru apă, sol şi aer. Mai mult, ele pot conţine substanţe uşor inflamabile sau combustibile. Proiectarea şi operarea dispozitivelor de recepţie şi stocare a deşeurilor trebuie să ţină cont de aceste proprietăţi fizice. 
   2.2.1. Staţiile de recepţie şi descărcare a deşeurilor 
    Staţiile de recepţie trebuie proiectate astfel încât să asigure prelevarea în condiţii de siguranţă a probelor care urmează a fi analizate în laborator. 
    Staţiile de descărcare trebuie proiectate astfel încât să asigure stocarea deşeurilor în spaţii deschise şi/sau închise, care să corespundă condiţiilor impuse de protecţia muncii şi a mediului înconjurător. În ambele zone, solul trebuie impermeabilizat cu materiale rezistente la acţiunea deşeurilor stocate şi cu sisteme de colectare şi evacuare a lichidelor, iar spaţiile deschise vor fi protejate împotriva precipitaţiilor. 
   2.2.2. Stocarea deşeurilor solide în buncăre 
    Mărimea spaţiilor de stocare depinde de tipul şi cantitatea deşeurilor ce urmează a fi incinerate. 
    În cazul în care se aprovizionează staţia de incinerare cu diferite tipuri de deşeuri solide, trebuie prevăzute spaţii pentru stocare separată şi pentru amestecarea deşeurilor. 
    Deşeurile uscate şi cele care nu conţin solvenţi sunt stocate temporar în buncăre închise. 
    Pentru evitarea emisiilor de miros şi praf din aceste buncăre, trebuie menţinută o presiune redusă, prin evacuarea periodică a aerului din buncăr. Cu acest aer se va alimenta arderea. 
    Când sistemul de ardere este oprit, emisiile pot fi prevenite prin redirijarea către un alt sistem de ardere sau camera de postcombustie termică, utilizarea de filtre, descărcarea prin coşul de fum sau prevenirea emisiilor din buncăr prin aplicarea unui strat de spumă. 
    Dacă la stocarea deşeurilor periculoase nu se pot evita deşeurile cu conţinut de solvenţi (ex. cârpe îmbibate cu produse petroliere) se vor lua măsuri preventive pentru a evita apariţia unei atmosfere explozive. Interiorul buncărului pentru deşeuri solide şi zonele de acces-evacuare sunt considerate zone cu pericol de explozie. Pentru supravegherea aerului din buncăr se montează instalaţii de avertizare pentru gaz care, înainte de apariţia unei atmosfere explozive, să declanşeze alarma şi alte măsuri suplimentare de aerisire. 
    Pentru buncărul de deşeuri se iau măsuri pentru recunoaşterea, prevederea şi combaterea incendiilor (ex. supravegherea vizuală permanentă, instalaţii de stingere, camere mobile cu infraroşu, etc.). 
    La staţiile de incinerare a deşeurilor periculoase, camerele buncărelor sunt construite cu doi pereţi (ex. un perete de beton cu strat de oţel pentru protecţie şi unul din material impermeabil). 
   2.2.3. Depozitele pentru deşeurile păstoase 
    Deşeurile păstoase nepompabile sunt stocate în depozite pentru nămol, construite astfel încât materialele lichide să nu se scurgă din depozite. 
    Deşeurile păstoase pompabile sunt stocate în tancuri sau containere închise. Aerul rezidual contaminat trebuie colectat şi incinerat sau epurat prin procedee chimice, fizice sau biologice. 
    Trebuie asigurată atât o protecţie contra incendiilor cu echipamente de stingere a focului (instalaţii de stingere cu spumă, hidranţi de apă pentru stingere a focului) cât şi o protecţie contra efectelor apelor meteorice. 
   2.2.4. Stocarea deşeurilor lichide 
    Deşeurile lichide se stochează în containere închise, iar pe durata umplerii, trebuie folosite dispozitive de evacuare a gazelor, iar aerul evacuat este colectat. Staţiile deschise de transfer trebuie echipate cu un extractor de aer. Gazele extrase şi aerul evacuat sunt alimentate la un sistem de ardere sau la un sistem de epurare a gazelor reziduale. 
    Când sistemul de ardere este oprit, deşeurile lichide pot fi acceptate doar într-o staţie deschisă de transfer (pentru deşeurile livrate în butoaie) sau în rezervoare (pentru deşeurile livrate cu autocisterne), dacă sunt luate măsurile de reducere a emisiilor (ex. măsuri de evacuare a gazelor sau sistem de epurare a gazelor reziduale). 
   2.2.5. Rezervoarele pentru deşeuri periculoase 
    Pe lângă prevederile din secţiunea 2.2.3, se asigură, de asemenea, un echipament de evacuare a gazelor pe durata descărcării deşeurilor. Pentru anumite tipuri de deşeuri, sunt necesare echipamente de descărcare a gazului inert în exces. 
    Din motive de siguranţă, pentru prevenirea formării de amestecuri explozibile, stratul de lichid din rezervoarele de depozitare a solvenţilor trebuie acoperit cu azot. 
   2.2.6. Containerele tanc pentru deşeuri periculoase din staţiile de transvazare 
    Containerele tanc sunt, în general, folosite pentru manipularea lichidelor nemiscibile. Containerele tanc şi staţiile de golire trebuie să fie etanşe şi prevăzute cu sisteme de stingere a incendiilor, cu sisteme de colectare prin drenare pentru scurgeri de materiale şi cu substanţe de stingere. 
    În funcţie de tipurile de deşeuri, materialele folosite trebuie să fie din oţel şi protejate împotriva coroziunii şi trebuie prevăzuţi hidranţi şi sisteme de golire a containerelor folosind gaze inerte. 
   2.2.7. Stocarea şi tratarea ambalajelor pentru deşeuri periculoase 
    Ambalajele pentru deşeuri periculoase trebuie să fie perfect etanşe. În zona de stocare trebuie prevăzute sisteme de stingere a incendiilor, sisteme de colectare prin drenare pentru scurgeri de materiale şi substanţe de stingere. 
    Dacă deşeurile lichide sunt mutate prin extragere, gazele rezultate trebuie incinerate sau introduse în sistemele de epurare a gazelor reziduale. 
    Deşeurile se stochează numai în ambalaje intacte şi închise. Din motive de prevenire a incendiilor şi, în funcţie de echipamentele de stingere a focului folosite, ambalajele trebuie stocate separat (de exemplu: substanţe conţinând PCB-uri sau care reacţionează cu apa şi alte substanţe). 
    De asemenea, trebuie prevăzute toate echipamentele şi instalaţiile pentru protecţia împotriva exploziilor. 
    Dacă deşeurile solide ambalate nu pot fi introduse direct în cuptorul rotativ împreună cu ambalajele, acestea trebuie tratate. În cel mai simplu caz, asta presupune golirea ambalajelor cu ajutorul unui dispozitiv de ridicare de tip excavator şi o tratare secundară a ambalajelor goale. 
    Dacă este posibil, ambalajele golite se curăţă şi se reutilizează. Dacă nu este posibilă reutilizarea lor, acestea trebuie să fie tratate termic pentru eliminarea substanţelor contaminante ce au aderat pe suprafaţa interioară. Aceasta impune, în general, o reducere a volumului ambalajelor, mai ales în cazul butoaielor de 200 l (presarea cu presa hidraulică). 
    Pentru reducerea volumului ambalajelor se foloseşte din ce în ce mai mult tăierea obişnuită. Pentru butoaiele goale sau pentru cele cu substanţe greu inflamabile se poate utiliza sistemul de tăiere cu două role hidraulice ce se rotesc în direcţii opuse. Bucăţile de metal obţinute prin tăiere sunt introduse în cuptor cu ajutorul unor macarele cu cupă prevăzută cu ghiare. 
    Echipamentul special de protecţie necesar pentru prevenirea şi stingerea incendiilor este parte integrantă a acestui sistem de tăiere a ambalajelor. 
   2.2.8. Programul de funcţionare şi organizare a incinerării deşeurilor periculoase 
    În scopul evitării situaţiilor nedorite, deşeurile periculoase pot fi stocate numai atunci când se cunosc toate datele relevante despre ele şi numai după procedura de identificare. 
    Dacă este necesar, deşeurile sunt introduse în incinerator într-un ritm controlat pentru a obţine o ardere uniformă şi o încărcare uniformă a sistemului de epurare a gazelor reziduale. În acest scop trebuie pregătit, periodic, pe baza datelor existente şi ţinând cont de limitele de performanţă ale sistemului de epurare a gazelor reziduale, un program de funcţionare a incineratorului. Prin acest program se stabilesc materialele care urmează a fi incinerate, concentraţia poluanţilor şi amestecul de deşeuri periculoase ce urmează a fi incinerate etc. 
    Materialele ce urmează a fi incinerate pot fi omogenizate printr-o amestecare controlată a diferitelor deşeuri periculoase. La stabilirea programului de funcţionare a incineratorului trebuie să se ţină cont de următoarele caracteristici ale deşeurilor: 
   - puterea calorifică; 
   - conţinutul de apă; 
   - conţinutul de halogeni (F, Cl, Br, I); 
   - conţinutul de sulfuri şi azot; 
   - conţinutul de metale grele; 
   - conţinutul de compuşi organici stabili termic (compuşi policlorinaţi aromatici); 
   - conţinutul de carbon fixat (cantitatea de carbon neevaporabil); 
   - miscibilitatea; 
   - stabilitatea termică. 
    Procedura de stabilire a unui program de incinerare este obligatorie şi în cazul incinerării unor anumite tipuri de deşeuri municipale. 
   2.3. Reducerea emisiei pe durata arderii şi recuperării căldurii 
   2.3.1. Instalaţii de încărcare 
    Toate instalaţiile de încărcare trebuie proiectate astfel încât, pe timpul funcţionării, cuptorul să fie etanşat reţinând cât mai mult posibil gazele de ardere. Instalaţiile de alimentare trebuie să permită dozarea deşeurilor, astfel încât să se evite situaţiile nefavorabile procesului de combustie, cum ar fi lipsa de oxigen, temperatura sub minimul necesar sau fluctuaţii importante de presiune şi temperatură. Pentru încărcarea deşeurilor periculoase semilichide, sistemul de alimentare a aerului trebuie astfel proiectat, încât să faciliteze o amestecare intensă a deşeurilor cu aerul de combustie. Lichidele şi deşeurile păstoase trebuie să fie dispersate în cuptor prin atomizare sau amestecare mecanică. 
    Există situaţii în care deşeurile păstoase nu pot fi dispersate sau când nu este avantajos să fie dispersate, ca în cazul deşeurilor al căror timp de rămânere în camera de incinerare după atomizare ar fi prea scurt datorită tendinţei de aprindere. 
    Instalaţiile de încărcare sunt prevăzute cu închizători de siguranţă pentru prevenirea emisiei de gaze de combustie şi apariţia combustiei inverse. 
   2.3.2. Camera de incinerare 
    Pentru a se realiza o ardere completă, trebuie să se asigure un contact puternic al deşeurilor cu aerul de combustie, temperatură adecvată şi un timp de postcombustie corespunzător. Anumite deşeuri necesită un surplus mare de aer pentru a arde uniform. Când carbonul fixat depăşeşte 150-200 kg/h, carbonul elementar poate fi extras cu zgură. În cazul unei alimentari discontinue precum şi în cazul aprinderii spontane a deşeurilor periculoase, mărimea camerei de incinerare impune nivelul de alimentare cu deşeuri. În tipul incinerării cea mai mare parte a oxigenului din camera de ardere este folosit pentru oxidarea deşeurilor, mai ales când sunt incinerate deşeuri solide şi ambalaje. 
    Proprietăţile zgurei din camera de incinerare depind de condiţiile de incinerare. Conţinutul organic rezidual este hotărâtor când se evaluează eficienţa arderii totale a zgurei. În cazul cuptoarelor rotative, arderea poate fi influenţată de timpul de staţionare şi temperatură, în funcţie de tipul de deşeuri. 
   2.3.3. Zona de postcombustie 
    Camera de postcombustie trebuie construită şi exploatată astfel încât în zona de postcombustie: 
   - să se menţină temperatura impusă prin programul de incinerare şi o cantitate suficientă de oxigen; 
   - să se evite, printr-o amestecare puternică, formarea curenţilor de gaze la diferite temperaturi; 
   - timpul de staţionare trebuie să fie suficient pentru oxidarea completă a substanţelor organice. 
    Timpul necesar de staţionare al gazelor reziduale în zona de postcombustie depinde de tipul de deşeuri incinerate, de metoda de încărcare, de amestecarea cu aerul de combustie şi de temperatură. Trebuie făcute eforturi în vederea asigurării unei distribuţii cât mai omogene a gazelor reziduale, precum şi a timpului de staţionare. Aceasta se poate realiza prin modificarea geometriei zonei de postcombustie, a aerului alimentat, etc. 
    Următoarele cerinţe rezultă din cap. 2, anexa 2, H.G. nr. 128/2002. 
    Temperatura minimă cerută în întreaga zonă de postcombustie a incineratoarelor pentru deşeurile municipale şi a materialelor combustibile similare este de 850▫C, cu un timp de staţionare de 2 secunde. Temperatura minimă de incinerare a deşeurilor periculoase (deşeuri ce necesită supraveghere specială) cu conţinut de halogen din substanţele organice halogenate având mai mult de 1% masă, exprimate în cloruri, este de 1.100▫C. 
    În timpul pornirii şi opririi instalaţiei, sau când temperatura scade sub limita minimă, pentru controlul proceselor, pot fi folosite doar gaze naturale, gaze lichefiate, combustibili lichizi uşori sau alţi combustibili lichizi al căror conţinut de substanţe poluante în gazele reziduale nu diferă mult de cel al combustibililor uşori. 
    Formarea curenţilor de gaze la diferite temperaturi în zona de postcombustie este de preferat a fi eliminată folosind o zonă premergătoare de amestecare. Amestecul poate fi obţinut printr-o aranjare corespunzătoare a arzătoarelor pentru deşeuri lichide, cu o adăugare corespunzătoare de aer secundar şi prin măsuri speciale (elemente de inducere de turbulenţe). 
    În cazul abaterii de la condiţiile minime cerute în exploatare, autorităţile competente pot permite alte valori minime ale temperaturii şi timpului de staţionare, dacă limitele conforme cu H.G. nr. 128/2002 sunt respectate şi dacă nu apar cantităţi mai mari de reziduuri, respectiv reziduuri cu conţinut organic mare (în conformitate cu pct. 2.4, cap. 2, anexa 2 din H.G. nr. 128/2002). În cazul coincinerării este posibilă o excepţie doar dacă se respectă şi limitele pentru CO şi TOC din anexa 7, adică valorile valabile pentru incinerarea deşeurilor. Cu toate acestea, în fabricile de ciment, aceste condiţii nu pot fi atinse datorită emisiilor care depind de compoziţia materiei prime. 
    De exemplu, pot fi acceptate temperaturi mai joase de 1.100▫C la incinerarea deşeurilor cu un conţinut de substanţe halogenate cu peste 1% masă exprimate sub formă de cloruri, dacă în urma unui program de măsurători cuprinzător se dovedeşte respectarea cerinţelor de mai sus. În urma măsurătorilor efectuate în numeroase instalaţii de incinerare a deşeurilor periculoase din Europa s-a putut dovedi că emisiile de PAHS, PCB, PCDD şi PCDF în zona de temperatură 900-1.050▫C nu sunt mai ridicate decât la 1.100▫C. 
    Dacă instalaţia de incinerare a deşeurilor periculoase are prevăzută o ieşire de siguranţă deasupra camerei de postcombustie, la deschiderea acestei ieşiri, alimentarea cu deşeuri este oprită automat. 
    Convecţia naturală prin ieşirea de siguranţă şi temperaturile căptuşelii refractare a camerei de incinerare minimizează formarea monoxidului de carbon şi a compuşilor organici pe durata arderii totale finale a deşeurilor solide în cuptorul rotativ. 
    În plus, trebuie luate măsuri tehnice pentru ca ieşirea de siguranţă să fie deschisă doar în cazuri de urgenţă. În cazul unei căderi de putere, tirajul indus al ventilatorului trebuie asigurat continuu, chiar la capacitate redusă, dintr-o sursă de energie suplimentară. 
   2.3.4. Răcirea gazelor reziduale şi recuperarea căldurii 
    Schimbătorului de căldură (exemplu: generatorul de aburi) trebuie să aibă o capacitate suficientă pentru a echilibra temperatura şi fluctuaţiile de presiune din combustie. Temperatura admisă a gazelor reziduale înainte de intrarea în sistemul de epurare trebuie să fie satisfăcătoare. 
    Echipamentul de curăţare a suprafeţei schimbătorului de căldură trebuie proiectat astfel încât temperatura specificată a gazelor reziduale să fie satisfăcătoare, iar concentraţiile pulberilor totale adiţionale ale gazelor reziduale să poată fi reduse în sistemele de epurare (precipitatoare electrostatice). 
   2.4. Reducerea emisiei prin epurarea gazelor reziduale 
    Gazele provenite din cuptor sau din instalaţiile de răcire a gazelor reziduale conţin substanţe care pot fi clasificate, în funcţie de proprietăţile lor fizice şi chimice şi de echipamentul folosit în procesul de separare a lor de gazele reziduale, astfel: 
   - pulberi; 
   - alte gaze şi vapori: 
    > monoxid de carbon şi substanţe organice; 
    > acid clorhidric, acid fluorhidric, oxizi de sulf şi compuşi de mercur; 
    > oxizi de azot. 
    Staţiile de epurare a gazelor reziduale pentru controlul emisiilor din incinerarea deşeurilor cuprind un sistem de instalaţii de reducere a pulberilor totale, vaporilor şi substanţelor gazoase din aceste gaze. În funcţie de procesele de epurare folosite (fizice şi/sau chimice), instalaţiile de separare folosite în epurarea gazelor reziduale pot fi diferenţiate după cum urmează: 
    ▪ reducerea emisiilor de pulberi: 
   - separare gravitaţională; 
   - separare prin filtrare; 
   - precipitare electrostatică; 
   - precipitare prin metode umede. 
    ▪ reducerea emisiilor de vapori şi gaze: 
   - separare prin adsorbţie; 
   - separare prin absorbţie; 
   - separare prin procese catalitice. 
    În multe staţii de epurare a gazelor reziduale se utilizează simultan diferite procese de separare. 
    În incineratoarele de deşeuri, instalaţiile din staţiile de epurare a gazelor reziduale folosite depind de compoziţia acestor gaze, de valorile extreme estimate ale concentraţiilor poluanţilor şi de fluctuaţiile concentraţiilor poluanţilor. 
    Scopurile recuperării şi eliminării deşeurilor au o influenţă importantă în alegerea proceselor optime de epurare a gazelor reziduale (vezi anexa nr. 4 în prezentul normativ). Staţiile de incinerare a deşeurilor municipale sunt echipate şi cu alte instalaţii (vezi paragraful 2.4.1.2.). 
   2.4.1. Echipamente şi procese de reducere a emisiilor 
    Echipamentele şi procesele pentru reducerea emisiilor sunt alcătuite din aparate şi dispozitive folosite pentru reducerea individuală a emisiilor. Dotarea proprie a instalaţiilor cu echipamente trebuie să asigure încadrarea nivelului emisiilor în limitele admise. 
   2.4.1.1. Reducerea emisiilor de particule 
    Alegerea instalaţiilor de precipitare a pulberilor din gazele reziduale se face, în principal, în funcţie de tipul pulberilor, de distribuţia diametrelor particulelor, dar mai poate depinde şi de posibilităţile de exploatare a instalaţiilor de precipitare şi de stocare a reziduurilor. 
    Concentraţiile impuse pentru pulberile din gazele evacuate în atmosferă după epurare se pot obţine prin precipitarea electrostatică cu precipitatori electrostatici sau alte diferite sisteme de filtrare. 
    Precipitatorii electrostatici asigură o separare constantă a particulelor indiferent de mărimea lor. 
    Eficienţa precipitatorilor electrostatici depinde, însă, în bună măsură de rezistenţa electrică a pulberilor. Dacă rezistenţa specifică a stratului de praf creşte până la valori care depăşesc 1011-1012 ohm cm o separare satisfăcătoare a prafului va fi dificil de obţinut. 
    Rezistenţa specifică a pulberilor depinde printre altele de compoziţia deşeului. Ea se poate modifica rapid, în funcţie de compoziţia deşeului incinerat, în special în cazul deşeurilor periculoase. De exemplu, sulfura ce se găseşte în deşeuri, se transformă prin ardere în SO2, SO3 şi se regăseşte în gazele reziduale, ceea ce duce la reducea frecventă a rezistenţei specifice a stratului de praf şi facilitează astfel precipitarea în câmpul electric. 
    Dispozitivele ce consolidează acţiunea câmpului electric prin formarea de picături în gazele reziduale (condensare în partea superioară şi precipitatori electrostatici uscaţi, precipitatori electrostatici cu condensare, epurator Venturi, scruber "spray" ionizant etc.), ajută la precipitarea prafului foarte fin şi a aerosolilor. 
    Teoretic, filtrele au un grad de separare constant, indiferent de mărimea particulelor. O condiţie esenţială pentru obţinerea încadrării concentraţiilor legal admise în gazul rezidual după filtrare, o reprezintă alegerea unui filtru format din materiale compatibile cu pulberile separate, cu proprietăţile fizice şi chimice ale acestora şi cu condiţiile de funcţionare. Costurile pentru service, energie şi întreţinere a filtrelor depind atât de rezistenţa mecanică şi termică, cât şi de eficienţa metodei de epurare folosită. La funcţionarea continuă, filtrele pot prezenta - indiferent de eficienţa teoretică a epurării - o scădere fermă a acesteia, datorită particulelor fine care sunt reţinute şi se înglobează ireversibil în materialul filtrului. Separarea uscată are doar utilizări limitate în cazul pulberilor care sunt higroscopice şi devin lipicioase la temperatura cuprinsă între 300-600▫C. 
    În instalaţia de separare, aceste pulberi formează depuneri care nu pot fi curăţate prin tehnici de curăţare uzuale, pe durata funcţionării, ci se pot curăţa numai cu nisip de sablare. Exemple de astfel de prafuri: praf de polisăruri sau săruri complexe (din deşeuri ce conţin fosfor, sulf, silicon). 
    Separatori umezi compatibili sunt scruberele Venturi sau rotative, cu o singură treaptă sau mai multe trepte. 
    Conform principiului de funcţionare, încărcătura de deşeuri pulverulentă este antrenată într-un lichid fin dispersat. Pulberile fine, în contact cu picăturile de lichid, se umezesc şi se precipită cu lichidul. 
    Scruberele umede pot funcţiona eficient doar dacă particulele se pot umezi. Scruberele rotative au pierderi relativ scăzute de presiune şi funcţionează independent de fluctuaţiile gazelor reziduale prelucrate în proces. 
    Scruberele Venturi - în special dacă se urmăreşte obţinerea unei eficienţe ridicate de separare a pulberilor foarte fine - au pierderi ridicate de presiune şi reacţionează semnificativ la fluctuaţii. Aceste dezavantaje pot fi evitate printr-o proiectare corespunzătoare. La pierderile înalte de presiune, performanţa separării scruberelor Venturi o poate depăşi pe cea a scruberelor rotative. În separarea particulelor din gazele reziduale trebuie ţinut cont de depunerea reziduurilor obţinute. Reziduurile obţinute prin separare uscată se recuperează sau se depozitează la depozitul de deşeuri. 
    Apa uzată rezultată din separarea umedă este epurată. 
   2.4.1.2. Reducerea emisiilor de HCl, HF şi SO(x) şi a compuşilor de mercur 
    Substanţele gazoase sunt separate printr-un proces de adsorbţie pe un material solid sau printr-un proces de absorbţie într-un mediu lichid. 
    În general, materialele adsorbante vin în contact cu gazul rezidual şi, în funcţie de proces, se obţin produşi de reacţie sub formă de săruri dizolvate sau săruri uscate. În procesele de adsorbţie uscată, adsorbantul (hidroxid de calciu, oxid de calciu sau carbonat de calciu) este introdus în reactor sub formă de pulbere. În cele mai multe cazuri, fluctuaţiile mari din compoziţia gazului rezidual depind de compoziţia deşeului şi pentru a contracara creşterile inevitabile de concentraţie din gazul rezidual, cantitatea de adsorbant trebuie să fie mai mare decât cantitatea calculată stoechiometric (de la 2 la 4 ori pentru substanţele separate). Astfel, se pot respecta valorile de emisie admise şi se obţine o cantitate mărită de reziduuri. Particulele constituente ale gazului rezidual sunt de asemenea adsorbite. Lipsa unei separări preliminare determină o utilizare şi o eliminare mai dificilă a gazelor datorită compoziţiei acestora. 
    În procesul de absorbţie prin pulverizare (absorţie semiuscată), absorbantul este injectat într-un reactor cu pulverizare în suspensie sau în soluţie în curentul fierbinte de gaz rezidual. Acest proces foloseşte căldura din gazul rezidual pentru a evapora solventul (apa) şi ca urmare produce substanţe de reacţie solide. Aceste substanţe, ca şi pulberile din gazul rezidual, trebuie separate printr-un proces ulterior de separare. În aceste procese este necesară supradozarea adsorbantului la factori stoechiometrici cuprinşi între 1,5-2,5. 
    În cazul procedurii de absorţie semiuscată, la concentraţii foarte înalte de HCl, HF şi SO(x) în gazele nearse, limitele de emisii conforme anexei 7 din H.G. nr. 128/2002 nu mai pot fi întotdeauna respectate. Din acest motiv instalaţiile de incinerare a deşeurilor periculoase din Europa sunt prevăzute deseori cu instalaţii de spălare a gazelor în mai multe trepte. 
    Reducerea emisiilor de HCl, HF şi SO(x) prin procesele de spălare a gazului rezidual se face prin absorbţie cu scrubere de diferite tipuri, cum ar fi: scrubere cu jet, scruber rotativ, scruber Venturi sau scruber cu coloană. În acestea, un grad ridicat de separare a HCl, HF şi a SO3 este obţinut cu apă sub formă de soluţie de spălare. Aceasta este puternic acidă, datorită acizilor formaţi pe durata procesului de separare. Separarea dioxidului de sulf este scăzută în acest mediu acid. O separare satisfăcătoare se poate obţine într-o fază uşor alcalină de spălare a gazelor, în care hidroxidul de sodiu sau laptele de var sunt adăugate în lichidul de spălare. Din motive tehnice această separare se face într-o altă fază de spălare a gazelor de ardere, în care se continuă separarea HCl şi HF. Produşii din combustie ai unor elemente, precum clorul, bromul, iodul, fosforul, azotul şi sulful pot forma aerosoli în gazele reziduale. Pentru deşeurile cu conţinut de brom şi iod, aceste elemente pot fi separate din curentul de gaze arse, dacă se incinerează simultan cu deşeurile ce conţin sulf. Rezultă compuşi ce conţin sulf, săruri de iod şi săruri de brom solubile în apă care pot fi separate prin procese de epurare umedă a gazelor arse ce conţin SO2. 
    Separarea bromului şi iodului poate fi îmbunătăţită prin utilizarea, în mod controlat, a fazelor reductive de spălare a gazelor (soluţie de sulfit sau bisulfit). Este important de ştiut de la început dacă deşeurile conţin iod sau brom. Dacă laptele de var este folosit ca agent de neutralizare în epurarea umedă a gazelor, sulfaţii (gips, carbonaţi şi fluoride) apar ca deşeuri insolubile în apă. 
    În mod normal, conţinutul de săruri din apa uzată se poate reduce cu uşurinţă prin precipitarea particulelor solide. Sărurile insolubile cresc riscul de depunere în procesul de spălare în scruber. Acest risc nu apare dacă se foloseşte o soluţie cu o concentraţie mai mare de hidroxid de sodiu şi când produşii reacţiei sunt solubili în apă. Scruberele cu hidroxid de sodiu sunt cele mai recomandate, iar costurile de întreţinere sunt mai reduse. Dacă se utilizează NaOH, CaCO3 se poate forma o soluţie cu duritate mare care are ca efect apariţia de depuneri în scrubere. Aceste depuneri trebuie îndepărtate discontinuu prin corecţie de pH (acidifiere). Pentru menţinerea performanţelor scruberelor şi prevenirea depunerilor în scrubere o parte din soluţia de spălare trebuie îndepărtată din circuit. Această parte din curentul de soluţie trebuie supusă unui tratament special (neutralizare, precipitarea metalelor grele), înainte de satisfacerea cerinţelor pentru evacuare. O atenţie deosebită trebuie acordată mercurului. Compuşii volatili de mercur, cum sunt HgCl2, condensează când gazul rezidual se răceşte şi se dizolvă în apa de spălare, formând în prezenţa compuşilor de reducere (SO32-), mercur elementar. Acest proces poate avea ca efect apariţia fenomenului de coroziune, datorită amestecului format, în circuit şi poate periclita sănătatea personalului ce operează curăţarea şi întreţinerea scruberului. 
    Mercurul dizolvat este transformat într-o formă mai puţin solubilă cu substanţe chimice adecvate, ca de exemplu sulfit sau TMT 15 (trimercaptotriazin), pentru a contracara un atac reductiv. 
   2.4.1.3. Reducerea emisiilor de NO(x) 
    Pentru reducerea emisiilor de NO(x) se iau aceleaşi măsuri secundare, ca cele folosite în sistemele de ardere a combustibililor convenţionali. Acestea sunt reducerea catalitică selectivă şi reducerea necatalitică selectivă. Ca agenţi de reducţie se folosesc, în general, amoniacul sau ureea. În cazul reducerii catalitice selective (RCS), catalizatorii pot fi amplasaţi în diverse secţiuni din sistemul de epurare a gazelor reziduale. Măsuri de siguranţă adecvate sunt necesare în toate cazurile, pentru protejarea catalizatorilor de reacţii necontrolabile ce implică gaze inflamabile. Când TiO2/V2O5 - catalizatori ceramici supradozaţi sunt folosiţi după sistemul de epurare al gazelor arse, gazul rezidual trebuie reîncălzit de la temperatura de saturare la 180-350▫C şi la 120-170▫C dacă se foloseşte drept catalizator cărbunele activ. Se poate combina procesul de RCS pentru reducerea oxidului de azot cu procesul de pat mobil/cocs activat sau cu catalizator de oxidare pentru reducerea dioxinelor, dar costurile de investiţie şi suprafeţele necesare sunt foarte mari. De regulă pentru respectarea valorilor limită de PCDD/PCDF este necesar să se folosească ulterior procedura de spălare a gazelor în conformitate cu punctul 2.4.2. Sodiul (din scruberele de NaOH), arseniul şi alţi compuşi trebui menţionaţi ca fiind nocivi pentru catalizatori. 
    Conform studiilor asupra incineratoarelor de deşeuri periculoase, sodiul este periculos în situaţiile în care catalizatorul este impregnat cu săruri solubile în apă, ce conţin sodiu. Dacă catalizatorul este menţinut uscat, dezactivarea rămâne în limitele normale ale circuitului de epurare a gazelor. Nivelul inferior de funcţionare al unui astfel de catalizator în cadrul unităţilor de incinerare a deşeurilor periculoase poate atinge un timp de funcţionare de 10.000 de ore, fără a se înregistra vreo descreştere semnificativă a activităţii din punct de vedere a eficienţei. 
    Producătorii de catalizatori oferă o durată de funcţionare cuprinsă între 3-5 ani. Datorită temperaturii ridicate de funcţionare cerută, gazele reziduale trebuie să fie reîncălzite după spălarea gazelor. Pentru aceasta se folosesc gazele arse, schimbătorii de căldură ai gazelor arse sau preîncălzitorii de gaze regenerative. Se foloseşte echipament rezistent la coroziune după spălarea umedă a gazelor arse, când limita de temperatură a echipamentului este sub punctul de condensare. Gazul rezidual emis de catalizator constituie sursă de căldură. Pentru menţinerea temperaturii de lucru a catalizatorului se folosesc arzătoare cu gaz natural. 
    La temperaturi scăzute ale catalizatorului (sub 250▫C) se pot folosi, de asemenea, instalaţii de preîncălzire cu aburi. Catalizatorii la temperatură scăzută tind să devină material suport pentru depunerile de săruri şi, în acest caz, sărurile trebuie curăţate prin încălzire sau spălare. În procesul de reducere selectivă necatalitică, amoniacul, soluţia de amoniac sau alţi compuşi ce conţin azot trivalent se injectează în curentul de gaz rezidual, la o temperatură cuprinsă între 850-900▫C. Această metodă impune un sistem special de amplasare al injectoarelor în boiler şi un mod special de funcţionare al unităţii de incinerare. În timpul funcţionării pot apare probleme de siguranţă în ceea ce priveşte înmagazinarea amoniacului necesar pentru reducerea monoxidului de azot. Este bine ca acesta să fie sub formă de soluţie de amoniac, dar trebuie ţinut cont de faptul că soluţia de amoniac se încadrează în clasa a doua a substanţelor periculoase. 
    Metodele pentru reducerea emisiilor de monoxid de azot descrise mai sus nu sunt alternative sau echivalente şi trebuie să fie stabilite pentru fiecare caz în parte, în funcţie de condiţiile specifice de aplicare (limitele de emisie a substanţelor poluante, staţie de incinerare nouă sau deja existentă, suprafeţe de teren disponibile, modul de epurare a gazelor reziduale cu sau fără descărcare de apă uzată, depozitarea reziduurilor etc.). 
   2.4.1.4. Reducerea emisiilor de monoxid de carbon 
    În reducerea emisiilor de monoxid de carbon un efect important o au: eliminarea forţată, geometria cuptorului, aerul secundar alimentat şi amestecarea gazului din sistemul de ardere cu grătar. La alimentarea continuă cu deşeuri a cuptorului, emisiile de monoxid de carbon din incineratoarele de deşeuri periculoase sunt scăzute şi de aceea au o importanţă redusă. Încărcarea discontinuă a deşeurilor cu o valoare calorică ridicată pot cauza creşteri mari de CO. În funcţie de temperatura de lucru şi reactivitatea materialelor folosite, procesele pentru o epurare completă folosind cocs/cărbune activ duc la apariţia de monoxid de carbon suplimentar datorită reacţiei cu carbonul de pe straturile filtrului. 
   2.4.1.5. Reducerea emisiilor de compuşi organici ai carbonului 
    Compuşii organici ai carbonului includ produşi ce apar doar în cantităţi neglijabile, dar care solicită, totuşi, o atenţie specială datorită toxicităţii şi efectelor lor cancerigene. 
    Gazele reziduale din incineratoarele de deşeuri sunt analizate pentru stabilirea valorilor concentraţiilor în: 
   - hidrocarburi aromatice polihalogenate; 
   - hidrocarburi aromatice policiclice (PAH); 
   - benzen, toluen şi xilen. 
    Anumite substanţe din aceste grupe au efecte cancerigene. 
    Dibenzodioxinele policlorurate (PCDD) şi dibenzofuranii (PCDF) se pot forma din anumiţi precursori după ardere. Aceştia pot fi bifenili policloruraţi (PCB), difenilimetani policloruraţi (PCDM), clorobenzen şi clorofenoli. PCDD şi PCDF se formează şi în reacţiile carbonului sau compuşilor de carbon cu compuşi anorganici cloruraţi în prezenţa oxizilor metalici (de ex. oxid de cupru, nou format sau de novosinteză). Aceste reacţii au loc în special la pulberile în suspensie sau filtrele de praf la temperaturi cuprinse între 200-400▫C. 
    Arderea totală eficientă a gazelor reziduale în staţia de incinerare distruge aceşti precursori şi, ca urmare, se stopează formarea de PCDD/PCDF din precursori. Din punct de vedere tehnic, eficienţa arderii totale depinde de temperatura de combustie, timpul de staţionare şi turbulenţa gazelor reziduale. 
    Formarea carbonului şi a compuşilor acestuia din reacţiile catalitice poate fi controlată printr-o bună ardere totală a pulberilor în suspensie şi prin reducerea lor. 
    Limita emisiei pentru dioxinele totale şi furani este de 0,1 ngl-TEQ/m3 (factor internaţional echivalent de toxicitate). Pentru atingerea acestei limite se folosesc procesele de absorbţie (reactoare cu pat fix sau mobil) şi catalizatorii de oxidare. 
    Câteva dintre substanţele menţionate mai sus au un potenţial cancerigen. Exemple sunt benzopirenul şi dibenzoantracenul, a căror concentraţie masică în gaze reziduale nu trebuie să depăşească 0,1 ng/m3. Datorită potenţialului de impact, concentraţiile acestor substanţe în emisii trebuie minimizate. Emisiile de hidrocarburi pot fi de asemenea reduse nu doar prin procedeele descrise în secţiunea 2.4.2., ci şi prin precipitarea prafului şi aerosolilor, dacă aceştia sunt legaţi de pulberi (PCDD, PCDF, PAH) şi printr-o condensare a gazelor reziduale. 
   2.4.2. Procese secundare de epurare 
    Procesele secundare de epurare sunt folosite atunci când valorile limită ale emisiilor pentru dioxine, furani şi mercur nu pot fi obţinute folosind procesele de control ale emisiei prezentate în secţiunea 2.4.1. 
    Există trei procese tehnologice de bază pentru epurarea secundară, toate folosind adsorbţia substanţelor poluante pe medii adsorbante: 
   - procesul cu strat mobil de cărbune/cocs activ, respectiv cu strat mobil de zeoliţi; 
   - procesul cu strat de antrenare cu aer (strat filtru) cu cărbune activ sau zeoliţi; 
   - procesul cu strat şi curenţi turbionari de circulaţie cu cărbune activ sau zeoliţi; 
    Prin aceste procese se obţin eficienţe de epurare de 93-99%. 
   2.4.2.1. Procesul de adsorbţie pe strat mobil de cărbune/cocs activ 
    Compuşii gazelor reziduale având concentraţii extrem de reduse pot fi separaţi foarte bine prin adsorbţie. Din motive tehnice şi economice, cocsul din cărbunele brun preparat prin metoda de cocsificare în vatra cuptorului poate fi folosit în procesele de adsorbţie cu strat mobil de cărbune/cocs activ. Gazele reziduale sunt trecute printr-un pat de cărbune/cocs de vatră granular (cărbune/cocs fin cu particule de dimensiuni între 1,25-5 mm) şi acţiunea de separare a poluanţilor pe cărbunele/cocsul de vatră este bazată pe mecanismul de adsorbţie, chemosorbţie şi filtrare. Toţi compuşii poluanţi ai gazelor reziduale şi, în special, reziduurile prezente sub formă de acid clorhidric, acid fluorhidric, oxid de sulf, metale grele (mercur) se pot separa, în anumite cazuri, sub limita de detecţie. 
    O caracteristică esenţială a tehnicii de adsorbţie pe strat mobil este gradul înalt de fiabilitate pasivă în relaţie cu toate emisiile datorită masei mari de cărbune/cocs puternic activate. 
    Aceasta înseamnă că fluctuaţiile legate de funcţionarea incineratorului înainte de curăţarea gazelor reziduale nu pot avea efecte dăunătoare. 
    În funcţie de gazele arse trecute prin patul de cărbune/cocs de vatră se poate face o distincţie între adsorbere funcţionând în echicurent şi adsorbere funcţionând în curenţi încrucişaţi. 
    În adsorberul funcţionând în echicurent, gazul evacuat este alimentat în stratul de cărbune/cocs activat printr-un distribuitor disc echipat cu două coşuri şi fluxuri prin strat de jos în sus, în timp cărbunele/cocsul trece prin adsorber de sus în jos. 
    În procesul de adsorbţie funcţionând în curenţi încrucişaţi, curentul de gaze reziduale trece transversal prin pat, iar materialul adsorbant (cărbunele/cocsul) are o mişcare verticală. Stratul de cărbune/cocs activat, atât la admisia, cât şi la evacuarea gazului, trece prin ventilaţie. Amenajat cu subdiviziuni verticale, stratul de cărbune/cocs activat poate fi împărţit în mai multe substraturi ce pot fi îndepărtate separat, în concordanţă cu profilul de încărcare. 
    Avantajele procesului de adsorbţie funcţionând în echicurent constau în: 
   - o distribuţie aproape ideală a gazelor reziduale prin secţiunea transversală a adsorberului care produce curent puternic în pat şi de aceea diminuează riscul de apariţie a deficienţelor de funcţionare datorate creşterilor de temperatură; 
   - o evacuare redusă a volumului de cărbune/cocs activat prin utilizarea eficientă a capacităţii de adsorbţie; 
   - o viteză relativă mare de admisie, care permite o încărcare mai mare a materiei prime (gazele reziduale). 
    Avantajele procesului de adsorbţie funcţionând în curenţi încrucişaţi constau în: 
   - subdivizarea stratului de material activat în mai multe substraturi permite prelevarea separată a materialului activat cu diferite grade de încărcare pentru eliminarea separată; 
   - descărcarea prafului de cărbune/cocs activat este diminuată datorită mişcării patului. 
    Intervalul de timp, scăderea de presiune şi concentraţiile de SO(x) şi HCl în gazele epurate pot fi folosite ca variabile de referinţă pentru controlul evacuării de cărbune/cocs. Cărbunele/cocsul activat epuizat este evacuat semicontinuu din absorber şi înlocuit cu o cantitate corespunzătoare de cărbune/cocs proaspăt. Cărbunele/cocsul din vatră este un carbon conţinând material de proces care solicită o evaluare atentă din punct de vedere al siguranţei. Scopul conceptului de siguranţă este de a preveni incendiile şi exploziile. 
    Deoarece cărbunele/cocsul de vatră reacţionează cu oxigenul din gazele reziduale pentru producerea monoxidului şi dioxidului de carbon, o emisie suplimentară de CO de aproximativ 25 mg/m3 este obişnuită la o funcţionare normală. În acelaşi timp, evoluţia concentraţiei de CO ajută la monitorizarea funcţionării în condiţii de siguranţă a absorberului. 
   2.4.2.2. Procesul cu strat de antrenare cu aer 
    În procesul cu strat filtrant antrenat în epurare, un amestec de cocs de vatră (sau cărbune activ) şi un aditiv (de obicei var hidratat) este injectat în conducta de gaze reziduale iar compuşii rezultaţi sunt separaţi prin filtrare folosind filtre tip saci. 
    Temperatura gazelor reziduale este în general cuprinsă între 90-150▫C; proporţia de cocs activat în amestec este cuprinsă între 3-30%; performanţa procesului de separare depinde în mare măsură de formarea turtei de filtrare pe filtrul textil. În mod normal, factorii importanţi care condiţionează eficienţa procesului nu includ doar separarea prafului ci şi distribuţia curentului, distribuţia adsorbantului şi formarea, dacă este posibil a unui strat de material filtrant de aceeaşi grosime pentru a nu se sparge turta de material reţinut. 
    Recircularea unui volum de absorbant incomplet epuizat reduce cantitatea de reziduuri. Procesul cu strat filtrant antrenat poate fi utilizat în următoarele moduri: 
   - în combinaţie cu separarea componentelor acide din gazele reziduale [HCl, HF, SO(x)] pe durata epurării uscate a gazelor reziduale, după boiler; 
   - adăugarea cărbunelui/cocsului epuizat în varul hidratat; în staţiile existente, în special, cele care utilizează epurarea uscată a gazelor reziduale, această măsură permite o reducere rapidă şi ieftină a emisiilor de PCDD/PCDF; 
   - utilizarea de cocs activat în procesele de absorbţie-atomizare; cocsul este adăugat sub formă de pudră la laptele de var şi atomizat uniform în absorberul atomizat; 
   - în cazul procedeelor uscate pentru separarea componenţilor acizi de gaze reziduale, procesul este folosit în general ca o fază ulterioară epurării gazelor reziduale; separarea componenţilor acizi cu var hidratat şi cărbune/cocs activat este mai puţin importantă în acest caz şi dozajul suplimentar este folosit la îndepărtarea compuşilor organici şi a mercurului; dacă reducerea concentraţiilor de NO(x) este efectuată prin reducţie catalitică selectivă, procesul poate fi folosit anterior sau ulterior proceselor de reducţie catalitică selectivă. 
    Măsurile de siguranţă sunt impuse în cadrul acestui proces şi este esenţial să fie prevenite exploziile prin eliminarea surselor de aprindere. În anumite cazuri, aceasta poate însemna: 
   - eliminarea surselor de aprindere externe; 
   - prevenirea depunerilor de praf (aprinderi spontane periculoase); 
   - adăugarea de substanţe inerte (reducerea riscului de foc şi prevenirea riscului de explozie). 
    Rezultatele funcţionării la scară industrială (incinerarea deşeurilor municipale şi incinerarea deşeurilor periculoase) arată că valorile concentraţiilor substanţelor poluante rezultate, în special pentru dioxine, furani şi mercur, prin folosirea acestui proces, nu depăşesc limita impusă. 
   2.4.2.3. Procesul cu strat şi curenţi turbionari 
    În reactor, adsorbantul pulverizat este agitat de un curent ascendent al gazului rezidual. O dată cu creşterea vitezei gazelor, stratul fluidizat se extinde până când substanţele solide sunt distribuite în tot reactorul. După o perioadă de timp, substanţele solide sunt descărcate de obicei în partea de sus a reactorului, separate într-un filtru tip sac şi recirculate către reactor. Timpul de staţionare al substanţelor solide în reactor este de maxim 30 minute. Ca şi în procesul cu strat filtrant, adsorbantul folosit convenţional este un amestec de cocs de vatră cu compuşi de calciu, cu un conţinut substanţial mai ridicat de cocs de vatră. Cocsul de vatră separă dioxinele, furanii şi metalele grele, în timp ce compuşii de calciu sunt folosiţi, în principal, cu separarea reziduurilor de HCl şi SO2 din gazele reziduale. 
    O mică parte din adsorbantul epuizat este continuu transferată din proces şi înlocuită cu material proaspăt. Adsorbantul epuizat este transferat în silozul de cărbune/cocs rezidual şi de acolo, în funcţie de condiţiile locale existente, este fie tratat, fie depozitat. 
   2.4.3. Instalaţii pentru evacuarea în atmosferă a gazelor reziduale epurate 
    Gazele reziduale epurate sunt evacuate din instalaţia de tratare în atmosferă, folosind un exhaustor, prin conducte de evacuare şi coş de fum. 
    La ieşirea din scruberul umed, gazele uzate sunt saturate în vapori de apă. Temperatura de saturaţie este de 60-70▫C. Atât instalaţiile de scrubere, cât şi conductele de gaze şi coşul de fum trebuie proiectate astfel încât să reziste la atacul coroziv al gazelor reziduale umede. 
    Încălzirea gazelor reziduale nu este necesară după spălarea umedă şi înainte de descărcarea într-un coş de fum. Prin alegerea de materiale potrivite şi a unei proiectări corespunzătoare este posibilă atât controlarea coroziunii produsă de gazele reziduale umede cât şi cea produsă de formarea şi căderea de picături de la partea superioară a coşului de fum. 


   3. VALORILE LIMITĂ PENTRU EMISII 
   3.1. Valori limită pentru gaze reziduale la incinerarea deşeurilor 
    Valorile limită pentru emisii pentru gazele reziduale din instalaţiile de incinerare pentru deşeuri sunt stabilite în anexa 7 din H.G. nr. 128/2002. Valorile din anexă se bazează pe o cantitate de referinţă de oxigen de 11% O2 (respectiv 3% dacă se incinerează numai uleiuri uzate) şi gaze reziduale uscate în stare normală (temperatura 273 K, presiune 101,3 kPa). Valorile limită pentru valorile medii zilnice (VMZ) sunt prezentate în Tabelul nr. 4. 


    Tabelul nr. 4 
    
	┌──────────────────────────────────────────────────────────────────┬───────────┐
│Pulberi totale                                                    │ 10 mg/m3  │
├──────────────────────────────────────────────────────────────────┼───────────┤
│Substanţe organice gazoase sau în stare de vapori, exprimate sub  │ 10 mg/m3  │
│formă de carbon organic total                                     │           │
├──────────────────────────────────────────────────────────────────┼───────────┤
│Acid clorhidric (HCl)                                             │ 10 mg/m3  │
├──────────────────────────────────────────────────────────────────┼───────────┤
│Acid fluorhidric (HF)                                             │  1 mg/m3  │
├──────────────────────────────────────────────────────────────────┼───────────┤
│Bioxid de sulf (SO2)                                              │ 50 mg/m3  │
├──────────────────────────────────────────────────────────────────┼───────────┤
│Monoxid de azot (NO) şi bioxid de azot (NO2), exprimaţi ca bioxid │           │
│de azot pentru instalaţiile de incinerare existente cu o          │200 mg/m3*)│
│capacitate nominală de peste 6 tone pe oră sau pentru instalaţiile│           │
│de incinerare noi                                                 │           │
├──────────────────────────────────────────────────────────────────┼───────────┤
│Monoxid de azot (NO) şi bioxid de azot (NO2), exprimaţi ca bioxid │400 mg/m3*)│
│de azot pentru instalaţiile de incinerare existente cu o          │           │
│capacitate nominală până la 6 tone pe ora inclusiv                │           │
└──────────────────────────────────────────────────────────────────┴───────────┘
 


   *) Până la data de 1 ianuarie 2007 şi fără a prejudicia legislaţia naţională relevantă valoarea limitei de emisie pentru NO(x) nu se aplică pentru instalaţiile care incinerează doar deşeuri periculoase. 


    Autoritatea competentă pentru protecţia mediului poate autoriza excepţii pentru NO(x) la instalaţiile existente de incinerare: 
   - cu o capacitate nominală de până la 6 tone pe oră inclusiv, cu condiţia ca autorizaţia să prevadă ca valorile medii zilnice nu depăşesc 500 mg/m3 şi aceasta până la data de 1 ianuarie 2008; 
   - cu o capacitate nominală de peste 6 tone pe oră, dar până la 16 tone pe oră inclusiv, cu condiţia ca autorizaţia să prevadă ca valorile medii zilnice să nu depăşească 400 mg/m3 şi aceasta până la data de 1 ianuarie 2010; 
   - cu o capacitate nominală de peste 16 tone pe oră, dar sub 25 tone pe oră inclusiv, şi care nu produc deversări de apă, cu condiţia ca autorizaţia să prevadă ca valorile medii zilnice să nu depăşească 400 mg/m3 şi aceasta până la data de 1 ianuarie 2008. 
    Până la data de 1 ianuarie 2008 excepţiile pentru pulberi pot fi autorizate de autoritatea competentă pentru protecţia mediului la instalaţiile existente de incinerare, cu condiţia ca autorizaţia să prevadă ca valorile medii zilnice să nu depăşească 20 mg/m3. 
    Valori limită pentru VMJ (incinerare deşeuri) 
    Pentru valorile medii pe jumătate de oră (VMJ) există două valori limită. O valoare limită A care trebuie respectată de 100% din VMJ şi o valoare limită puţin strictă B, care trebuie respectată numai de 97% din totalul VMJ. Valorile limită pentru VMJ sunt prezentate în Tabelul nr. 5. 


    Tabelul nr. 5 
    
	┌──────────────────────────────────────────────────────┬───────────┬───────────┐
│                                                      │ (100%) A  │  (97%) B  │
├──────────────────────────────────────────────────────┼───────────┼───────────┤
│Pulberi totale                                        │ 30 mg/m3  │ 10 mg/m3  │
├──────────────────────────────────────────────────────┼───────────┼───────────┤
│Substanţe organice gazoase şi sub formă de vapori,    │ 20 mg/m3  │ 10 mg/m3  │
│exprimate sub formă de carbon organic total           │           │           │
├──────────────────────────────────────────────────────┼───────────┼───────────┤
│Acid clorhidric (HCl)                                 │ 60 mg/m3  │ 10 mg/m3  │
├──────────────────────────────────────────────────────┼───────────┼───────────┤
│Acid fluorhidric (HF)                                 │  4 mg/m3  │  2 mg/m3  │
├──────────────────────────────────────────────────────┼───────────┼───────────┤
│Bioxid de sulf (SO2)                                  │200 mg/m3  │ 50 mg/m3  │
├──────────────────────────────────────────────────────┼───────────┼───────────┤
│Monoxid de azot (NO) şi bioxid de azot (NO2), măsuraţi│400 mg/m3*)│200 mg/m3*)│
│ca bioxid de azot pentru instalaţiile de incinerare   │           │           │
│existente cu o capacitate nominală de peste 6 tone pe │           │           │
│oră sau pentru instalaţiile de incinerare noi         │           │           │
└──────────────────────────────────────────────────────┴───────────┴───────────┘
 


   *) Până la data de 1 ianuarie 2007 şi fără a prejudicia legislaţia naţională relevantă valoarea limitei de emisie pentru NO(x) nu se aplică pentru instalaţiile care incinerează doar deşeuri periculoase. 
    Până la data de 1 ianuarie 2010 excepţiile pentru NO(x) pot fi autorizate de autoritatea competentă pentru protecţia mediului pentru instalaţiile existente de incinerare cu o capacitate nominală între 6 şi 16 tone pe oră, cu condiţia ca valorile medii la jumătate de oră să nu depăşească 600 mg/m3 pentru coloana A sau cel mult 400 mg/m3 pentru coloana B. 


    Valorile limită pentru metale grele şi dioxine/furani sunt prezentate în tabelul următor. 
    Toate valorile medii se bazează pe o durată de prelevare a probelor de cel puţin 30 de minute şi de cel mult 8 ore (metale grele), respectiv cel puţin 6 şi cel mult 8 ore (dioxine/furani). 


    Tabelul nr. 6 
    
	┌───────────────────────────────────────────────────────┬──────────┬───────────┐
│Cadmiu şi compuşii săi exprimaţi ca şi Cadmiu (Cd)     │0,05 mg/m3│0,1 mg/m3*)│
├───────────────────────────────────────────────────────┤          │           │
│Taliu şi compuşii săi exprimaţi ca Taliu (Tl)          │          │           │
├───────────────────────────────────────────────────────┼──────────┼───────────┤
│Mercur şi compuşii săi exprimaţi ca Mercur (Hg)        │0,05 mg/m3│0,1 mg/m3*)│
├───────────────────────────────────────────────────────┼──────────┼───────────┤
│Suma Sb, As, Pb, Cr, Co, Cu, Mn, Ni, V şi compuşii lor │ 0,5 mg/m3│  1 mg/m3*)│
├───────────────────────────────────────────────────────┼──────────┼───────────┤
│Dioxine şi furani                                      │ 0,1 Ng/m3│     -     │
└───────────────────────────────────────────────────────┴──────────┴───────────┘
 


   *) Valorile medii valabile până la data de 1 ianuarie 2007 pentru instalaţiile existente, a căror aprobare de funcţionare a fost acordată înainte de data de 31 decembrie 2002 şi care incinerează exclusiv deşeuri periculoase. 
    Aceste valori medii acoperă, de asemenea, formele gazoase şi în stare de vapori ale emisiilor relevante de metale grele, precum şi combinaţiile lor. 


    Valoarea limită de emisie este valabilă pentru o concentraţie totală de dioxine şi furani, calculată folosindu-se noţiunea de echivalent toxic în conformitate cu anexa nr. 3 a H.G. nr. 128/2002. 
   3.2. Valori limită pentru gaze reziduale la coincinerare 
    Valorile limită ale emisiilor pentru gazele reziduale provenite din coincinerarea deşeurilor sunt stabilite în anexa nr. 4 din H.G. nr. 128/2002. 
   3.2.1. Valori limită pentru gaze reziduale la coincinerare în fabrici de ciment 
    Valorile limită ale emisiilor la coincinerarea în fabricile de ciment sunt stabilite la punctele II.1.1. şi II.1.2., anexa 4 din H.G. nr. 128/2002. 
    Pentru parametrii care trebuie monitorizaţi continuu: praf, HCl, HF, NO(x), SO2 şi TOC valorile limită din tabelele menţionate se referă numai la valorile medii zilnice. Valorile medii pe jumătate de oră sunt folosite exclusiv pentru calculul valorilor medii zilnice. Valorile limită se bazează pe o cantitate de referinţă de oxigen de 10% O2 şi gaze reziduale uscate în stare normală (temperatura 273 K, presiune 101,3 kPa). 


    Tabelul nr. 7 
    
	┌───────────────────────────────────────────────────────────────────┬──────────┐
│                             Poluanţi                              │C (mg/Nm3)│
├───────────────────────────────────────────────────────────────────┼──────────┤
│Pulberi totale                                                     │    30    │
├───────────────────────────────────────────────────────────────────┼──────────┤
│HCl                                                                │    10    │
├───────────────────────────────────────────────────────────────────┼──────────┤
│HF                                                                 │    1     │
├───────────────────────────────────────────────────────────────────┼──────────┤
│NO(x) pentru instalaţii existente                                  │   800    │
├───────────────────────────────────────────────────────────────────┼──────────┤
│NO(x) pentru instalaţii noi                                        │  500*)   │
├───────────────────────────────────────────────────────────────────┼──────────┤
│Cd + Tl                                                            │   0,05   │
├───────────────────────────────────────────────────────────────────┼──────────┤
│Hg                                                                 │   0,05   │
├───────────────────────────────────────────────────────────────────┼──────────┤
│Sb + As + Pb + Cr + Co + Cu + Mn + Ni + V                          │   0,5    │
├───────────────────────────────────────────────────────────────────┼──────────┤
│Dioxine şi furani                                                  │0,1 ng/Nm3│
└───────────────────────────────────────────────────────────────────┴──────────┘
 


   *) Pentru aplicarea valorilor limită de emisie ale NO(x) cuptoarele de ciment în funcţiune şi care dispun de o autorizaţie conform reglementărilor legale existente şi încep coincinerarea deşeurilor după data menţionată la pct. 10 anexa nr. 1 a H.G. nr. 128/2002 nu sunt considerate instalaţii noi. 
    Până la data de 1 ianuarie 2008 se pot autoriza de către autoritatea competentă pentru protecţia mediului excepţii pentru NO(x) pentru instalaţiile existente de ciment cu proces umed sau cuptoare de ciment care ard mai puţin de 3 tone deşeuri pe oră, cu condiţia ca autorizaţia să prevadă o valoare limită de emisie totală la NO(x) sub 1.200 mg/Nm3. 
    Până la data de 1 ianuarie 2008 se pot autoriza excepţii pentru pulberi totale de către autoritatea competentă pentru protecţia mediului, pentru cuptoare de ciment care ard sub 3 tone de deşeuri pe oră, cu condiţia ca valoarea limită de emisie totală la pulberi, trecută în autorizaţie, să fie sub 50 mg/Nm3. 


    Valorile limită de emisie pentru monoxidul de carbon pot fi stabilite de autoritatea competentă pentru protecţia mediului. 
    Valorile limită pentru dioxine şi furani şi pentru metale grele sunt identice cu cele pentru incinerarea deşeurilor. Pentru valorile limită pentru SO2 (50 mg/m3) şi carbon organic total (10 mg/m3) pot fi obţinute din partea autorităţilor competente derogări, dacă emisiile nu provin din incinerarea deşeurilor. 
   3.2.2. Valori limită pentru gaze reziduale la coincinerare în instalaţii de combustie 
    Pentru coincinerarea în instalaţii de combustie există valori limită stabilite numai pentru metale grele şi dioxine/furani (vezi pct. II.2.2 din anexa 4 la H.G. nr. 128/2002). Acestea sunt identice cu cele pentru incinerarea deşeurilor, se bazează însă pe o cantitate de referinţă de oxigen de 6% O2 şi gaze reziduale uscate în stare normală (temperatura 273 K, presiune 101,3 kPa). Celelalte valori limită decurg din formula de adiţionare de la pct I, anexa 4 la H.G. nr. 128/2002. 
    Această formulă este prezentată în ceea ce urmează într-o formă simplificată. 
    
	    V(deşeuri) x C(deşeuri) + V(procedură)
C = ──────────────────────────────────────
          V(deşeuri) + V(procedură)
 


    V(deşeuri): Volum gaze reziduale provenit de la incinerarea exclusivă a deşeurilor (pe baza deşeurilor cu cea mai mică putere calorică). 
    C(deşeuri): Valori limită care trebuie respectate de instalaţiile de incinerare. 
    V(procedură): Volum gaze reziduale rezultate din arderea combustibilor convenţionali (fără deşeuri) pe baza conţinuturilor de referinţă de oxigen. 
    C(procedură): Valori limită conform tabelelor anexei 4 din H.G. nr. 128/2002. 
    C: valoare limită pentru emisii totale în cazul coincinerării ca urmare a formulei de adiţionare; cu ajutorul aceleiaşi formule se va calcula conţinutul total de oxigen, care va înlocui conţinutul de oxigen de referinţă. 
    Valoarea C(procedură) este "valoarea de plecare" pentru formula de adiţionare, aceasta înseamnă că este vorba de valoarea limită în condiţiile neutilizării de deşeuri. Valoarea C(deşeuri) este valabilă la utilizarea deşeurilor în proporţie de 100%. Între cele două valori rezultă un demers linear conform formulei de adiţionare. Această corelaţie este explicată de reprezentarea grafică care urmează. Linia punctată este reglementarea pentru coincinerarea deşeurilor periculoase conform punctului 3.2. din anexa 2 la H.G. nr. 128/2002. Ca urmare instalaţiile de coincinerare, la care mai mult de 40% din cantitatea totală de căldură este produsă prin incinerarea deşeurilor periculoase, vor respecta valorile limită valabile pentru instalaţiile de incinerare. 


    
[image: http://www.legenet.indaco.ro/?page=/ln2images/204n756d_139912]
Figura nr. 4


Reprezentare grafică a formulei de adiţionare pentru coincinerare 


    "Valorile de pornire" individuale pentru utilizarea formulei de adiţionare în cazul instalaţiilor de combustie care coincinerează deşeuri rezultă din punctul II.2, anexa 4 la H.G. nr. 128/2002. Aceste valori pentru C(procedură) sunt diferite în funcţie de tipul combustibilului (combustibili solizi, biomasă şi combustibili lichizi). 
   3.2.3. Valori limită pentru gaze reziduale pentru alte instalaţii de coincinerare 
    Pentru toate celelalte tipuri de instalaţii industriale în care sunt coincinerate deşeuri (de exemplu: instalaţii ale industriei siderurgice, termocentrale, etc.) sunt valabile, conform punctul II.3.1. din anexa 4 la H.G. nr. 128/2002, următoarele valori limită pentru emisii: 


    Tabelul nr. 8 


    C exprimat în ng/Nm3. Toate valorile medii pe perioada de prelevare de minimum 6 ore şi maximum 8 ore: 
    
	┌───────────────────────────────────────────────────────────┬──────────────────┐
│                         Poluanţi                          │        C         │
├───────────────────────────────────────────────────────────┼──────────────────┤
│Dioxine şi furani                                          │       0,1        │
└───────────────────────────────────────────────────────────┴──────────────────┘
 


    Tabelul nr. 9 


    C exprimat în mg/Nm3. Toate valorile medii pe perioada de prelevare de minimum 30 de minute şi maximum 8 ore: 
    
	┌───────────────────────────────────────────────────────────┬──────────────────┐
│                         Poluanţi                          │        C         │
├───────────────────────────────────────────────────────────┼──────────────────┤
│Cd + Tl                                                    │       0,05       │
├───────────────────────────────────────────────────────────┼──────────────────┤
│Hg                                                         │       0,05       │
└───────────────────────────────────────────────────────────┴──────────────────┘
 


    Toate celelalte valori limită [pentru NO(x)] rezultă din aplicarea formulei de adiţionare prezentată mai sus. Există însă o diferenţă importantă faţă de reglementările cu privire la instalaţiile de combustie. Pentru instalaţii de ex. ale industriei siderurgice nu există "valori de pornire" stabilite pentru C(procedură). Formula de adiţionare va include ca valori de pornire valorile limită pentru emisii stabilite prin reglementări legislative naţionale. Valorile respective sunt stabilite prin O.M. nr. 421/1993. Pentru parametrii care nu se regăsesc în documentele susmenţionate, se va porni de la precizările existente în autorizaţiile de funcţionare. Dacă nici acestea nu există, atunci va trebui să se stabilească prin intermediul aşa-numitelor "măsurători zero" concentraţiile masice din gazele reziduale provenite de la instalaţie fără coincinerare, iar acestea vor putea fi folosite ca valori de pornire pentru formula de adiţionare. Această metodă poate duce la valori limită pentru coincinerare foarte diferite, dacă se folosesc diferite "valori de pornire" pentru coincinerarea în instalaţii similare. Această corelaţie este reprezentată grafic în figura următoare pentru două "valori de pornire" diferite [C(procedură, 1) şi C(procedură, 2)]. 

Figura nr. 5


Problematica formulei de adiţionare pentru "valori de pornire"
C(procedură) diferite 


   3.3. Valorile limită pentru emisiile în apă 
    Valorile limită de emisie pentru poluanţii din apele uzate de la spălarea gazelor de ardere la deversarea din instalaţiile de incinerare sau coincinerare sunt cele stabilite în anexa nr. 6 la H.G. nr. 128/2002. Valorile limită pentru indicatorii formaţi din apele uzate rezultate de la spălarea gazelor de ardere trebuie să respecte valorile stabilite prin H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate (NTPA 001 şi NTPA 002). 


   4. CONTROLUL METROLOGIC AL ECHIPAMENTELOR PENTRU MĂSURAREA EMISIILOR ŞI CONDIŢIILOR MINIME DE INCINERARE 
   4.1. Cadrul juridic 
    În anexa nr. 5 a prezentului normativ sunt prezentate listele cu standardele europene şi internaţionale care sunt preluate, până la data de 31.10.2004, în România. 
   4.1.1. Principii de bază 
    Autoritatea competentă pentru protecţia mediului stabileşte, după caz, necesitatea introducerii unor valori limită de emisie pentru hidrocarburi aromatice policiclice sau pentru alţi poluanţi. 
    Autoritatea competentă pentru protecţia mediului stabileşte perioadele de măsurare acolo unde au fost precizate valori limită de emisie pentru hidrocarburi policiclice aromatice sau pentru alţi poluanţi. 
    În conformitate cu Directiva europeană 2000/76/CE, transpusă în legislaţia românească prin H.G. nr. 128/2002, emisiile din aerul şi apele uzate trebuie măsurate continuu şi discontinuu, pentru a demonstra respectarea pragurilor limită. Trebuie controlată respectarea condiţiilor minime de incinerare (timp minim de staţionare şi temperatură minimă). 
    Măsurătorile concentraţiilor de poluanţi pentru apă şi aer trebuie să fie reprezentative. Pregătirea, desfăşurarea şi evaluarea trebuie făcută conform normelor CEN, dacă acestea există, sau conform altor norme internaţionale care să asigure o calitate unitară ştiinţifică. O privire de ansamblu a normelor relevante (internaţionale, europene şi române) este prezentată, pentru aer în Tabelul nr. 10. 


    Tabelul nr. 10 
    
	┌──────────────────────────────────────────────────────────────────────────────────────────────────────┐
│      Norme internaţionale, europene şi naţionale existente în prezent pentru calitatea aerului       │
├──────────────────────────────────────────────────────────────────────────────────────────────────────┤
│Prezentul Normativ tehnic face referire la o serie de standarde, normative tehnice şi ghiduri care    │
│sunt în vigoare la momentul elaborării sale. Deoarece aceste documente se pot modifica, utilizatorii  │
│trebuie să se asigure că aplică variantele în vigoare, asigurând astfel o calitate ştiinţifică        │
│unitară. Standardele menţionate în prezentul Normativ tehnic reprezintă standarde de referinţă pentru │
│cerinţele minimale specifice domeniilor lor de aplicare.                                              │
├─────────────────────┬────────────────────┬─────────────────┬───────────────────┬─────────────────────┤
│                     │     Procedura      │                 │  Norme naţionale  │                     │
│     Parametrii      ├────────┬───────────┤Norme            │        din        │   Norme româneşti   │
│                     │continuă│discontinuă│europene/int.    │   state membre    │                     │
│                     │        │    ***)   │                 │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│Norme generale       │        │           │                 │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│Calibrare (asigurarea│        │           │                 │                   │                     │
│calităţii măsurătorii│        │           │EN 14181 din 2004│VDI 3950           │SR-ISO 10396/2001    │
│continue)            │        │           │                 │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│Planificare          │        │           │                 │                   │                     │
│măsurătoare/         │        │           │ISO 10396,       │VDI 2066**)        │                     │
│prelevare probe      │        │           │EN 13284**)      │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│Cerinţe metrologice  │        │           │                 │                   │                     │
│pentru echipamente   │        │           │ISO 10780        │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│                     │        │           │                 │                   │SR EN 13284-1/2002   │
├─────────────────────┼────────┼───────────┼─────────────────┼───────────────────┼─────────────────────┤
│Pulberi              │   X    │           │EN 13824-2:2003-1│                   │SR EN 13284-1/2002   │
├─────────────────────┼────────┼───────────┼─────────────────┼───────────────────┼─────────────────────┤
│Pulberi              │        │     x     │EN 13284-1:2002-4│                   │STAS 11103/1978      │
├─────────────────────┼────────┼───────────┼─────────────────┼───────────────────┼─────────────────────┤
│Metale grele*)       │        │     x     │EN 14181 din 2004│                   │SR EN 13211/2002     │
├─────────────────────┼────────┼───────────┼─────────────────┼───────────────────┼─────────────────────┤
│Hg                   │        │     x     │EN 13211:2001-06 │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│SO2 + SO3            │   X    │           │ISO 7935         │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│SO2 + SO3            │        │     x     │ISO 11632/       │                   │                     │
│                     │        │           │ISO 7934         │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│NO(x)                │   X    │           │ISO 10849        │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│                     │        │           │                 │                   │SR EN 12619/2002 şi  │
│CO                   │   X    │           │                 │VDI 2459-1:2003-11 │SR EN 13526/2002     │
├─────────────────────┼────────┼───────────┼─────────────────┼───────────────────┼─────────────────────┤
│TOC                  │   X    │           │EN 12619:1990-09 │                   │SR EN 1911-1,2,3/2002│
├─────────────────────┼────────┼───────────┼─────────────────┼───────────────────┼─────────────────────┤
│HCl                  │        │     x     │EN 1911-1,2,3:   │                   │                     │
│                     │        │           │1998-07          │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│HF                   │        │     x     │                 │VDI 2470-10:1975-10│SR EN 1948-1,2,3/2003│
├─────────────────────┼────────┼───────────┼─────────────────┼───────────────────┼─────────────────────┤
│PCDD/PCDF            │        │     x     │EN 1948-1,2,3:   │                   │                     │
│                     │        │           │1997-05          │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│O2                   │   X    │           │EN 14789:2003-12 │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│Umiditate            │   X    │           │EN 14790:2003-12 │                   │                     │
├─────────────────────┼────────┼───────────┼─────────────────┼───────────────────┼─────────────────────┤
│Crom hexavalent      │        │     x     │EN 11885         │                   │STAS 12731/1989      │
├─────────────────────┼────────┼───────────┼─────────────────┼───────────────────┼─────────────────────┤
│Arsen                │        │     x     │EN 11885         │                   │STAS 10931/1977      │
├─────────────────────┼────────┼───────────┼─────────────────┼───────────────────┼─────────────────────┤
│Cadmiu               │        │     x     │EN 11885         │                   │STAS 12731/1989      │
├─────────────────────┼────────┼───────────┼─────────────────┼───────────────────┼─────────────────────┤
│Plumb                │        │     x     │EN 11885         │                   │SR-ISO 9855/1999     │
├─────────────────────┼────────┼───────────┼─────────────────┼───────────────────┼─────────────────────┤
│Mangan               │        │     x     │EN 11885         │                   │STAS 10815/1985      │
└─────────────────────┴────────┴───────────┴─────────────────┴───────────────────┴─────────────────────┘
 


   *) Metodele de măsurare se aplică atât pentru emisii cât şi pentru imisii. 
   **) Normele pentru măsurarea pulberilor conţin şi cerinţe de bază pentru prelevarea de probe. 
   ***) Normele de măsurare conţin parţial şi informaţii pt. măsurători continue - de ex. măsurători de referinţă pentru calibrări. 


    Măsurătorile se efectuează în baza tuturor normelor existente, atâta timp cât acestea asigură calitatea unitară ştiinţifică. 
    Respectarea cerinţelor metrologice este asigurată de condiţiile din autorizaţia de mediu. 
    Corectitudinea măsurătorilor se bazează pe o bună cunoaştere şi o experienţă suficientă a metrologilor din oficiul de măsurare însărcinat. Un sistem corespunzător de notificare şi supraveghere a institutelor de verificare este în România încă în curs de dezvoltare. Prevederi europene se regăsesc în EN ISO/IEC 17205. 
   4.2. Măsurători continue în aer 
    Conform pct. 7.2, cap. 7, anexa 2 din H.G. nr. 128/2002 se măsoară continuu următorii parametri: 
   - Pulberi 
   - COT 
   - NO(x) 
   - SO2 
   - HCl 
   - HF 
   - CO 
    Măsurarea serveşte controlului respectării pragurilor limită stabilite la cap. 3 anexa 4 a H.G. nr. 128/2002. 
    Se măsoară continuu şi parametrii de referinţă temperatură, oxigen, presiune, umiditate, flux volumetric. Cerinţele metrologice (dispozitive adecvate, montare corectă, calibrare şi control funcţional) se stabilesc de autoritatea de certificare în procedura de certificare/avizul de aprobare. 
    În conformitate cu pct. 6.3, cap. 6, anexa 2 din H.G. nr. 128/2002 se prevede ca la fiecare 3 ani să se facă o calibrare pentru instalaţia de măsurare continuă şi anual să se realizeze o verificare a funcţionării aparaturii. În anul când se realizează calibrarea nu mai este necesară o verificare suplimentară a funcţionării aparaturii. 
    
	┌────────────────────────────────────┬─────────────────────────────────────────┐
│Primul an de funcţionare            │Calibrare şi verificarea funcţionării    │
├────────────────────────────────────┼─────────────────────────────────────────┤
│Al 2-lea an de funcţionare          │Verificarea funcţionării                 │
├────────────────────────────────────┼─────────────────────────────────────────┤
│Al 3-lea an de funcţionare          │Verificarea funcţionării                 │
├────────────────────────────────────┼─────────────────────────────────────────┤
│Al 4-lea an de funcţionare          │Calibrare şi verificarea funcţionării    │
├────────────────────────────────────┼─────────────────────────────────────────┤
│Şi aşa mai departe                  │                                         │
└────────────────────────────────────┴─────────────────────────────────────────┘
 


    Cerinţele concrete privind calibrarea şi verificarea funcţionării aparaturii se fac conform normelor prezente în tabelul nr. 10 din prezentul normativ. Institutele autorizate pentru calibrare/verificare în România vor fi numite ulterior. Institutele autorizate trebuie să garanteze implementarea normelor europene pentru asigurarea calităţii instalaţiilor de măsurare continuă până pe 31.12.2005. 
    O practică unitară a supravegherii continue a emisiilor se poate asigura numai de un sistem adecvat de asigurare a calităţii. Bazele juridice se regăsesc în H.G. nr. 128/2002 şi în normele europene secundare (de ex. EN ISO/IEC 17205). 
    Aparatele folosite la măsurarea continuă trebuie să fie adecvate fiecărei măsurători. De aceea în diverse ţări (de ex. Anglia, Germania, SUA) se certifică aparatele de măsură pentru măsurări continue a emisiilor. De exemplu în Germania, în cadrul verificării gradului de adecvare, se asigură următoarele cerinţe de calitate: influenţa condiţiilor împrejurimilor asupra semnalului de măsură, linearitatea semnalului de măsură, sensibilitatea diagonală, stabilitatea pe termen lung, capacitatea de funcţionare în condiţii de utilizare reale, stabilirea intervalelor de întreţinere, limitări de utilizare etc. În majoritatea statelor membre, lista aparatelor de măsură certificate sunt publicate pe internet. Atâta timp cât în România nu există un sistem corespunzător de certificare a aparatelor de măsură adecvate, se poate apela în practica administrativă (de exemplu, în cerinţele din actele de reglementare) la aparatele admise în alte ţări. 
    În conformitate cu pct. 7.4, cap. 7, anexa 2 din H.G. nr. 128/2002 măsurarea continuă a HF poate fi înlocuită de măsurători discontinue, dacă există o instalaţie de purificare a gazelor reziduale încât să garanteze respectarea pragului de HCl. Acest lucru se realizează de regulă prin spălători de gaz rezidual suficient dimensionaţi sau instalaţii de absorbţie uscată şi o monitorizare continuă a emisiilor de HCl. Deoarece aceste cerinţe rezultă oricum din reglementările H.G. nr. 128/2002 în ce priveşte obligaţiile de măsurare şi limitele de emisie, se poate de regulă renunţa la măsurarea continuă a HF. 
    În conformitate cu pct. 7.6, cap. 7, anexa 2 din H.G. nr. 128/2002 poate fi acordată o exceptare de la măsurarea continuă a HCl, SO2 şi HF dacă nu poate apărea sub nici o formă o depăşire a limitelor corespunzătoare. Acest fapt se poate proba, cel puţin în cazul deşeurilor cu componentă fluctuantă, numai foarte greu. În acest scop ar trebui, de exemplu, adusă proba unei măsurători continue limitate pe o durată suficient de lungă (de exemplu 6 luni) sau să se aplice o limitare la anumite deşeuri cu componentă predefinită. 
   4.3. Măsurători discontinue în aer 
    În conformitate cu pct. 7.2, cap. 7, anexa 2 din H.G. nr. 128/2002, se impune măsurarea discontinuă a următorilor parametri: 
   - compuşi pulberi; 
   - metale grele: Suma Tl, Cd; 
   - mercur (Hg); 
   - suma Sb, As, Pb, Cr, Cu, Mn, Ni, V; 
   - dioxine/furani. 
    Limitele de emisie sunt descrise şi explicate la cap. 3 al prezentului normativ. Ele se referă la o durată de prelevare a probelor de cel puţin 30 de minute şi de cel mult 8 ore (metale grele), respectiv cel puţin 6 şi cel mult 8 ore (dioxine/furani). 
    Frecvenţa măsurătorilor, în conformitate cu pct. 7.2.c, cap. 7, anexa 2 din H.G. nr. 128/2002, este de 2 măsurători pe an, iar în primul an de funcţionare cel puţin o dată la 3 luni. 
    Normele aplicabile sunt listate în Tabelul nr. 10 al prezentului normativ. 
   4.4. Particularităţi la măsurătorile aerului rezidual în instalaţii de coincinerare 
    Ca urmare a modului de funcţionare diferit în fabricile de ciment (funcţionare directă, respectiv funcţionare în sistem cuptor - moară) sau din alte motive de tehnică procedurală, o parte a gazului de ardere poate fi evacuată şi în afara cursului normal al gazului rezidual. De exemplu, în anumite instalaţii, o parte din gazele de ardere este extrasă din cuptorul rotativ şi deviată separat (de exemplu utilizată la uscarea materiilor prime). În funcţie de fluxul volumetric, autoritatea competentă trebuie să decidă în fiecare caz particular, dacă pentru fluxurile parţiale poate avea loc numai o măsurătoare discontinuă în locul uneia continue. Emisia de poluanţi din sursa suplimentară trebuie determinată continuu, dacă ea este parte relevantă a poluării întregii instalaţii. O sursă este relevantă atunci când poluanţii din gazele evacuate deviate prin ea, reprezintă peste 20% din fluxul de masă total al fiecărui poluant din gazelor evacuate din instalaţie. Pentru stabilirea fluxului de masă sunt decisive prevederile autorizaţiei de mediu. 
   4.5. Controlul condiţiilor minime de incinerare 
    În conformitate cu pct. 2.1, cap. 2, anexa nr. 2 la H.G. nr. 128/2002, se respectă un timp de staţionare de 2 secunde şi o temperatură minimă de 850▫C respectiv 1.100▫C, după ultima adăugare de aer de ardere. 
    În conformitate cu pct. 7.3, cap. 7, anexa nr. 2 la H.G. nr. 128/2002 respectarea condiţiilor minime de incinerare (CMI) "trebuie controlată în mod adecvat". Directiva europeană nu specifică şi nu reglementează modalităţile concrete de control. Deoarece, până în prezent nu există o experienţă relevantă în monitorizarea condiţiilor de ardere la incineratoarele de deşeuri, pentru reglementarea acestei activităţi se apelează la norme internaţionale şi europene. 
    La interpretarea acestei reglementări se poate apela, de exemplu, la norme europene privind practica unitară în monotorizarea condiţiilor de ardere la incineratoare de deşeuri. Marea majoritate a aspectelor tehnice prevăzute în normele europene se regăsesc în legislaţia naţională, în cadrul O.M. nr. 462/1993 pentru aprobarea condiţiilor tehnice privind protecţia atmosferei şi normelor metodologice privind determinarea emisiilor de poluanţi atmosferici produşi de surse staţionare. 
    Conform normelor europene se poate face o măsurare concomitentă a temperaturii la 2 nivele. 
    Considerând o evoluţie liniară a temperaturii, numai aşa se poate determina coeficientul de modificare termică în spaţiul de postcombustie. Prin spaţiul de postcombustie se înţelege zona de tranziţie de la spaţiul de ardere până la primul cazan. Coeficientul este necesar pentru determinarea timpului de staţionare şi a sfârşitului spaţiului de postcombustie, iar acest sfârşit se defineşte ca fiind nivelul în care timpul de staţionare este de exact 2 secunde. 
    Măsurarea la cele 2 nivele se face sub forma unei măsurări tip grilă. Ca valoare orientativă se poate porni de la 1 punct de măsură/2 mp. Un nivel de măsură trebuie să fie stabilit la sfârşitul spaţiului de postcombustie. Stabilirea se face pe baza indicaţiilor producătorului. Nu contează dacă sfârşitul exact al spaţiului de postcombustie se află într-un alt loc. Al doilea nivel se află la începutul spaţiului. El se stabileşte pe baza datelor furnizate de producător în legătură cu ultima admisie de aer. Pe acest nivel se poate vorbi de un amestec uniform al gazelor de ardere şi a oxigenului. Orificiile pentru măsurarea tip grilă trebuie să aibă de regulă un diametru minim de 100 mm. Pentru măsurarea temperaturii se vor folosi termoelemente absorbante cu răcire pe bază de apă. Acestea vor determina temperatura gazului fără a lua în considerare căldura radiată. Pentru a evita contaminarea cu căldură radiată termoelementele sunt izolate de ţevi de protecţie din ceramică. Timpul de staţionare se calculează matematic cu variabilele flux volumetric, coeficient de modificare termică şi dispunerea geometrică a spaţiului de postcombustie. Fluxul se calculează din motive ce ţin de tehnica fluxurilor de regulă în gazul pur. Acesta trebuie deci corectat în ceea ce priveşte parametrii oxigen, conţinut de abur, temperatură şi presiune. 

Figura nr. 6


Măsurarea temperaturii de ex. într-un incinerator cu grătare 


    Cerinţele din normele europene nu pot fi utilizate direct în concretizarea cerinţelor de la pct. 7.3, cap. 7, anexa 2 din H.G. nr. 128/2002. 
    Pentru practica administrativă în procedurile de autorizare şi supraveghere se recomandă doar orientarea după principiile normelor europene. Se poate ţine cont de următoarele principii: 
   - La instalaţiile noi trebuie prevăzută, încă din faza de proiectare, obligativitatea existenţei unui număr suficient de orificii pentru introducerea sondelor pe cele două nivele. O amplasare ulterioară a acestor orificii este dificilă din cauza acoperirii cu pereţi (la incineratoarele pentru deşeuri periculoase) respectiv din cauza pereţilor răciţi cu apă (incineratoare pentru deşeuri municipale). Prin planificarea unui număr suficient de orificii de măsurare la instalaţiile noi atât operatorul cât şi autoritatea pot oricând controla condiţiile minime de incinerare cu destulă siguranţă. 
   - La instalaţiile cu camere mari de postcombustie se poate conveni, de comun acord între producător, operator, autoritate şi institutul metrologic, un program redus care să acopere doar ½ din camera de postcombustie. 
   - La instalaţiile existente ar trebui, având în vedere efortul imens aferent, să se poată face o excepţie de la normele privind amplasarea orificiilor de măsurare. În astfel de cazuri se poate admite o măsurătoare cu numai un punct de măsurare pe fiecare suprafaţă de măsurare. Dacă nici o asemenea măsurătoare simplificată nu se poate executa, din cauza efortului mare, atunci respectarea condiţiilor minime de coincinerare se vor proba prin calcule teoretice. 
    Se va ţine cont de particularităţile de tehnică procedurală în cadrul cerinţelor de la controlul condiţiilor minime de incinerare. De exemplu, în cazul coincinerării deşeurilor în fabricile de ciment se poate ţine cont de următoarele: 
   - la ardere primară - nu este necesar un control, deoarece condiţiile tehnice (timp de staţionare cca. 7-8 s, temperatură cca. 1.400▫) asigură respectarea condiţiilor minime de incinerare; 
   - la ardere secundară - este necesară stabilirea unui plan de măsurare simplificat de la caz la caz. 
    Măsurarea continuă a temperaturii se face conform pct. 7.2.b, cap. 7, anexa 2 la H.G. nr. 128/2002 "... în proximitatea peretelui interior sau într-un alt loc reprezentativ al camerei de ardere aprobat de autoritatea competentă". 
    La planificarea măsurării continue de temperatură trebuie considerate condiţiile agresive în spaţiul de evacuare, care necesită utilizarea de senzori rezistenţi de măsurare. În practică, termoelementele cu carcasă ceramică protectoare s-au dovedit eficiente. Pentru măsurare se instalează cel puţin două dispozitive de măsură. Media dintre măsurători se înregistrează. "Locul reprezentativ" adecvat cuprinde pereţii laterali ai spaţiului de postcombustie până inclusiv la plafonul cazanului. Deoarece termoelementele trebuie înlocuite destul de des funcţie de condiţiile de exploatare, locurile destinate măsurătorilor trebuie să fie uşor accesibile. Este de preferat ca dispozitivele de măsură să fie montate în pereţii laterali. 
    O măsurare relevantă a temperaturii este asigurată numai când instrumentul de măsurare continuă este calibrat la fiecare 3 ani conform pct. 6.3, cap. 6, anexa 2 din H.G. nr. 128/2002. 
    Calibrarea are loc la fel ca prima verificare a condiţiilor minime de incinerare în zona de postcombustie, însă cu efort mult mai redus. Astfel, de regulă, sunt de ajuns câteva puncte de măsurare în primul plan de măsurare. Cerinţele concrete se stabilesc în acord cu autoritatea de mediu. 
   4.6. Măsurarea emisiilor din apele uzate 
    Limitele emisiilor pentru introducerea poluanţilor prin apa reziduală din epurarea gazelor sunt stabilite în anexa 5 la H.G. nr. 128/2002 (vezi explicaţiile din cap. 3). 
    Apa reziduală rezultată în urma spălării gazelor se face înainte de amestecul cu alte ape industriale uzate. 
    În cazul tratării în comun a mai multor ape industriale uzate, măsurătorile se efectuează separat pe fiecare din aceste fluxuri, atât la punctul final de deversare în emisar cât şi la punctele de intrare a apelor industriale uzate în staţia de epurare. Apoi se calculează, prin bilanţ de masă, aportul fiecărui flux de poluanţi cât şi fluxul de masă total al poluanţilor la locul de deversare în emisar. Din acest flux se calculează concentraţia relevantă de poluanţi la locul de deversare în emisar. 
    La locul de deversare se măsoară următorii parametri: 
   - pH; 
   - temperatura; 
   - debitul; 
   - materii în suspensie; 
   - metale grele (Hg, Cd, Tl, As, Pb, Cr, Cu, Ni, Zn); 
   - dioxine şi furani (PCDD/PCDF). 
    Se măsoară continuu valorile indicatorilor pH, debit şi temperatură. Valorile concentraţiilor indicatorului materii solide totale în suspensie se măsoară zilnic. Metalele grele se măsoară cel puţin o dată pe lună. Valorile concentraţiilor de dioxine şi furani trebuie măsurate cel puţin la jumătate de an. În primul an de funcţionare, valorile concentraţiilor de dioxine şi furani trebuie să se măsoare cel puţin o dată la fiecare 3 luni. 
    Procedeele de măsurare şi prelevare se face în conformitate cu normele din Tabelul nr. 11. 


    Tabelul nr. 11 
    
	┌─────────────────────────────────────────────────────────────────────────────────────────────┐
│   Norme internaţionale, europene şi naţionale existente în prezent pentru calitatea apei    │
├─────────────────────────────────────────────────────────────────────────────────────────────┤
│Prezentul Normativ tehnic face referire la o serie de standarde, normative tehnice şi ghiduri│
│care sunt în vigoare la momentul elaborării sale. Deoarece aceste documente se pot modifica, │
│utilizatorii trebuie să se asigure că aplică variantele în vigoare, asigurând astfel o       │
│calitate ştiinţifică unitară. Standardele menţionate în prezentul Normativ tehnic reprezintă │
│standarde de referinţă pentru cerinţele minimale specifice domeniilor lor de aplicare.       │
├───────────┬────────────────────┬───────────────────┬─────────────┬──────────────────────────┤
│           │     Procedura      │                   │    Norme    │                          │
│Parametrii ├────────┬───────────┤Norme europene/int.│naţionale din│     Norme româneşti      │
│           │continuă│discontinuă│                   │state membre │                          │
├───────────┼────────┼───────────┼───────────────────┼─────────────┼──────────────────────────┤
│pH         │   x    │           │ISO 10523          │             │6324/1961-AP;             │
│           │        │           │                   │             │SR-ISO 10593/1997         │
│Temperatură│   x    │           │                   │VDI 3511-2   │                          │
│Debit      │   x    │           │ISO 5167-1/EN 29104│             │SR-ISO 5667-10/1994       │
│Prelevare  │        │     x     │EN-ISO 5667-10     │             │STAS 6953/1981            │
│           │        │           │(proiect)          │             │                          │
│materii în │        │           │                   │             │STAS 8045/1979/SR EN-ISO  │
│suspensie  │        │     x     │EN-ISO 11923       │             │13506/2002/SR EN 1483/2003│
│Hg         │        │     x     │EN 1483            │             │SR-ISO 8288/2001/SR EN-ISO│
│           │        │           │                   │             │5961/2002                 │
│Cd         │        │     x     │EN-ISO 11885       │             │                          │
│Tl         │        │     x     │EN-ISO 11885       │             │SR-ISO 6595/1997          │
│           │        │           │                   │             │SR-ISO 8288/2001/SR EN    │
│As         │        │     x     │EN-ISO 11885       │             │12673/2003                │
│Pb         │        │     x     │EN-ISO 11885       │             │SR-ISO 9174/1998/SR-ISO   │
│           │        │           │                   │             │11083/1998                │
│Cr         │        │     x     │EN-ISO 11885       │             │SR-ISO 8288/2001          │
│Cu         │        │     x     │EN-ISO 11885       │             │SR-ISO 8288/2001          │
│Ni         │        │     x     │EN-ISO 11885       │             │SR-ISO 8288/2001          │
│Zn         │        │     x     │EN-ISO 11885       │             │                          │
│PCDD/PCDF  │        │     x     │EN 1948-1-3        │             │                          │
└───────────┴────────┴───────────┴───────────────────┴─────────────┴──────────────────────────┘
 


   5. VALORIFICAREA ŞI ELIMINAREA REZIDUURILOR PROVENITE DIN INCINERAREA DEŞEURILOR 
   5.1. Elemente generale 
    Scopul tratării termice a deşeurilor este, în afară de reducerea cantităţii şi volumului deşeurilor, acela de a distruge termic componentele nocive. Componentele nocive, care nu pot fi distruse (de ex. metalele grele) trebuie supraconcentrate şi inertizate prin transformarea în alte forme de compuşi. 
    Cantitatea şi nocivitatea reziduurilor din funcţionarea instalaţiilor de incinerare sau coincinerare se reduc la minimum conform pct. 5.1, cap. 5, anexa 2 din H.G. nr. 128/2002. 
    Reziduurile trebuie valorificate pe cât posibil, respectând prevederile juridice explicite în acest sens. 
    În afară de emisiile sub formă de gaz şi particule, la incinerare mai apar şi următoarele reziduuri solide şi lichide: 
   - cenuşă/zgură; 
   - praf din sistemul de epurare a gazelor; 
   - produşi de reacţie din sistemul de epurare a gazelor; 
   - materiale adsorbante epuizate; 
   - mase catalitice epuizate; 
   - apă uzată; 
   - alte reziduuri. 
    Compoziţia şi cantitatea reziduurilor variază foarte mult în funcţie de tipul deşeurilor incinerate. 
    Suplimentar există o relaţie foarte strânsă între măsurile tehnice pentru epurarea gazelor, concentraţia finală în poluanţi a gazelor epurate şi cantitatea de reziduuri rezultată. 
    Procesul de epurare a gazelor reziduale trebuie ales astfel încât să genereze cantităţi cât mai mici de reziduuri ale căror caracteristici să permită recuperarea maximă a materialelor recuperabile, şi pe cât posibil o eliminare în condiţii de siguranţă maximă pentru mediul înconjurător. 
    Apele de proces diferite trebuie epurate, pentru a putea fi reutilizate. În funcţie de conţinutul de materialele nocive şi de situaţia pe piaţă, anumite reziduuri se pot valorifica material (de exemplu cenuşa reziduală provenită din incinerarea deşeurilor menajere, reziduurile feroase, sărurile provenite din tratarea apei uzate). Adsorbanţii încărcaţi cu un conţinut ridicat de carbon (de exemplu, huilă activă) sunt readuşi de regulă la ardere. În tabelul următor sunt prezentate ca exemplu cantităţile de reziduuri dintr-o instalaţie de incinerare a deşeurilor municipale (deprăfuire, spălare umedă, neutralizarea varului, transformarea apei uzate în aburi). 


    Tabelul nr. 12 
    
	┌───────────────────────────┬─────────┬─────────────────────┬──────────────────┐
│                           │ Cenuşă  │  Praf provenit din  │ Săruri provenite │
│          Unităţi          │reziduală│purificarea cazanelor│din transformarea │
│                           │şi cenuşă│şi a gazului rezidual│apei uzate în abur│
├───────────────────────────┼─────────┼─────────────────────┼──────────────────┤
│Cantităţi în kg/t la 1 t   │ 200-350 │        25-40        │      30-50       │
│deşeuri                    │         │                     │                  │
└───────────────────────────┴─────────┴─────────────────────┴──────────────────┘
 


    Înainte ca reziduurile rezultate din tratarea termică să fie predate valorificării sau eliminării, conform pct. 5.1, cap. 5, anexa 2 din H.G. nr. 128/2002, se determină proprietăţile fizice şi chimice ale reziduurilor provenite din incinerare prin analize adecvate. Analizele se referă la întreaga fracţiune dizolvabilă şi la fracţiunea dizolvabilă a metalelor grele. În funcţie de rezultatele cercetării se stabileşte tipul valorificării sau eliminării reziduurilor. 
   5.2. Zgură/Cenuşă 
   5.2.1. Cerinţe de la arderea cenuşii reziduale şi a cenuşii 
    Reziduurile solide provenite din procesul de incinerare apar la scoaterea din furnal în formă lichidă la topire sub formă de cenuşă reziduală, în rest sub formă de cenuşă. În afară de o eluţie cât se poate de redusă, cota de componente neincinerate trebuie menţinută cât se poate de redusă, deoarece ea reprezintă măsura distrugerii urmărite a componentelor organice. 
    Conform pct. 2.1, cap. 2, anexa 2 din H.G. nr. 128/2002, cenuşa reziduală şi cenuşa de rugină trebuie să respecte un conţinut de carbon total organic din compuşi (COT) de mai puţin de 3% sau o pierdere la incandescenţă de mai puţin de 5% din greutatea uscată a materialului incinerat. 
    Pentru respectarea acestor cerinţe se apelează la tehnici adecvate ale pretratării deşeurilor (de exemplu tocare şi măcinare). 
   5.2.2. Cenuşa reziduală şi cenuşa din instalaţiile de incinerare a deşeurilor municipale 
    Zgura rezultată din incinerarea deşeurilor muncipale se compune, în principal, din părţi minerale (de exemplu: sticlă, nisip, ceramică), materii feroase şi neferoase şi părţi neincinerate ale deşeurilor. Prin sinterizarea deşeurilor, în condiţiile unei bune arderi, se reduce conţinutul în suspensii fine şi eluabile din zgură, ceea ce asigură o bună recuperare şi un tratament mecanic uşor a zgurii. 
    Scopul tratării zgurii este recuperarea substanţelor care pot fi reincluse în circuitul comercial (de exemplu: material pentru construirea de străzi şi deşeuri), întrebarea dacă şi sub ce formă se poate refolosi cenuşa de grătar apărută, depinde de aspecte economice, tehnice şi de tehnică a protecţiei mediului. 
    Atâta timp cât din considerente economice nu este posibilă refolosirea zgurii/cenuşii, reziduurile trebuie să corespundă cerinţelor legale pentru depozitare. Dacă este posibilă refolosirea, sistemul de tratare trebuie proiectat şi echipat încât să asigure atât tratarea (depozitarea pe o perioadă de minim 3 luni, separarea pe granulaţie - 0-16 mm, 16-32 mm, 6-32 mm, micşorarea granulaţiei, amestecare conform reţetei, depozitare în vederea transportului), cât şi încadrarea în condiţiile de protecţie a mediului. 
   5.2.3. Zgură şi cenuşă din instalaţiile de incinerare a deşeurilor periculoase 
    De regulă, valorificarea nu este posibilă deoarece calitatea zgurii în ce priveşte granulaţia şi compoziţia chimică variază puternic. Acest lucru este o urmare a gamei largi de deşeuri utilizate. 
   5.3. Pulberile de la incinerarea deşeurilor 
    Pulberile apar la incinerarea deşeurilor în cuptor şi în instalaţiile de deprăfuire (pulberi din filtre). 
    Aceste reziduuri conţin de regulă multe săruri dizolvabile, metale grele antrenabile şi hidrocarburi aromatice polihalogenate. De aceea, de regulă, astfel de reziduuri se depozitează în subteran. Eliminarea finală pe depozite conforme (depozit pentru deşeurile speciale, monodepozit sau zona specială pe un depozit de deşeuri menajere) poate fi luată în considerare numai când se respecta criteriile de acceptare la depozitare stabilite prin O.M. nr. 867/2002. 
   5.4. Apa reziduală şi produse de reacţie din purificarea umedă a gazului rezidual 
    Volumele de ape uzate rezultate din incinerarea deşeurilor pot fi reduse prin folosirea de sisteme uscate de epurare a gazelor reziduale. În cazul sistemelor umede de epurare a gazelor reziduale se folosesc două trepte de spălare (scrubere) pentru eliminarea separată a HCl (pH < 1) şi a SO2 (pH de la 2 la 3). Deoarece apele sunt recirculate, ele se încarcă în poluanţi şi pentru asigurarea unei eficiente funcţionări a treptelor de spălare, periodic volume de apă sunt evacuate din sistem şi trimise la instalaţia de tratare a apei uzate. Scopul epurării este separarea metalelor grele prin neutralizare şi precipitare. Apele uzate sunt poluate, în principal, cu: 
   - compuşi halogeni (fluor, iod, clor, brom); 
   - sulfaţi, sulfuri sub formă de săruri sau acizi; 
   - metale grele; 
   - fosfor. 
    Nivelul de epurare solicitat depinde de destinaţia prevăzută pentru apa uzată şi de "calitatea" impusă prin sistemului de eliminare ce urmează a fi folosit. 
    Se pot realiza multiple combinaţii de procese tehnologice pentru epurare, iar dintre acestea se prezintă în continuare cele folosite în mod curent. 
    Tratarea apei uzate, rezultată din treptele de spălare (scrubere) a gazului rezidual, se face prin introducere în fluxul gazului rezidual în echipamente speciale, de ex. într-un uscător cu stropire, unde are loc o evaporare. Această metodă se numeşte metoda cu vaporizator integrat în flux. 
    Apa este tratată anterior în etape de neutralizare cu soluţie de hidroxid de sodiu sau lapte de var, urmată de precipitarea metalelor grele cu un agent precipitator sulfidic. În această etapă, o importanţă deosebită o are precipitarea suficientă a mercurului şi reformarea compuşilor volatili de mercur în uscătorul cu stropire. 
    În cadrul acestei tehnici procedurale apar de regulă săruri din neutralizare şi compuşi de metale grele sub formă de reziduuri solide, care se pot elimina împreună. Reziduurile se elimină ulterior prin depozitare. 
    Tratarea apei uzate, rezultată din treptele de spălare (scrubere) a gazului rezidual, se poate face şi prin introducerea ei într-un vaporizator separat (instalaţie de cristalizare). Anterior, purificarea apei de spălare are loc, de asemenea, prin intermediul etapelor de neutralizare şi precipitare a metalelor grele. În cazul în care procedura este executată corespunzător, săruri neutre şi compuşi de metale grele se pot obţine sub formă de reziduuri separate cu puritate mare. Obţinerea sărurilor valorificabile necesită însă costuri mari şi din punct de vedere economic nu ar putea fi reprezentativă ca regulă de tratare a apei uzate. Ca urmare a şanselor de comercializare reduse, aceste reziduuri sunt de obicei depozitate. 
    Alegerea reactivului de precipitare şi a condiţiilor de desfăşurare a procesului de epurare (valoarea pH, temperatura) trebuie astfel stabilite şi întreţinute pentru a se preveni formarea inversă de compuşi volatili de mercur în uscător. 
    Din tehnologiile prezentate mai sus (vaporizator integrat în flux sau vaporizator separat) nu rezultă apa uzată la tratarea gazelor reziduale. Dacă însă apa uzată, rezultată la purificarea umedă a gazelor reziduale, se deversează direct sau indirect într-un emisar, atunci se vor respecta limitele de emisie conform anexei 6 la H.G. nr. 128/2002. Acest lucru îl poate realiza numai o instalaţie corespunzătoare de tratare a apei uzate. Tratarea constă în neutralizare, precipitarea metalelor grele şi filtrare. De regulă sunt necesare măsuri suplimentare de scădere a temperaturii. În cazul deversării directe sunt necesare măsuri de aerare, de eliminare a sulfaţilor şi florurilor. Conform pct. 7.14.a, cap. 7 anexa 2 din H.G. nr. 128/2002, se vor înregistra continuu cel puţin următorii parametrii: pH, temperatura şi debit. Se vor amenaja locuri speciale de prelevare de probe în vederea efectuării măsurătorilor discontinue, necesare conform pct. 7.14.b), cap. 7, anexa 2 din H.G. nr. 128/2002 (vezi cap. 4 al prezentului normativ). 
   5.5. Adsorbanţi, catalizatori 
    Adsorbanţii, cum ar fi cărbune activ (parţial cu materii suplimentare, cum ar fi varul etc.), se utilizează la eliminarea compuşilor organici la nivel de urme (de exemplu: dioxine, furani) şi a metalelor grele aflate în fază gazoasă (de exemplu: Hg). Adsorbanţii epuizaţi se elimină prin reintroduce în incinerator, unde poluanţii organici adsorbiţi sunt distruşi la o temperatură înaltă. Pentru toţi ceilalţi poluanţi, în special pentru metalele uşor volatile (de exemplu: Hg), trebuie să existe un punct de extragere din circuit, deoarece în caz contrar poluanţii se acumulează în circuitul existent între incinerare şi purificarea gazului rezidual. Pentru mercur şi compuşii săi, un punct de extracţie eficient îl reprezintă etapa de spălare umedă acidă. Dacă adsorbanţii epuizaţi nu pot fi reintroduşi la ardere din motivele menţionate, există numai soluţia unei depozitări subterane. 
   5.6. Alte reziduuri 
    Alte tipuri de reziduuri se generează în staţia de incinerare la intervale diferite de timp şi în diferite componente ale instalaţiei: 
   - nămol din instalaţia de extracţie a cenuşii din boiler, care este tratat în staţia de epurare şi apoi depozitat sau incinerat; 
   - ape uzate poluate cu produse petroliere de la spălarea rezervoarelor şi a autovehiculelor; 
   - materiale refractare de la repararea cuptorului şi a camerei de postcombustie care pot fi depozitate controlat sau refolosite în industria materialelor de construcţie; 
   - materiale care au fost folosite la curăţirea suprafeţelor cuptorului şi boilerului şi care trebuie tratate şi depozitate controlat. 


   6. AUTORIZAREA 
    Faţă de condiţiile generale prevăzute de legislaţia naţională care reglementează din punct de vedere al protecţiei mediului activităţile cu impact asupra mediului, în normativ se prezintă cerinţe specifice pentru conţinutul documentaţiei ce se înaintează autorităţii competente pentru protecţia mediului în vederea construirii unui incinerator, conform prevederilor Directivei 2000/76/CE, transpusă prin H.G. nr. 128/2002: 
    ▪ Se va urmări în primul rând încadrarea proiectului propus în Planul Naţional pentru Gestionarea Deşeurilor. 
    ▪ Stabilirea amplasamentului instalaţiei de incinerare. 
    Amplasamentul instalaţiei de incinerare se va face ţinând cont de modelarea matematică a dispersiei poluanţilor în aer realizat în condiţiile de funcţionare cele mai nefavorabile, dar nu la mai puţin de 500 m de zona locuită. 
    ▪ Documentaţia tehnică 
   - Documentaţia va prezenta proiectul care trebuie să garanteze că instalaţia este proiectată, echipată şi va funcţiona astfel încât prevederile din H.G. nr. 128/2002 să fie respectate întrutotul. 
   - Fundamentarea din punct de vedere al cantităţilor şi tipurilor deşeurilor (conform codurilor deşeurilor conform H.G. nr. 856/2002) ce urmează a fi introduse în instalaţie, capacitatea de incinerare a instalaţiei, implicaţiile energetice şi implicaţiile din punct de vedere a protecţiei mediului. 
    Descrierea instalaţiilor 
    ▪ se vor descrie instalaţiile de ardere folosite, se va specifica motivul pentru care a fost ales incineratorul, respectiv coincineratorul, şi modul de funcţionare a acestuia; 
    ▪ se vor descrie depozitele de combustibili tradiţionali (convenţionali) (ex. cărbune, combustibil lichid, gaze naturale) - amplasament în cadrul platformei, volume, materiale de construcţie, măsuri de siguranţă în exploatare, modul de aprovizionare şi manipulare etc.; 
    ▪ se vor descrie depozitele în care vor fi stocate deşeurile - amplasament în cadrul platformei, volume, materiale de construcţie, măsuri de siguranţă în exploatare, modul de aprovizionare şi manipulare, etc. şi depozitele pentru "deşeurile finale", rezultate în urma incinerării, acolo unde este cazul; 
    ▪ se vor descrie utilităţile platformei - drumuri de acces, drumuri interioare, reţeaua de alimentare cu apă, reţeaua de canalizare, alimentarea cu energie electrică, reţelele de conducte de abur şi energie termică interioare şi exterioare, sistemul de iluminare, clădirile, sistemele de protecţie împotriva incendiilor, sistemele de siguranţă funcţionării instalaţiilor şi siguranţa personalului de exploatare; 
    ▪ se vor descrie instalaţiile pentru protecţia mediului pe fiecare factor de mediu: aer, apa de suprafaţă şi subterană, sol, zgomot şi vibraţii, etc.; 
    ▪ echipamente de măsurare şi control a proceselor; 
    ▪ alte instalaţii şi echipamente. 
    Descrierea proceselor tehnologice 
    ▪ Modul de funcţionare a instalaţiilor; 
    ▪ Modul de aprovizionare şi manipulare a deşeurilor înainte de depozitare (transport, verificarea categoriilor de deşeuri intrate pe platformă, modul de stabilire a cantităţilor intrate în platformă, etc.); 
    ▪ Procedurile de recepţie şi control a categoriilor de deşeuri ce se vor incinera, modul de depozitare şi supraveghere înainte de incinerare. Se vor specifica în funcţie de tipul incineratorului categoriile de deşeuri care nu vor fi folosite. În cazul obţinerii de "deşeuri finale" se vor specifica cantităţile şi compoziţia acestora pentru a se putea stabili modul de depozitare finală. 
    Protecţia şi igiena muncii. 
    Prevenirea şi stingerea incendiilor. 
    Modul de asigurare a securităţii zonei platformei şi în special a depozitelor de deşeuri. 
    Prevederi pentru monitorizarea mediului. 
    Se vor descrie dotările şi măsurile prevăzute pentru controlul emisiilor de poluanţi în mediu, supravegherea calităţii factorilor de mediu şi monitorizarea activităţilor destinate protecţiei mediului. 


   ANEXA Nr. 1
la normativul tehnic 


    MANAGEMENTUL INTEGRAT AL DEŞEURILOR SOLIDE 


    
[image: http://www.legenet.indaco.ro/?page=/ln2images/204n756g_139912]
Imagine 1

   ANEXA Nr. 2
la normativul tehnic 


    SCHEMA PROCESELOR TEHNOLOGICE A POSIBILITĂŢILOR DE ELIMINARE A
DEŞEURILOR PERICULOASE 
    
	       ┌────────────────────────────────────────┐             ┌───────────────────────────────┐
┌<─────┤DEŞEU 1         DEŞEU 2          DEŞEU 3│          ┌ ─┤CĂRBUNE       PĂCURĂ        GAZ│
│      └────────┬────────────────────┬──────────┘          |  └──────────┬───────────┬────────┘
│               │                    │                     |             │           │
│               │                    │                     |             │           │
│               v                    v                     |             │           │
│        ┌─────────────┐      ┌─────────────┐              |             │           │
│        │  COLECTARE  │      │  COLECTARE  │              |             │           │
├───────>│ŞI PREGĂTIREA│      │ŞI PREGĂTIREA├──┬ ─ ─ ─ ─ ─ ┼ ─ ─ ─ ┬ ─ ─ ┼ ─ ─ ─ ─ ─ ┼ ─ ─ ┐
│        │  ÎN COMUN   │      │  SEPARATĂ   │  │           |       │     │           │     │
└────┐   └─────────────┤      ├─────────────┘  │           |       v     v           v     v
     │                 │      │                │              ┌─────────────┐  ┌──────────────┐
     v                 v      v                v           |  │  STAŢII DE  │  │  INSTALAŢII  │
┌──────────────┐   ┌───────────────┐   ┌────────────────┐  |  │ PRODUCERE A │  │ DE FABRICARE │
│  INCINERARE  │   │PROCESE TERMICE│   │PROCESE SPECIALE│  |  │  ENERGIEI   │  │ (Ex. CIMENT) │
│              │   │   COMBINATE   │   │ (HIDROGENARE)  │  |  └─────────────┘  └──────────────┘
└──────────────┘   └───────────────┘   └────────────────┘  |
       ^                   ^                   ^           |
       │                   │                   │           |
       └ ─ ─ ─ ─ ─ ─ ─ ─ ─ ┴ ─ ─ ─ ─ ─ ─ ─ ─ ─ ┴ ─ ─ ─ ─ ─ ┘
 


   ANEXA Nr. 3
la normativul tehnic 


    PRINCIPIILE PROCESELOR DE TRATARE TERMICĂ A DEŞEURILOR 
    
	                                     ┌───────────────────┐
                                     │      DEŞEURI      │
                                     └─────────┬─────────┘
                                               |
                               ┌───────────────┴─────┬────────────────────────┐
         ┌ ─ ─ ─ ─ ─ ─ ─ ─ ─ ─ ┼ ─ ─ ─ ─ ─ ─ ─ ─ ─ ─ ┼ ─ ─ ─ ─ ─ ─ ─ ─ ─ ─ ─ ─┼ ─ ─ ─ ─ ─ ─ ─ ┐
         |                     v                     v                        v               |
┌────────┴────────┐  ┌───────────────────┐  ┌──────────────────┐  ┌────────────────────────┐  |
│ TRATARE TERMICĂ │  │    INCINERARE     │  │     PIROLIZĂ     │  │      GAZEIFICARE       │  |
│   (TREAPTA I)   │  │                   │  │                  │  │                        │  |
└────────┬────────┘  └──────┬────────────┘  └───────┬──────────┘  └───────────┬────────────┘  |
         └─ ─ ─ ─ ─ ─ ─ ─ ─ ┼ ─ ─ ─ ─ ─ ─ ─ ─ ─ ─ ─ ┼ ─ ─ ─ ─ ─ ─ ─ ─ ─ ─ ─ ─ ┼ ─ ─ ─ ─ ─ ─ ─ ┘
                            │     ┌<────────────────┤     ┌<──────────────────┤
         ┌─ ─ ─ ─ ─ ─ ─ ─ ─ ┼ ─ ─ ┼ ─ ─ ─ ─ ─ ─ ─ ─ ┼ ─ ─ ┼ ─ ─ ─ ─ ─ ─ ─ ─ ─ ┼ ─ ─ ─ ─ ─ ─ ─ ┐
         |                  v     v                 v     v                   v               |
┌────────┴────────┐  ┌───────────────────┐  ┌──────────────────┐  ┌────────────────────────┐  |
│     TRATARE     │  │    POSTARDERE     │  │CONVERSIE/SEPARARE│  │  COMBUSTIE (PRODUCERE  │  |
│  (TREAPTA II)   │  │(PRODUCERE DE ABUR)│  │    (METANOL)     │  │   DE ABUR, ENERGIE)    │  |
└────────┬────────┘  └───────────────────┘  └──────────────────┘  └────────────────────────┘  |
         └ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─ ─┘
 


   ANEXA Nr. 4
la normativul tehnic 


    
	                         PREZENTAREA ALTOR TEHNOLOGII PENTRU TRATAREA TERMICĂ A DEŞEURILOR
 
┌────┬────────────┬─────────────────┬──────────────────────────────┬─────────────────┬────────────────────────────┐
│Nr. │ TEHNOLOGIA │TIPUL CUPTORULUI/│    DESCRIEREA PROCESULUI     │    FOLOSINŢE    │         OBSERVAŢII         │
│crt.│            │   REACTORULUI   │                              │                 │                            │
├────┼────────────┼─────────────────┼──────────────────────────────┼─────────────────┼────────────────────────────┤
│ 1. │Incinerare  │Cuptor cu cameră │Este o variantă a cuptorului  │Sunt în funcţiune│Aerul primar este mai bine  │
│    │            │rotativă         │rotativ în care un tub conic  │mai multe staţii │introdus şi distribuit      │
│    │            │                 │pivotant alimentează cu       │pentru           │decât la cuptorul rotativ.  │
│    │            │                 │deşeuri într-un ritm oscilant.│incinerarea      │Nu poate fi folosit pentru  │
│    │            │                 │Aerul primar este alimentat la│deşeurilor       │incinerarea de deşeuri      │
│    │            │                 │nivelul stratului fierbinte,  │menajere.        │cleioase şi cilindrice (tip │
│    │            │                 │iar aerul secundar la nivelul │                 │bară).                      │
│    │            │                 │sistemului de descărcare a    │                 │                            │
│    │            │                 │zgurii.                       │                 │                            │
├────┼────────────┼─────────────────┼──────────────────────────────┼─────────────────┼────────────────────────────┤
│ 2. │Incinerare  │Cuptor cu grătare│Sistemul de grătare este      │Sunt în funcţiune│Este folosit pentru         │
│    │            │în mişcare       │alcătuit din mai multe trepte │mai multe staţii │incinerarea deşeurilor sub  │
│    │            │                 │conectate secvenţial care sunt│pentru           │formă de bulgări.           │
│    │            │                 │mişcate de aerul în mişcare.  │incinerarea      │Asigură o bună aprovizionare│
│    │            │                 │                              │deşeurilor       │cu aer a materialului       │
│    │            │                 │                              │spitaliceşti şi a│incinerat.                  │
│    │            │                 │                              │anvelopelor      │Nu poate fi folosit pentru  │
│    │            │                 │                              │uzate.           │incinerarea de deşeuri      │
│    │            │                 │                              │                 │cleioase şi cilindrice (tip │
│    │            │                 │                              │                 │bară).                      │
├────┼────────────┼─────────────────┼──────────────────────────────┼─────────────────┼────────────────────────────┤
│ 3. │Incinerare  │Cuptor continuu  │Deşeurile sunt introduse cu un│Este realizat ca │Timpul de staţionare poate  │
│    │            │sau tunelar      │transportor de tip sită       │un cuptor oţelit │fi controlat.               │
│    │            │                 │metalică în cuptorul care     │şi emailat şi    │Nu asigură omogenizarea     │
│    │            │                 │funcţionează continuu la o    │este folosit     │deşeurilor.                 │
│    │            │                 │presiune redusă şi este       │pentru           │Nu poate fi folosit pentru  │
│    │            │                 │încălzit cu radiaţii          │incinerarea      │incinerarea deşeurilor      │
│    │            │                 │infraroşii la o temperatură de│solurilor        │municipale decât dacă       │
│    │            │                 │peste 1.000▫C.                │contaminate.     │acestea au fost tratate     │
│    │            │                 │                              │                 │special într-o etapă        │
│    │            │                 │                              │                 │anterioară.                 │
├────┼────────────┼─────────────────┼──────────────────────────────┼─────────────────┼────────────────────────────┤
│ 4. │Incinerare  │Cuptor cu strat  │În cuptorul cu strat fluidizat│Sunt în funcţiune│Se asigură o încălzire      │
│    │            │fluidizat (strat │rotativ, aerul primar este    │mai multe staţii │rapidă a deşeurilor datorită│
│    │            │fluidizat rotativ│injectat printr-o placă de    │pentru           │suprafeţei mari de transfer.│
│    │            │sau circulant)   │distribuţie în camera de      │incinerarea      │În secţiunea cu temperatură │
│    │            │                 │incinerare astfel încât       │deşeurilor       │înaltă nu sunt părţi în     │
│    │            │                 │stratul fluidizat (nisipul)   │municipale,      │mişcare.                    │
│    │            │                 │are un profil eliptic. În     │deşeurilor din   │Oferă posibilitatea de a    │
│    │            │                 │cuptorul cu strat circulant,  │lemn, nămolurilor│lega componenţii organici în│
│    │            │                 │nisipul din strat este        │orăşeneşti şi    │stratul fluidizat folosind  │
│    │            │                 │descărcat în camere de        │solurilor        │aditivi.                    │
│    │            │                 │incinerare, separat şi        │contaminate.     │Asigură o foarte bună       │
│    │            │                 │recirculat.                   │                 │ardere, completă, datorită  │
│    │            │                 │                              │                 │amestecării puternice din   │
│    │            │                 │                              │                 │stratul fluidizat şi        │
│    │            │                 │                              │                 │contactului intens dintre   │
│    │            │                 │                              │                 │fazele solide şi gazoase.   │
│    │            │                 │                              │                 │Deşeurile trebuie mărunţite │
│    │            │                 │                              │                 │înainte de incinerare.      │
│    │            │                 │                              │                 │Materialele cu o densitate  │
│    │            │                 │                              │                 │relativ mare (metale)       │
│    │            │                 │                              │                 │trebuie eliminate din       │
│    │            │                 │                              │                 │deşeuri înainte de a fi     │
│    │            │                 │                              │                 │introduse în incinerator.   │
│    │            │                 │                              │                 │Reziduurile se obţin în mare│
│    │            │                 │                              │                 │parte sub formă de pulbere. │
├────┼────────────┼─────────────────┼──────────────────────────────┼─────────────────┼────────────────────────────┤
│ 5. │Incinerare  │Cuptor cu mai    │Traseul deşeurilor este de la │Se foloseşte     │Este utilizat ca uscător.   │
│    │            │multe trepte     │partea superioară la cea      │pentru arderea   │Se asigură separarea zonei  │
│    │            │                 │inferioară a cuptorului prin  │nămolurilor.     │de uscare de cea de ardere  │
│    │            │                 │mai multe trepte şi sunt      │                 │prin controlul reacţiilor.  │
│    │            │                 │astfel uscate.                │                 │Nu poate fi folosit pentru  │
│    │            │                 │                              │                 │incinerarea de deşeuri care │
│    │            │                 │                              │                 │prin încălzire devin        │
│    │            │                 │                              │                 │cleioase şi nici pentru cele│
│    │            │                 │                              │                 │de formă cilindrică (tip    │
│    │            │                 │                              │                 │bară).                      │
│    │            │                 │                              │                 │Domeniul de temperatură este│
│    │            │                 │                              │                 │limitat pentru ca părţile   │
│    │            │                 │                              │                 │solide să nu se topească.   │
├────┼────────────┼─────────────────┼──────────────────────────────┼─────────────────┼────────────────────────────┤
│ 6. │Incinerare  │Reactor de mare  │Într-un astfel de reactor     │Instalaţii       │Amestecare rapidă şi intensă│
│    │            │turbulenţă       │gazele de ardere se introduc  │experimentale    │datorită condiţiilor de     │
│    │            │                 │pe la partea inferioară iar   │pentru arderea   │curenţi turbulenţi.         │
│    │            │                 │deşeurile pe la partea        │deşeurilor       │Nu se foloseşte pentru      │
│    │            │                 │superioară, arderea având loc │periculoase.     │deşeuri lichide şi păstoase.│
│    │            │                 │la temperaturi de             │                 │Mărimea particulelor trebuie│
│    │            │                 │1.200-1.600▫C.                │                 │să fie de maxim 1 mm.       │
├────┼────────────┼─────────────────┼──────────────────────────────┼─────────────────┼────────────────────────────┤
│ 7. │Piroliză/   │Tambur de        │Piroliza deşeurilor se face   │Sunt în funcţiune│Volum redus de gaze         │
│    │Incinerare  │carbonizare la   │la temperatură scăzută        │la scară         │reziduale.                  │
│    │            │temperatură      │într-un tambur de carbonizare │industrială.     │Necesită separarea          │
│    │            │scăzută          │cu un curent descendent de    │                 │substanţelor minerale şi    │
│    │            │                 │curăţare şi tratare a gazului │                 │metalice.                   │
│    │            │                 │de carbonificare.             │                 │Rezultă produşi vitrificaţi.│
│    │            │                 │                              │                 │Deşeurile trebuie mărunţite │
│    │            │                 │                              │                 │înainte de introducere în   │
│    │            │                 │                              │                 │proces.                     │
│    │            │                 │                              │                 │Este necesară depozitarea   │
│    │            │                 │                              │                 │cocsului de piroliză        │
│    │            │                 │                              │                 │rezultat.                   │
│    │            ├─────────────────┼──────────────────────────────┼─────────────────┼────────────────────────────┤
│    │            │Carbonizare la   │Piroliza deşeurilor la        │A fost realizat  │Volum redus de gaze         │
│    │            │temperatură      │temperatură scăzută într-un   │la scară         │reziduale.                  │
│    │            │scăzută cu camera│tambur de carbonizare cu o    │industrială, dar │Nu poate fi folosit pentru  │
│    │            │de combustie în  │combustie în sens descendent a│nu a fost adoptat│incinerarea de deşeuri      │
│    │            │curent           │gazelor de piroliză şi o      │pentru eliminarea│cleioase şi de formă        │
│    │            │descendent.      │combustie adiţională a        │deşeurilor.      │cilindrică (tip bară) sau   │
│    │            │Grătare de       │cocsului de piroliză după     │                 │pentru deşeuri care au      │
│    │            │piroliză cu tub  │separarea de substanţele      │                 │punctul de topire la        │
│    │            │rotativ în curent│inerte.                       │                 │temperatura de piroliză.    │
│    │            │descendent.      │                              │                 │Alegerea materialelor de    │
│    │            │                 │                              │                 │construcţie este dificilă.  │
│    │            │                 │                              │                 │Duce la mobilizarea de      │
│    │            │                 │                              │                 │metale grele volatile.      │
│    │            │                 │                              │                 │Necesită separarea          │
│    │            │                 │                              │                 │substanţelor minerale şi    │
│    │            │                 │                              │                 │metalice.                   │
│    │            │                 │                              │                 │Rezultă produşi vitrificaţi.│
│    │            │                 │                              │                 │Deşeurile trebuie mărunţite │
│    │            │                 │                              │                 │înainte de introducere în   │
│    │            │                 │                              │                 │proces.                     │
│    │            │                 │                              │                 │Este necesară depozitarea   │
│    │            │                 │                              │                 │cocsului de piroliză        │
│    │            │                 │                              │                 │rezultat.                   │
│    │            ├─────────────────┼──────────────────────────────┼─────────────────┼────────────────────────────┤
│    │            │Piroliza pe      │Piroliza deşeurilor într-o    │Realizat la scară│Volum redus de gaze         │
│    │            │grătare cu camera│cameră cu grătare o combustie │industrială, dar │reziduale.                  │
│    │            │de combustie în  │în sens descendent a gazelor  │ca staţie        │Nu poate fi folosit pentru  │
│    │            │curent descendent│de piroliză şi o combustie    │experimentală.   │incinerarea de deşeuri      │
│    │            │şi reactor de    │adiţională a cocsului de      │                 │cleioase şi de formă        │
│    │            │topire cu oxigen │piroliză într-un reactor de   │                 │cilindrică (tip bară) sau   │
│    │            │suplimentar      │topire.                       │                 │pentru deşeuri care au      │
│    │            │pentru toate     │                              │                 │punctul de topire la        │
│    │            │procesele de     │                              │                 │temperatura de piroliză.    │
│    │            │incinerare.      │                              │                 │Alegerea materialelor de    │
│    │            │                 │                              │                 │construcţie este dificilă.  │
│    │            │                 │                              │                 │Duce la mobilizarea de      │
│    │            │                 │                              │                 │metale grele volatile.      │
│    │            │                 │                              │                 │Necesită separarea          │
│    │            │                 │                              │                 │substanţelor minerale şi    │
│    │            │                 │                              │                 │metalice.                   │
│    │            │                 │                              │                 │Rezultă produşi vitrificaţi.│
│    │            │                 │                              │                 │Deşeurile trebuie mărunţite │
│    │            │                 │                              │                 │înainte de introducere în   │
│    │            │                 │                              │                 │proces.                     │
│    │            │                 │                              │                 │Are loc separarea cuprului  │
│    │            │                 │                              │                 │şi fierului în şarjă.       │
├────┼────────────┼─────────────────┼──────────────────────────────┼─────────────────┼────────────────────────────┤
│ 8. │Procese de  │Tambur de        │Pe perioada pirolizei cu un   │A fost realizat  │Volum redus de gaze         │
│    │gazeificare │carbonizare la   │gazeificator introdus în      │pentru           │reziduale.                  │
│    │            │temperatură      │curent descendent, gazul de   │cocsificare şi   │Nu poate fi folosit pentru  │
│    │            │scăzută cu       │piroliză şi cocsul de piroliză│verificat numai  │incinerarea de deşeuri      │
│    │            │gazeificator în  │sunt convertiţi în gaz de     │experimental     │cleioase şi de formă        │
│    │            │curent           │combustie cu adăugarea        │pentru deşeuri şi│cilindrică (tip bară) sau   │
│    │            │descendent.      │controlată de aer, în timp ce │nămol.           │pentru deşeuri care au      │
│    │            │Reactor cu pat   │procesul de conversie este    │                 │punctul de topire la        │
│    │            │fix.             │realizat cu adăugarea         │                 │temperatura de piroliză.    │
│    │            │                 │controlată de aer într-un     │                 │Alegerea materialelor de    │
│    │            │                 │reactor cu strat încărcat sub │                 │construcţie este dificilă.  │
│    │            │                 │presiune.                     │                 │Duce la mobilizarea de      │
│    │            │                 │Pentru deşeuri periculoase cu │                 │metale grele volatile.      │
│    │            │                 │granulaţie fină procesul de   │                 │Necesită separarea          │
│    │            │                 │conversie se realizează numai │                 │substanţelor minerale şi    │
│    │            │                 │în reactor.                   │                 │metalice.                   │
│    │            │                 │                              │                 │Rezultă produşi vitrificaţi.│
│    │            │                 │                              │                 │Deşeurile trebuie mărunţite │
│    │            │                 │                              │                 │înainte de introducere în   │
│    │            │                 │                              │                 │proces.                     │
│    │            │                 │                              │                 │Sinteza adiţională a        │
│    │            │                 │                              │                 │metanolului în procesul de  │
│    │            │                 │                              │                 │recuperare a energiei.      │
│    │            ├─────────────────┼──────────────────────────────┼─────────────────┼────────────────────────────┤
│    │            │Gazeificator cu  │Gazeificarea materialelor     │Realizat la scară│Numai volume mici de gaze   │
│    │            │strat fix.       │brichetate sau sub formă de   │industrială şi   │reziduale necesită epurarea │
│    │            │                 │bulgări (deşeuri amestecate cu│aflat în         │(gazul de sinteză).         │
│    │            │                 │cărbune) cu oxigen într-un    │exploatare pentru│Gazul de sinteză este       │
│    │            │                 │reactor tip coloană proiectat │gazeificarea     │folosit ca o sursă de       │
│    │            │                 │ca un gazificator presurizat  │amestecurilor    │energie şi de metanol de    │
│    │            │                 │cu strat fix.                 │deşeuri/cărbune. │sinteză.                    │
│    │            │                 │                              │                 │Este necesară brichetarea   │
│    │            │                 │                              │                 │deşeurilor.                 │
│    │            │                 │                              │                 │Este necesară separarea     │
│    │            │                 │                              │                 │substanţelor minerale şi    │
│    │            │                 │                              │                 │metalice.                   │
│    │            │                 │                              │                 │Duce la mobilizarea de      │
│    │            │                 │                              │                 │metale grele volatile.      │
│    │            │                 │                              │                 │Rezultă produşi vitrificaţi.│
│    │            ├─────────────────┼──────────────────────────────┼─────────────────┼────────────────────────────┤
│    │            │Gazeificator cu  │Gazeificarea deşeurilor       │Este realizat la │Numai volume mici de gaze   │
│    │            │strat în mişcare.│lichide şi păstoase (uleiuri, │scară industrială│reziduale necesită epurarea │
│    │            │                 │şlamuri, gudroane) în reactor │şi folosit pentru│(gazul de sinteză).         │
│    │            │                 │sub presiune.                 │gazeificarea     │Gazul de sinteză este       │
│    │            │                 │                              │deşeurilor       │folosit ca o sursă de       │
│    │            │                 │                              │lichide şi       │energie şi de metanol de    │
│    │            │                 │                              │păstoase.        │sinteză.                    │
│    │            │                 │                              │                 │Duce la mobilizarea de      │
│    │            │                 │                              │                 │metale grele volatile.      │
│    │            │                 │                              │                 │Rezultă produşi vitrificaţi.│
├────┼────────────┼─────────────────┼──────────────────────────────┼─────────────────┼────────────────────────────┤
│ 9. │Piroliză/   │Canal de         │Compactarea materialelor cu o │Se foloseşte     │Se asigură degazeificarea,  │
│    │Gazeificare/│degazeificare,   │presă, uscare suplimentară şi │pentru tratarea  │combustia şi topirea în     │
│    │Incinerare  │reactor de       │degazeificare parţială într-un│deşeurilor       │cadrul unui proces închis.  │
│    │            │gazeificare.     │canal rectangular şi          │menajere şi      │Volume mai mici de gaze     │
│    │            │                 │gazificare cu adăugarea de    │comerciale.      │reziduale decât în cazul    │
│    │            │                 │oxigen într-un reactor tip    │                 │incinerării necesită        │
│    │            │                 │coloană.                      │                 │epurarea.                   │
│    │            │                 │Omogenizarea zgurii.          │                 │Duce la mobilizarea de      │
│    │            │                 │                              │                 │metale grele volatile.      │
│    │            │                 │                              │                 │Rezultă produşi vitrificaţi.│
├────┼────────────┼─────────────────┼──────────────────────────────┼─────────────────┼────────────────────────────┤
│10. │Procesul de │Reactor de       │Hidrogenarea termică a        │Realizat pentru  │Recuperarea de materii      │
│    │hidrogenare │hidrogenare.     │materialelor are loc la       │rafinarea        │prime.                      │
│    │            │                 │temperatura de 700-1.400▫C    │reziduurilor şi  │Nu se poate folosi pentru   │
│    │            │                 │folosind hidrogenul sau       │experimental     │deşeuri municipale netratate│
│    │            │                 │butanul ca agent de reducere; │pentru deşeuri   │în mod special.             │
│    │            │                 │hidrogenarea catalitică are   │individuale.     │Necesită consum energetic   │
│    │            │                 │loc la o temperatură de       │                 │mare.                       │
│    │            │                 │250-450▫C şi o presiune de    │                 │Alegerea materialelor de    │
│    │            │                 │peste 300 barr.               │                 │construcţie este dificilă.  │
├────┼────────────┼─────────────────┼──────────────────────────────┼─────────────────┼────────────────────────────┤
│11. │Procese de  │Echipamente de   │Substanţele solide sunt topite│Realizat         │Rezultă produşi vitrificaţi.│
│    │topire      │topire.          │în cuptoare de topire         │experimental în  │Este necesară adăugarea de  │
│    │            │Cuptor de topire.│electrice cu încălzire        │industria        │energie sau combustibil.    │
│    │            │                 │electrică sau în cuptor-vană  │oţelului şi a    │Este necesară, în unele     │
│    │            │                 │pentru topirea sticlei        │sticlei pentru   │cazuri, adăugarea de        │
│    │            │                 │folosind combustibili         │tratarea de      │aditivi.                    │
│    │            │                 │convenţionali.                │deşeuri/         │Duce la mobilizarea de      │
│    │            │                 │                              │reziduuri.       │metale grele volatile.      │
│    │            │                 │                              │                 │Nu poate fi folosit pentru  │
│    │            │                 │                              │                 │deşeuri municipale netratate│
│    │            │                 │                              │                 │în mod special.             │
│    │            ├─────────────────┼──────────────────────────────┼─────────────────┼────────────────────────────┤
│    │            │Cuptor de topire │Materialele sunt introduse    │Sunt în funcţiune│Rezultă produşi vitrificaţi.│
│    │            │cu manta dublă.  │într-un canal circular        │instalaţii pentru│Este necesară adăugarea de  │
│    │            │                 │amplasat între mantaua        │cenuşă, zgură şi │energie sau combustibil.    │
│    │            │                 │exterioară şi cilindrul       │deşeuri din      │Este necesară, în unele     │
│    │            │                 │interior unde suprafaţa lor   │plastic.         │cazuri, adăugarea de        │
│    │            │                 │este topită cu arzătoare.     │                 │aditivi.                    │
│    │            │                 │                              │                 │Duce la mobilizarea de      │
│    │            │                 │                              │                 │metale grele.               │
│    │            │                 │                              │                 │Nu poate fi folosit pentru  │
│    │            │                 │                              │                 │deşeuri municipale          │
│    │            │                 │                              │                 │netratate în mod special.   │
│    │            ├─────────────────┼──────────────────────────────┼─────────────────┼────────────────────────────┤
│    │            │Cuptor-vană      │Materialele sunt introduse în │A fost realizat  │Rezultă produşi vitrificaţi.│
│    │            │pentru topirea   │cuptor la temperatura de      │experimental,    │Este necesară adăugarea de  │
│    │            │sticlei.         │1.200▫C şi substanţele        │pentru           │energie sau combustibil.    │
│    │            │                 │nevolatile sunt topite.       │incinerarea      │Are loc vitrificarea zgurii.│
│    │            │                 │                              │deşeurilor       │Duce la mobilizarea de      │
│    │            │                 │                              │periculoase.     │metale grele volatile.      │
│    │            │                 │                              │                 │Nu poate fi folosit pentru  │
│    │            │                 │                              │                 │deşeuri municipale netratate│
│    │            │                 │                              │                 │în mod special.             │
├────┼────────────┼─────────────────┼──────────────────────────────┼─────────────────┼────────────────────────────┤
│12. │Procese în  │Cuptoare în      │Are loc generarea de plasmă la│A fost realizată │Rezultă produşi vitrificaţi.│
│    │plasmă      │plasmă.          │temperaturi foarte ridicate   │în scop          │Este necesară adăugarea de  │
│    │            │                 │(10.000▫C care atomizează     │experimental     │energie sau combustibil.    │
│    │            │                 │substanţele volatile şi topesc│pentru           │Are loc vitrificarea zgurii.│
│    │            │                 │substanţele solide.           │incinerarea      │Duce la mobilizarea de      │
│    │            │                 │                              │deşeurilor       │metale grele.               │
│    │            │                 │                              │periculoase.     │Nu poate fi folosit pentru  │
│    │            │                 │                              │                 │deşeuri municipale netratate│
│    │            │                 │                              │                 │în mod special.             │
├────┼────────────┼─────────────────┼──────────────────────────────┼─────────────────┼────────────────────────────┤
│13. │Procesul de │Cuptor cu strat  │În cuptor materialele sunt    │Realizat         │Nu poate fi folosit pentru  │
│    │piroliză    │circulant.       │amestecate cu un reactiv      │experimental     │deşeuri municipale netratate│
│    │            │                 │alcalin într-o atmosferă de   │pentru           │în mod special.             │
│    │            │                 │gaz inert.                    │incinerarea      │Alegerea materialelor de    │
│    │            │                 │                              │hidrocarburilor  │construcţie este dificilă.  │
│    │            │                 │                              │hidrogenate.     │                            │
└────┴────────────┴─────────────────┴──────────────────────────────┴─────────────────┴────────────────────────────┘
 


   ANEXA Nr. 5
la normativul tehnic 


    Lista standardelor din România referitoare la caracterizarea
nămolurilor şi deşeurilor 


    NĂMOLURI 


   1. SR-EN 12832:2002: Caracterizarea nămolurilor. Valorificarea şi eliminarea nămolurilor. Vocabular. Preluat prin traducere 
   2. SR-EN 12879:2002: Caracterizarea nămolurilor. Determinarea pierderii la calcinare a substanţei uscate. Preluat prin traducere 
   3. SR-EN 12880:2002: Caracterizarea nămolurilor. Determinarea reziduului uscat şi a conţinutului de apă. Preluat prin traducere 
   4. SR-EN 13342:2002: Caracterizarea nămolurilor. Determinarea azotului Kjeldahl. Preluat prin traducere. 
   5. SR-EN 13346:2002: Caracterizarea nămolurilor. Determinarea elementelor în urme şi a fosforului. Metode de extracţie în apa regală. Preluat prin traducere 
   6. SR-CR 13846:2002: Recomandări pentru păstrarea şi extinderea utilizării nămolurilor şi căile de eliminare. Preluat prin traducere 
   7. SR-CR 13714:2002: Caracterizarea nămolurilor. Managementul nămolurilor în vederea utilizării sau a eliminării lor. Preluat prin andorsare 
   8. SR-CR 13767:2002: Caracterizarea nămolurilor. Buna practică pentru incinerarea nămolurilor cu şi fără grăsimi şi ecranări. Preluare prin andorsare 
   9. SR-CR 13768:2002: Caracterizarea nămolurilor. Buna practică pentru incinerarea combinată a nămolurilor şi a deşeurilor menajere. Preluat prin andorsare 
   10. SR-EN 12176:2000: Caracterizarea nămolurilor. Determinarea valorii pH. Preluat prin andorsare 
   11. SR-CR 13097:2002: Caracterizarea nămolurilor. Buna practică pentru utilizarea în agricultură. Preluat prin andorsare 


    DEŞEURI 


   1. SR-ENV 12506:2002: Caracterizarea deşeurilor. Analiza eluatelor. Determinarea pH-ului, As, Cd, Cr, Vl, Cu, Ni, Pb, Zn, Cl, NO, SO. Preluat prin traducere 
   2. SR-ENV 12920:2002: Caracterizarea deşeurilor. Metodologie pentru determinarea comportării la levigare a unui deşeu în condiţii specificate. Preluat prin traducere 
   3. SR-ENV 13370:2002: Caracterizarea deşeurilor. Analiza chimică a eluaţilor. Determinarea: N amoniacal, AOX, Conductivităţii, Hg, "indicelui fenol", COT, CN- uşor eliberabil, F-. Preluat prin andorsare 
   4. SR-EN 13137:2002: Caracterizarea deşeurilor. Determinarea carbonului organic total (COT) în deşeuri, nămoluri şi sedimente. Preluat prin andorsare 
   5. SR-EN 12457-1:2003: Caracterizarea deşeurilor. Levigare. Test de verificare a conformităţii pentru levigarea deşeurilor granulare şi a nămolurilor. 
    Partea 1 - Test cu o etapă pe şarjă la un raport lichid-solid de 2 l/kg pentru materiale cu dimensiunea particulei de 4 mm. 
    Partea 2 - Test cu o etapă pe şarjă la un raport lichid-solid de 10 l/kg pentru materiale cu dimensiunea particulei de 4 mm. 
    Partea 3 - Test cu două etape pe şarjă la un raport lichid-solid de 2 l/kg şi 8 l/kg pentru materiale cu dimensiunea particulei de 4 mm. 
    Partea 4 - Test cu o etapă pe şarjă la un raport lichid-solid de 10 l/kg pentru materiale cu dimensiunea particulei sub 10 mm. Preluat prin traducere 
   6. SR 13467:2002: Deşeuri urbane. Metodologie pentru determinarea compoziţiei fizice. Standard naţional 
   7. SR 13480:2004: Caracterizarea deşeurilor. Metodologie de caracterizare a deşeurilor menajere - ROMECOM. Standard naţional 
   8. SR EN 13370:2004: Caracterizarea deşeurilor - Analiza chimică a eluatelor - Determinarea amoniului, COA, conductivităţii, Hg, indicelui de fenol, COT, CN- uşor eliberabil, F-. Preluat prin andorsare 
   9. SR EN 12506:2004: Caracterizarea deşeurilor - Analiza eluatelor - determinarea pH-ului şi dozarea As, Ba, Cd, Cl-, Co, Cr, Cr Vl, Cu, Mo, Ni, NO2, Pb, S total, SO4-2, V şi Zn. Preluat prin andorsare 

